
CAPITOLUL 1 


Celestine si atât 


în ultimul timp am vrut și tot am vrut, de mai 
multe ori, să încep naibii să scriu iar pe blog. îl 
aveam gata făcut de peste un an, dar îl abandonasem 
cu totul în ultima vreme. De fiecare dată când mi-a 
venit să scriu, ceva m-a oprit: gândul că durerile și 
problemele mele nu vor interesa pe absolut nimeni. 
Who gives a Shit, anyway? Ce să scriu? Că sunt 
urâtă? Că sunt deformată de boală? Desigur că mai 
sunt și alte fete urâte pe lumea asta, dar nu își 
deplâng necazurile și neîmplinirile pe bloguri. Să 
scriu că sunt singură? Probabil că mii de fete sunt 
singure în toată ţara, dar nici ele nu își plâng de milă 
pe pagini reci de internet. Mai mult ca sigur încearcă 
să rezolve într-un fel sau altul problema lor, ies în 
lume, merg prin cluburi și caută să socializeze. Eu 
nici măcar atât nu pot (sau nu reușesc) să fac, dar, 
pe de altă parte, nici nu am chef să cerșesc milă de la 
niște necunoscuţi. 

Și totuși, am făcut-o! Astăzi, pentru a nu știu câta 
oară, mi-am sucit iar gândurile și, cum aveam blogul 
gata pornit, am început să scriu pe el că sunt o urâtă 
și că nu mă iubește nimeni. Rezultatul? După câteva 
ore l-am închis. Dacă mă așteptasem la puţină 
înțelegere din partea unor 

fete care sufereau la fel ca mine... atunci m-am cam 
înșelat. Nu am fost deloc băgată în seamă decât de 
vreo doi golani care mi-au scris ceva de genul că, 
dacă le dau destul de mult de băut, mă rezolvă ei. 
Eventual pe la spate, ca să nu-mi vadă mutra. 

Pe de altă parte, cele câteva fete de la care aș fi 
putut aștepta puţină înţelegere s-au dovedit a fi doar 
niște nazi grammar împuţite care mă corectau 
permanent. „Vai, dragă, spunea una din ele - 
probabil cea mai afurisită și mai frustrată - faptul că 
ai o boală de piele n-ar trebui să te scuze că-i 
maltratezi bunătate de limbă maternă!" 

M-am enervat și i-am răspuns cum nu prea îmi stă 
în obicei: „Vaco, i-am scris eu, limba mea maternă 
este finlandeza și o stăpânesc mai bine decât 
stăpânești tu limba română. Și poate boala mea de 
piele s-ar putea cu timpul să îmi treacă, dar, după 
cum spune profesorul Denis Baron, boala ta se 
numește sindromul pedanteriei incurabile și e chiar 
incurabilă. Ea e provocată de o viaţă sexuală defi- 
citară. Așadar, du-te vaco și te regulează și nu mă 
mai regula pe mine la cap!" Am știut că la final ar fi 
bine să pun semnul exclamării, dar a fost singurul 
lucru corect pe care l-am făcut din tot ce i-am scris. 
Sunt născută în România si nu știu boabă de 
finlandeză, deși tata a încercat să mă înveţe limba lui 
maternă. Profesorul Baron chiar există si » » chiar a 
studiat sindromul  pedanteriei gramaticale, dar 
bineînţeles că sindromul nu e nici incurabil si nici nu 
se» » 
datorează în vreun fel vieții sexuale, deficitare sau 
nu. 

Am închis apoi definitiv blogul și am ieșit în oraș, 
hotărâtă să enervez cât mai multă lume. Dacă de 
obicei îmi 

puneam o pălărie sau o șapcă având cozorocul într-o 
parte, ca să îmi acopere cât de cât pata solzoasă de 
pe faţă, de data asta am ieșit cu capul gol și pletele 
în vânt. Am mers printre oameni fără să mă mai 
feresc și îi priveam sfidători în ochi până când îi 
forţam să își ferească ei privirea. Băieţii care mă 
vedeau numai din spate fluierau copios după mine. 
Le murea fluieratul în gât când mă întorceam și le 
zâmbeam. Ba pe unul mai frumușel care se apropiase 
mai mult decât ceilalţi, l-am întrebat provocatoare: 

— Vrei un pupic, frumușelule? și i-am zâmbit cât 
de senzual am putut eu. 

Ce am uitat este că, la aer, pata mea, provocată de 
psoriazis, se sparge și, cum am forţat-o cu zâmbetul 
indecent de larg, a crăpat de a început să supureze... 

Mi-a părut rău de el văzându-l cum face câţiva 
pași până lângă un zid și începe să vomite. Mi-a 
părut rău de el, dar de mine mi-a părut și mai rău 
văzând la ce gesturi meschine recurg pentru a 
încerca să mă simt cât de cât bine. 

Am mai făcut câţiva pași, apoi m-am ascuns după o 
poartă, am scos un batic din geantă și mi-am acoperit 
hidoșenia. Așa îi spuneam petei acoperite de solzi 
Toși-verzui, când rămâneam între patru ochi cu ea. 
Hidoșenia mea dragă... sau, dacă eram într-o 
dispoziție ceva mai bună, o avansam la scumpa mea 
hidoșenie. La câţi bani a băgat tata în ea încercând 
să mi-o trateze, îi puteam spune fără nicio greșeală și 
așa. 

Multe lucruri neplăcute mi s-au mai întâmplat azi, 
dar picătura care a umplut paharul a fost mutra 
obosită a tatălui meu, atunci când am ajuns în fața 
porţii. El, care de 

obicei e atât de comod, de data asta se fixase în fața 
casei, unde încerca, împreună cu doi zugravi, să 
înlăture de pe perete inscripţia apărută ieri. De fapt, 
mai dăduse și înainte cu un strat de vopsea lavabilă, 
dar cine știe ce pig- menții naibii aveau vopselele cu 
care fusese desenat graffiti-ul apărut peste noapte, 
pentru că și după ce se uscase vopseaua, desenul 
încă se putea vedea foarte bine. 


„Celestine este o fată urâtă, dar o sopârlă drăguță!" 


Cineva cheltuise vopsea, timp și bani numai ca să 
comunice lumii că eu aveam o boală de piele care mă 
hidoșea și care mă făcea să semăn cu o șopârlă. Cât 
de cretin putea fi cel care realizase așa ceva? Și cui 
putea să îi pese atât de mult de mine încât să simtă 
nevoia să spună lumii întregi așa ceva? 

— Am folosit o vopsea nouă și de data asta n-o să 
se mai vadă nimic, a spus tata, când m-a văzut 
apropiindu-mă. 

— Bine, mulțumesc, am răspuns și m-am grăbit să 
intru în casă, făcându-mă că nu văd ocheadele 
curioase ale zugravilor. 

Eram de multă vreme obișnuită cu privirile celor 
care își intersectau drumul cu al meu, așa că nu mi-a 
fost greu să nu le dau nicio atentie. De cele mai 
multe ori, oamenii se prefăceau că nu bagă în seamă 
fața mea deformată de boală. In schimb copiii, cu cât 
erau mai mici, cu atât erau mai curioși și eforturile 
părinţilor să-i facă să tacă și să nu întrebe nimic m-ar 
fi distrat copios, dacă n-ar fi fost vorba de mine. 

înainte de a intra, am privit încă o dată peste 
umăr; deși se prefăcea preocupat de munca 
zugravilor, tata se uită îngrijorat în urma mea. Bietul 
de el! Uneori aveam impresia că suferă mai mult ca 
mine. 

Am ajuns la mine în cameră încercând să nu mă 
contemplu în nicio oglindă întâlnită în cale. Aflându- 
mă odată în interiorul unui magazin și privind afară, 
am văzut o fată cum s-a uitat la mine și a început să- 
și țuguie buzele, aranjându-și părul. Au trecut câteva 
clipe până să îmi dau seama că geamul magazinului 
se comporta ca o oglindă și fata de afară nu la mine 
își ţuguia buzele. Era destul de urâţică, dar, așa cum 
era, încerca să se aranjeze ca să placă și ea cuiva. 
Urâţică, neurâţică - dar măcar era normală. 

Am oftat adânc, am alungat departe gândurile 
negre și am înșfăcat manualul de română; cu 
psoriazis sau fără, mâine aveam bac-ul: proba scrisă 
la Limba Română - cea mai nesuferită dintre toate. 
Nu-mi plăcea materia din mai multe motive, dar 
principalul era că după ce că scriam înfiorător de 
urât, mai făceam și o droaie de greșeli. Deși, în 
principiu, știam care e subiectul și care predicatul și 
că nu se pune virgulă între ele, ca un făcut, mereu 
apărea cel puţin o pârdalnică de virgulă exact unde 
nu trebuia. Din câte îmi aminteam eu de o explicaţie 
în doi peri a unui coleg, predicatul e cel care face 
ceva subiectului și, rânjea el cu subînţeles, e clar că 
nu trebuie să-i despartă o banală virgulă, ca să nu 
ajungă la „coitus interruptus". Explicaţia lui voit 
vulgară stârnea hohote de râs printre colegii de 
ambele sexe, indiferent de câte ori era repetată. 

Poate că era o reacţie inconștientă de-a mea. un 
fel de revoltă că niciun „predicat" nu are de gând să 
îmi facă mie, adică „subiectului", absolut nimic. 
Tocmai zâmbeam gândului acesta atât de absurd, 
când tata a bătut ușor la ușă și, după ce i-am 
răspuns, a intrat cu o oarecare reținere. 

A arătat cu capul spre raftul de la capătul patului 
și a spus parcă vinovat: 

— Vezi că ţi-am mai pus ceva pe noptieră. 

Nici nu m-am întors să mă uit pentru că știam că e 
un nou plic cu câteva sute de euro. Tatăl meu era un 
arhitect de succes și din când în când mai primea 
direct, în mână, câte un plic de bani de la vreun 
colaborator. Nu știu cât de legală era treaba asta și 
nici nu mă interesa, așa cum nu mă interesau nici 
plicurile cu bani care se adunau grămadă pe noptieră 
sau în raftul de deasupra ei. 

Am suspinat și mi-am șters zâmbetul de pe faţă: 

— Nu-mi trebuie bani, tată. Nu vreau bani... 

A făcut greșeala să mă întrebe: 

— Dar ce vrei, fata mea dragă? îți dau orice? 

Am tăcut o vreme, fiindcă n-aveam cum să-i cer ce 
îmi doream cel mai mult: normalitate. 

în loc de asta, am izbucnit în plâns și am spus: 

— Nu vreau bani, tati. Vreau doar să mor... 

Tata s-a întins spre mine și m-a luat în braţe exact 
ca atunci când eram doar o zgâtie de fată, încă 
neatinsă de boală și alergam repejor spre el după ce 
cădeam cu rolele și mă juleam la genunchi. 

— Nu se poate să spui așa ceva. Ştii bine că asta 
nu se poate... 

— De ce, tată? am întrebat și, deși nu așteptam un 
răspuns, el a clătinat din cap și a spus: 

— Pentru că mâine ai proba la Limba Română. Și 
dacă o să mori astăzi, toţi vor spune că ai murit de 
frica bacalaureatului. 

Ăsta era tata: cred că și în mijlocului unui 
cutremur ar fi găsit ceva care să-i distreze pe cei din 
jur. Am început să râd cu poftă și l-am dat afară, ca 
să mă pun cu burta pe carte. 

CAPITOLUL 2 


Când ceva.e să meargă rău, 
chiar merge 


Am avut ceva presimțţiri negre cu privire la ziua ce 
sta să înceapă, de cum am ieșit din casă. Mai întâi 
am avut probleme cu mănușa pe care o foloseam ca 
să îmi acopere mâna stângă, care îmi era aproape la 
fel de afectată ca și fața: nu reușeam să mi-o pun și 
pace. Tata era plecat, pe mama nu voiam să o 
deranjez, pentru că întotdeauna o deprimau rănile 
mele, așa că, în cele din urmă, strângând din dinţi, 
am reușit să mi-o fixez singură. A doua problemă a 
fost atunci când am pierdut autobuzul de opt. Aș fi 
avut timp să ajung și pe jos, în fond, liceul nu era 
chiar așa de departe, dar simțeam o sfârșeală 
neobișnuită, așa că am preferat să parcurg cele 
câteva sute de metri până la statia de taxiuri. » 

Fără să îmi fac vreo problemă, am ajuns la primul 
taxi, am deschis portiera din faţă și am întrebat: 

— Liber? 

Şoferul, un brunet cu pletele crescute mult și 
lăsate pe spate, mi-a aruncat o privire și a clătinat 
din cap: 

— E liber, dar nu vreau să îmi infectez mașina. 
încearcă la următorul, a spus el și s-a întins să 
închidă portiera. 

Mâinile noastre s-au atins o clipă și înainte de a 
pleca l-am văzut cum scoate un șerveţel umed și își 
freacă cu furie mâna. 

De obicei, șoferii care nu voiau să mă ducă găseau 
o scuză cât de cât plauzibilă, dar ăsta depășise orice 
măsură, așa că am deschis iar portiera și am spus 
dulce: 

— Să știi că boala mea nu se ia, asa că, dacă vrei, 
te las să mă săruţi! Şi am ţuguiat spre el buzele mele 
pline de răni, așa cum am văzut că fac piţipoancele 


de la mine din clasă când îsi fac selfie. 
» 


A înghiţit în sec și o clipă am crezut că va deschide 
portiera din partea opusă și o va lua la fugă. Nu a 
făcut-o, dar a făcut altceva, un gest care pur și 
simplu m-a lăsat mască. 


— Nu, mulțumesc, a TE stins, și s-a întins spre 
cruciulița agățată la parbriz, rupând șnurul care o 
tinea agăţata. * 


Cu un rictus ce se voia zâmbet, a întins spre mine 
cruciulița, ca pentru a se apăra de diavol și cred că a 
murmurat ceva ce părea a fi o rugăciune. Nu știu de 
ce i s-a părut că i-am atins și schimbătorul de viteze, 
pentru că a început să îl șteargă și pe el cu o 
fervoare aproape mistică. 

— Staţi-ar în gât schimbătorul tău de viteze, așa 
curat cum e! 

Am izbucnit în râs, ceea ce cred că l-a speriat mai 
mult decât orice altceva și am plecat de lângă mașina 
lui, lă- sându-i portiera deschisă. Probabil că avea să 
cheme SMURD-ul sau pe cineva de la dezinsectie, ca 
să-i curețe mașina ca lumea, t 

l-am făcut cu telefonul o poză, pentru orice 
eventualitate și m-am urcat fără nicio problemă în 
următorul taxi: încă zâmbind, i-am spus șoferului 
unde să mă ducă. 

Cred că a observat scena care se petrecuse în 
stație, pentru că, înainte de a cobori din mașină, mi-a 
spus: 

— Am văzut ce s-a întâmplat cu colegul. Poate că 
ar trebui să îl reclamaţi. Dacă doriţi, vă stau martor. 

Am clătinat din cap și am plătit: 

— N-are rost. Nimeni nu îl poate pedepsi mai rău 
decât se pedepsește singur. 

— Aveţi dreptate, mi-a spus șoferul, dându-mi 
restul. Toţi râdem de obsesia lui pentru curăţenie. 
Nu știu dacă vă vine să credeţi, dar când merge la 
veceu să facă pipi, își pune o pereche de mănuși 
chirurgicale. 

în minte cu imaginea șoferului care se pișa 
ajutându-se de mănuși, am ajuns zâmbind la poarta 
liceului, unde, bineînţeles, mă aștepta Mihai, fostul 
meu coleg de bancă. 

— Ai întârziat, a spus el precipitat. încă un pic și 
ratam examenul, mi-a arătat el ceasul. 

Examenul începea la ora nouă, dar accesul se 
făcea doar până la opt și jumătate. Pentru mine nu 
era o problemă: dacă scânceam puţin și mă 
strâmbam ușor, îmi dădeau drumul atât portarul, cât 
și cei din comisie, chiar și la nouă fără un sfert. 
Realitatea e crudă, dar uneori adevărul e că 
handicapul ăsta chiar mă ajuta în viață. Deși m-aș fi 
lipsit bucuroasă de așa ajutor! 

Am ridicat din umeri: 

— Păi de ce nu ai intrat, atunci? 

— Fără tine? s-a arătat el oripilat de idee. Cum să 
intru eu fără tine? 

Am pășit în curtea liceului fără să mai spun nimic 
și Mihai s-a ţinut ca un căţeluș după mine. 

Cu Mihai ăsta era o problemă: am fost colegă de 
clasă cu el încă din a cincea, când eu eram o 
zvârlugă de fată blondă, înăltuţă și bine făcută 
pentru anii mei. Cel puţin așa arătam în puzderia de 
fotografii care mi-au rămas de atunci. Psoriazisul 
meu era doar o pată abia vizibilă sub ureche, încât, 
dacă îmi lăsam părul peste urechi, aproape că nici nu 
se zărea. Pe măsură ce au trecut anii și mica pată a 
cucerit noi teritorii pe fața mea, prietenii au dispărut 
unul după altul, până când, în cele din urmă, a rămas 
numai Mihai. Cred că încă era îndrăgostit de fata 
dintr-a cincea, căreia îi trimitea bileţele pe sub bancă 
și, dintr-un motiv pe care nu l-am înţeles niciodată, 
părea că nu vedea ce transformări suferise chipul 
meu. 

— Să te uiţi la mine dacă nu știi ceva, m-a sfătuit 
el chiar înainte de a intra în sala de examen. Am să 
îți șoptesc și poate reușești să îmi citeşti pe buze. 

— Poate te dă afară de la examen, am spus eu 
malițioasă, dar el a ridicat din umeri: 

— Ce dacă? Mai e o sesiune și în toamnă. 

Asta era Mihai: cu note de zece pe linie, ochelari 
cu multe dioptrii, gata oricând să se sacrifice pentru 
mine. 

în ușa sălii m-a prins de mâna dreaptă, oprindu- 
mă: 

— Neapărat să mă aștepți după examen. Cred că 
am găsit ceva foarte interesant referitor la... 

Nu completă fraza, ci doar arătă cu ochii spre faţa 
mea. 

Am zâmbit de sensibilitatea lui prost ascunsă și 
am intrat în sală, căutându-mi din priviri locul. 

Mihai mai avea un hobby, că altfel nu pot să-i 
spun: căuta zi și noapte pe internet informaţii despre 
bolile de piele. Coresponda cu medici importanți, 
adevărate somităţi în domeniu și odată mi-a arătat 
un email de la un profesor universitar din Canada, 
care îl numea, fără nicio urmă de ironie, „dragă 
colega". Probabil că nu îi cunoștea vârsta reală. 

în ciuda eforturilor lui, chipul meu devenea tot 
mai afectat de boală, pe zi ce trecea, astfel că până și 
profesoara supraveghetoare, când a dat cu ochii de 
faţa mea, a scăpat o grimasă. 

Abia când a venit să ne verifice buletinele, ferindu- 
si ochii de faţa mea, a văzut mănușa în formă de 
bandaj de pe mâna stângă: 

— Asta ce-i? a întrebat ea acră, făcându-mă să 
scot câteva kilograme de răutate din mine, ţinută 
tocmai pentru astfel de ocazii. 

— Un bandaj; la mâna asta am lepră și, cum e 
foarte contagioasă, am fost sfătuită să port mănușa 
asta sub formă de bandaj, ca să nu-i contaminez pe 
cei din jurul meu. 

L-am auzit pe Mihai cum a bufnit în râs, dar nu 
mi-am întors privirea spre el. 

Profesoara s-a încruntat si, în cele din urmă, 
adunân- du-și curajul, a mormăit: 

— Va trebui să ti-l scoţi, ca să verific dacă nu ai 
cumva ascunsă pe-acolo vreo fițuică. 

Am întins cu nonșalanţă mâna stângă spre ea: 

— Poftiţi, vă rog și verificați: eu nu pot să scot 
mănușa singură: mă doare prea tare! 

O clipă, datoria a fost mai puternică decât 
prudenţa și a întins mâna spre mine, dar până la 
urmă s-a răzgândit. 

— Bine, bine, a zis în silă, numai să nu faci mișcări 
sus- pecte cu mâna aia, pentru că am să îndrept una 
din camere spre tine. 

Chiar a încercat să facă asta, dar nu a reușit, 
pentru că, după cum i-a explicat tehnicianul pe care 
îl chemase în ajutor, camerele video erau fixate în 
așa fel încât să cuprindă toată sala și să nu lase 
niciun elev în afara câmpului de filmare. 

A renunţat, în cele din urmă și, cum se făcuse deja 
ora nouă, a scos subiectele din plic și ne-a înmânat 
tuturor câte o foaie de examen. 

— Aveţi trei ore ca să completaţi foaia, a spus ea 
cu o voce acră, de parcă și-ar fi dorit ca niciunul 
dintre cei aflaţi în sală sub oblăduirea ei să nu ia 
examenul. 

Subiectele în sine au fost o nouă dezamăgire: după 
cum am spus, nu sunt foarte bună la Română, dar 
subiectele mi se păreau de tot râsul, așa că am 
început să scriu cu spor, fără să privesc nici măcar o 
singură dată spre Mihai. 

La primul am întâlnit următoarea frază, care, în 
schimb, aproape că m-a făcut să plâng: „Și - dacă îmi 
dai voie să-ți dau un sfat în viata mea - iată-l: 
iubește, Dona! Chiar dacă ai suferi cum sufăr eu 
acum, totuși, să știi că este cel mai bun lucru din 
viaţă... E însăși aroma ei." Era un fragment din 
Madona lui Tudor Mușatescu, dar nu era deloc un 
fragment din viața mea. 

Am încercat să îmi abat gândurile și am completat 
un text explicativ de o sută de cuvinte despre această 
frază, deși mie îmi venea să mă ridic în picioare și să 
urlu: 

„Aș iubi, fir-ar a dracului de iubire, dar pe cine să 
iubesc când toţi fug de mine?" 

Am predat foia cu răspunsurile și m-am îndreptat 
spre ieșire, în timp ce Mihai se grăbea în urma mea: 

— Celestine, ai știut? Nu ai privit deloc spre mine. 

— Am știut, Mihai, am știut. Nu sunt așa de 
proastă cum cred unii. Mizeria asta, am arătat eu 
spre pielea mea solzoasă, îmi acoperă faţa, nu 
creierul. Cel puţin, așa bănuiesc. 

Mihai făcu o faţă lungă, așa cum mă așteptam. Și 
prin minte mi-a trecut o clipă gândul că în ultimul 
timp îmi făcea plăcere să-i necăjesc și să-i contrariez 
mai ales pe cei care ţineau la mine. 


Mihai era, poate, cel mai bun exemplu: înalt, slab, 
cu multe coșuri și la fel de multe dioptrii, se afla 
mereu în preajma mea, gata să facă orice pentru 
mine. Oare doar ținea la mine sau mă iubea cu 
adevărat? > 


— Mergem? m-a întrebat el, văzând că așteptam 
lângă gardul liceului. 

— Mai stai puţin. Aștept să iasă javra aia de la 
examen, ca să-i fac o fotografie. 

— De ce? a întrebat Mihai contrariat. E doar o 
simplă profesoară supraveghetoare, pe care n-ai s-o 
mai întâlnești niciodată. De ce ai nevoie de fotografia 
ei? 

— Așa, pentru colecţie, am spus eu încercând să 
fac pe misterioasa, dar Mihai nu a adâncit problema, 
pentru că exact atunci a ieșit profesoara. 

S-a uitat urât la mine si cred că si-a dat seama că 

o fo-» » 


tografiez, dar puţin îmi păsa de mutra ei. Era o 
persoană 

hâdă la suflet, în timp ce eu eram numai la faţă. Cel 
puţin așa speram. 

Mihai m-a prins de mână și m-a tras după el. Am 
analizat fără să vreau mișcarea lui: un băiat mă 
trăgea de mână după el, dar eu nu simţeam niciun 
fior, nicio senzaţie. 

N-am avut timp să adâncesc gândul care mă mai 
bân- tuise și altădată, pentru că Mihai, debordând de 
entuziasm, a început iar să îmi explice cât e de 
aproape de soluționarea problemei mele. Era a nu 
știu câta oară când se găsea la doar un pas de 
rezolvarea problemei, așa că îl ascultam doar cu o 
jumătate de minte; restul se gândea la viaţa mea de 
rahat și la faptul că de acum înainte va decurge exact 
la fel: cu Mihai ţinându-se ca un căţeluș după mine, 
umblând pe internet după cai verzi pe pereţi. 

Am izbucnit în plâns și am luat-o la fugă spre casă, 
fă- cându-i semn să nu mai vină după mine. Voiam 
doar să ajung în camera mea și să-mi deplâng viaţa 
irosită. Nu am reușit nici măcar asta să fac, pentru că 
acasă ajunsese unchiul Virgil, într-una din vizitele lui 
inopinate: era fratele mai mic al mamei și, într-un fel, 
oaia neagră a familiei. 

Nici nu știu din ce trăia, probabil că din tot felul de 
expediente, într-o vreme îl suspectam că se și 
droghează, dar cum nu l-am surprins niciodată, totul 
a rămas la nivel de bănuială. 

Era o cascadă de entuziasm, tot timpul vesel și 
avea pretenţia ca toți cei din jur să fie la fel. Dacă 
tatăl meu folosea un umor mai elaborat, unchiul 
Virgil uza de un haz mai neaoș, care nu de puţine ori 
o făcea pe mama mea să roșească și pe tata să 
tușească încurcat. 

Când nu-ţi mai pasă de nimic 


Odată ajunsă acasă, am trecut prin sufragerie, 
unde mama se uita la una din telenovelele ei 
preferate și i-am dat raportul. M-a ascultat numai cu 
jumătate din atenţie, privind spre ecranul unde se 
desfășura o dramă cel puţin la fel de importantă ca și 
drama pe care o trăiam eu. 

A ridicat puţin ochii de pe ecranul televizorului și 
mi-a șoptit ca și cum mi-ar fi spus o mare taină: 

— Vezi că a venit Virgil pe aici... e prin casă, pe 
undeva, nu știu precis pe unde bântuie, dar a zis că 
are treabă cu tine. 

Nici n-a terminat bine de vorbit, că unchiul Virgil a 
erupt asemeni unui vulcan în sufragerie și telenovela 
mamei s-a dus dracului. 

M-a luat în braţe, m-a sărutat și m-a ridicat de la 
pământ învârtindu-mă de câteva ori. 

— Celestine, am avut ceva treabă cu tine, dar am 
rezolvat. Mi-am uitat data trecută tutunul de pipă la 
tine în cameră, dar l-am găsit. Cinci pacheţele erau 
acolo, le-am luat pe toate. 

A zâmbit larg și eu i-am răspuns la zâmbet. Era 
singurul care reușea să mă binedispună și treaba cu 
pachetele 

de tutun de pipă era un secret între mine și el, bine 
păstrat: când se afla în criză de bani - și cam tot 
timpul era asa - făcea câte o excursie la mine în 
cameră, de unde se autoservea cu niște bani. 

„împrumut, fată dragă, numai împrumut!" șoptea 
el când rămâneam singuri. „Va veni o vreme când în 
mod sigur mă voi revanșa!" Vremea de care vorbea 
părea tot mai îndepărtată, dar nu-mi păsa nici cât 
negru sub unghie, pentru că era printre puţinii care 
aduceau o oază de bucurie în viata mea tristă. » 

După ce a privit lung, când la una când la alta, ne- 
a întrebat: 

— Fetelor, dar ce mama dracului e cu voi? Păreţi 
cam nefe, dar las că rezolv eu asta. 

Văzând că nici eu nici mama nu reacţionăm, s-a 

așezat » ' 0 
pe o canapea și a bătut tare cu palmele pe genunchi, 
făcând-o pe mama să tresară: 

— Văd că nu cunoașteţi bancul, asa că trebuie să 
vi-l spun, deși eu îl știu încă de când eram în clasa 
întâi. 

Remarcând că niciuna nu spune nimic, continuă: 

— în clasa în care era Bulă elev, învăţătoarea le dă 
ca temă să facă o frază care să conțină cuvintele 
Campari și Dallas. Alinuţa, care era tot cu mâna pe 
sus, a fost prima ascultată de învăţătoare: „Campari 
e o băutură italiană, dar e băută de multi americani 
din Dallas". Bravo, Aii- nuta, stai jos, zece. Altcineva? 
Altcineva nu era cu mâna pe sus decât Bulă, pe care 
învăţătoarea nu ar fi vrut să îl asculte, fiindcă bănuia 
că o să spună numai prostii. în cele din urmă, 
neavând ce face, îl lasă și pe Bulă, iar acesta 

spune: „Ascultă, doamnă, cam pari neregulată, da' 
las c-o rezolv eu!". 


„Unchiul Virgil privi iar de la mama la mine și 
inapoi S1 intreba: 


— Gluma-i glumă, dar eu vă întreb serios: ce 
mama dracului e cu voi? Sunteţi neregulate, vorba 
bancului, sau e ceva mai grav? 

Cum mama îl privea oripilată, cu o mână la gură, 
unchiul Virgil s-a uitat la mine, căutând o explicaţie. 
Eu am dat doar din umeri, așa că a spus supărat: 

— E clar că asta e. Am să-i cumpăr cumnatului 
meu câteva cutii de viagra, i-a spus el mamei, sau și 
mai bine, am să-ți găsesc un amant! 

A privit lung spre mine: 


— Cât despre tine, las' că rezolv eu, a spus el și nu 
am ști ARS să ma bucur sau să 1mi fie RNCS, =>? 


Unchiul Virgil era tot timpul imprevizibil și chiar și 
acum s-a ridicat brusc de pe canapea, spunând: 


— Vă las, fetelor. Viata mă cheamă s-o trăieşc. 
Faceţi si voi la fel, ne-a aruncat peste umăr, 
îndreptându-se spre ieșire. » 


Mama mi-a făcut semn să-l conduc, șoptindu-mi la 
ureche: 

— Şi nu-l mai lăsa să-ţi spună bancuri porcoase. 

— Bine, mamă, am răspuns cuminte și am ieșit în 
urma unchiului. 

S-a oprit chiar lângă ușă și a pus un deget la buze. 
După ce a privit în spatele meu și s-a asigurat că 
mama nu-l aude, mi-a mărturisit: 

— Sper că ai înţeles mesajul: cinci sute de euro 
împrumut. Cât de curând am să fac rost de bani și 
am să mă răscumpăr, fată dragă. 

Mi-a prins bărbia în palma lui mare și caldă și m-a 
sărutat cast pe frunte. Și-a ferit ochii, dar tot am 
zărit o umbră de tristeţe în privirea lui. Aveam acest 
nefericit efect asupra celor care ţineau la mine: îi 
întristam. 

După ce a plecat, am intrat iar în sufragerie, să-i 
mai spun o dată mamei ce am făcut la examen, dar 
nu părea foarte interesată. 

Nu am pus la suflet lipsa ei de implicare și m-am 
bucurat că se simte cât de cât bine. Cu doar câţiva 
ani în urmă, pe măsura ce pata de pe fața mea își 
mărise dimensiunile, intrase într-o depresie 
profundă, din care ieșise cu greu și numai în urma 
unor mari eforturi depuse de tata si de medicii aduși 
la recomandarea lui. De tatăl meu » » 
de fapt îmi era cel mai milă, pentru că aveam 
impresia că sub fața lui frumoasă și impasibilă se 
ascunde un ocean de suferință. 

Chiar dacă era dezamăgit, nu arăta nimic și chipul 
lui de viking blond se menținea calm și plin de 
afecțiune. El a fost cel care mi-a povestit cum s-a 
cunoscut cu mama: era într-o excursie, cu un grup de 
prieteni din Finlanda natală, pe litoralul Mării Negre, 
când a zărit-o prima oară. A fost dragoste la prima 
vedere și, deși nici familia lui și nici a ei n-au fost de 
acord, în numai trei luni erau căsătoriti. Pentru că el 
iubea căldura, a hotărât să se mute în România și, 
cum era un arhitect talentat, nu i-a fost greu să se 
impună pe o piaţă în plină efervescenţă, mai ales 

după ce a învăţat la perfecţie româna. Tot el mi-a 
explicat foarte mândru că în limba Strămoșilor lui, 
finlandeza, „kaunis" înseamnă frumos și, privindu-l, 
îţi dădeai foarte ușor seama că au dreptate cei care 
spuneau că numele de familie este influenţat în bună 
parte de o caracteristică a familiei respective. 
Prenumele lui era Kalevi, care în finlandeză însemna 
„erou" și, privindu-l atunci când nu se simţea 
observat, îmi părea ușor să văd în el pe unul din eroii 
legendelor scandinave. 

Până să îmi apară primele semne de boală, insista 
mereu pe această caracteristică a familiei lui și, de 
vreme ce mama era cel puţin la fel de frumoasă, îmi 
spunea că voi fi o frumuseţe aparte atunci când voi 
crește mare. Din câte se vedea în fotografiile pe care 
mi le făcuse până pe la paisprezece ani, avusese 
dreptate. Apoi, an de an, fotografiile au fost tot mai 
puţine și vizitele pe la doctor tot mai dese. Unele 
alifii și medicamente dădeau pentru scurtă vreme 
rezultate, dar după o vreme boala se întorcea cu si 
mai mare furie si, în cele din urmă, tata s-a con- solat 
și el, alături de mine, care mă resemnasem de multă 
vreme că nu mai e nimic de făcut. Eram o fată 
drăguță, extraordinar de drăguță, acoperită pe vecie 
de o mască hidoasă care nu se lăsa dusă cu niciun 
chip de pe figura mea. lar sub masca aceea 
nenorocită eram eu, cea care sufeream pe nedrept. 

Mama era convinsă că fusese vorba de un blestem 
aruncat de vreo femeie invidioasă pe norocul meu 
sau poate chiar de părinţii tatălui meu ori, deși greu 
de crezut, chiar ai ei. Din acest motiv a cheltuit o 
mulțime de 

bani purtându-mă pe la diferiți șarlatani și vrăjitori 
care se credeau capabili să dezlege blestemul. 

Pe măsură ce am crescut si am învătat să folosesc 

inter- * » 

netul, mi-am dat seama că nu sunt decât una din 
milioanele de ființe din lume care suferă de această 
boală. Dacă e adevărat că 2% din populaţia lumii este 
bolnavă de psoriazis, într-o formă sau alta asta, 
înseamnă că 140 de milioane de oameni din cei șapte 
miliarde de locuitori ai planetei sunt mai mult sau 
mai puţin afectaţi de această boală. M-am resemnat 
în cele din urmă, nu înainte de a încerca să îmi smulg 
într-una din zilele când eram singură acasă, unul 
dintre solzii mai proeminenţi ai pielii, care îmi 
crescuse sub ureche și mă jena tot timpul. Nu am 
obținut decât o sângerare masivă, o internare la 
spital și câteva zile am umblat pansată, cu un burete 
de fibrinogen pe rană. Intr-o săptămână, rana nu se 
mai cunoștea aproape deloc, în schimb solzul 
dizgraţios apăruse iar la locul lui, deranjându-mă 
parcă și mai tare. 

Mă învârteam prin cameră fără să îmi găsesc locul 
și în cele din urmă, chiar când mă pregăteam să trag 
un pui de somn, am auzit o ciocănitură timidă în usă. 

Am răspuns și mama a intrat, în mână cu o foaie 
scoasă la imprimantă: 

— Uite ce-am găsit, Celestine! Ce zici, să 
comandăm așa ceva pe internet? Se găsește numai în 
America, dar în cel mult o săptămână ar putea ajunge 
la noi... 

După ce renunţase la vrăjitori și vrăjitoare, mama 
începuse, la fel ca Mihai, să bântuie ore întregi pe 
internet, în căutarea leacului minune pentru mine. Pe 
foia de hâr- 

tie era poveste unei femei din America, cu viața 
distrusă de psoriazis și care, la sfatul unei bune 
prietene, încercase o nouă alifie minune care se 
numea „Psorikiller"! 

Dacă aș fi fost psoriazis, aș fi fugit mâncând 
pământul numai auzind de un nume atât de 
înspăimântător. 

— Ei, ce zici, comandăm? mă întrebă mama, 
nerăbdătoare. 

Nu am răspuns și, cu foia în mână, m-am dus la 
dulă- piorul cu medicamente, de unde am scos patru 
cutii cu cremă „Psorikiller" și i le-am arătat. 

— De unde le ai? a întrebat uimită și m-am 
prefăcut că am uitat că i le-am arătat în urmă cu 
câteva luni, când am început tratamentul cu noua 
cremă. 

— Mi le-a adus Mihai, colegul meu de clasă. Ele 
specialist în tot ce apare pe net despre psoriazis... 

— Ar fi trebuit să îmi spui și mie, a replicat 
bosumflată și, după ce a recuperat hârtia din mâna 
mea, a coborât iar în sufragerie. 

N-avea rost să îi spun că îi arătasem cutiile cu 
alifie chiar în ziua în care le primisem și că și atunci, 
ca și acum, fusese la fel de entuziasmată. Aveam 
mare noroc cu tele- novele care o ţineau ocupată, 
altfel cred că zilnic și-ar fi plâns de milă: de mila mea 
terminase de plâns cu ani în urmă. 

L-am așteptat și pe tata să vină de la muncă apoi, 
după ce am fost sigură că nu mai vine nimeni la mine 
în cameră, m-am pus pe plâns. în fiecare zi plângeam 
cam o oră si, chiar dacă nu mă simțeam cu mult mai 
bine, măcar .... 
mă mai linișteam puţin și puteam să fac o figură 
onora- 

bilă cât mă mai învârteam prin casă, până venea 
vremea de culcare. Ce nu știa niciunul dintre părinţii 
mei e că foloseam un somnifer puternic pentru a 
putea să dorm. Mi-l procura tot Mihai, printr-o 
cunoștință de-a lui, și mă făcea să mă cufund într-o 
lume aparte, lăptoasă, în care nu îmi mai păsa de 
absolut nimic. 

CAPITOLUL 4 


Planuri pentru un viitor 


incert 
ADD. o i ut la bacalaure edie ono rabila: 8-30 
și, al m-à ln areal ac contestatie, càn 


va- » 
Zi aie am renunțat re la urmă. La ce mi- 
ar fi folosit dacă as fi avut media 9,00 în loc de 8,90? 
Absolut la nimic, după cum i-am explicat în cele din 
urmă. 

— Pentru orgoliul tău, dacă nu pentru altceva, a 
insistat el. 

— Orgoliul meu e mult mai mic decât pata de pe 
obraz, Mihai, așa că hai să o lăsăm baltă. 

M-a privit încrâncenat și ochelarii i-au strălucit în 
ultimele raze de soare. 

— Să știu că e ultimul lucru pe care îl fac în viaţă 
și tot voi găsi un leac pentru problema ta, mi-a spus 
el scrâșnit. 

— Păi, îţi doresc mult succes! i-am răspuns, ușor 
zeflemitoare, deși nu as fi vrut să sune chiar asa. 


»» >» 

Dar deja de prea de multe ori îmi promisese 
același lucru, ca să-l mai pot crede. Mi-am aranjat 
bentița mai bine pe cap și am plecat spre casă, să 
încerc să îl conving pe tata de ultima mea 
gogomănie: voiam să mă înscriu la Facultatea de 
Jurnalism și, „nu 1 știu de ce, dar aveam impresia că se 


rana „a, erati asta PRAI d PE | 

Când am ajuns acasă, mama era în sufragerie, la 
una din telenovelele ei preferate - deși în ultima 
vreme aveam impresia că le prefera pe toate de-a 
valma - i-am spus în treacăt nota obţinută la bac, mi- 
a aruncat în treacăt un „bravo!" absent și am trecut 
mai departe zâmbind. Altădată m-aș fi supărat pe 
lipsa ei de reacție, dar mă obișnuisem cu felul ei de-a 
fi, așa că m-am dus pe terasă, să privesc de sus 
orașul. Tatăl meu, dacă tot construise atâtea case 
pentru protipendada Brașovului, și-a clădit și el una 
pe măsură, într-un loc de unde Brașovul se vedea în 
toată splendoarea lui. Cea mai bună panoramă era 
de aici, de pe terasă, unde se găseau două șezlonguri 
așezate lângă o măsuţă cochetă de cafea. Casa - care 
era mai mult o vilă » 
decât o casă obișnuită - m-a făcut să mă simt bine în 
ea din prima clipă în care ne-am mutat și nu puţine 
erau clipele în care profitam de telenovelele mamei 
și mă întin- deam, așa cum am făcut și acum, pe unul 
din șezlonguri, fără să mă gândesc la nimic. 

Pe măsuţa de cafea era o carte deschisă la 
jumătate, așezată cu foile în jos. Fără să vreau, am 
întors-o și textul de acolo m-a făcut să mă încrunt: 

„Gurile lor se căutară sub impulsul momentului, cu 
o nevoie aprigă de confirmare că supraviețuiseră 
amândoi unui dezastru. Respirația le era grea, 
hârâită. Limba lui pătrunse adânc în gura ei. Mâinile 
ei, apăsate pe umerii lui, se deschiseră larg, cu 
degetele întinse, încordate, dar care se relaxară 
treptat, pe măsură ce se apropiau de gâtul lui. 

Sunete joase, animalice, emanau din el, în timp ce 
mâinile lui alunecară pe spatele ei zvelt, împinse de 
instinctul 

lui primar de a lua, a poseda, a se împerechea și a 
proteja, se curbară pe șolduri, ridicând-o spre 
bărbăţia lui fierbinte, care-și găsi culcuș în 
moliciunea cărnii ei. Trupul lui se freca de al ei, de 
locul acela vulnerabil care-i adăpostea feminitatea." 

Am pus încet cartea la locul ei pe măsuţă, nu 
înainte de a-i citi titlul: îmbrățișare în amurg, de 
Sandra Brown. 

M-am încruntat: vasăzică, pe lângă telenovele, în 
cărți de genul ăsta își îneca mama amarul. Am ridicat 
iar cartea și, după ce m-am asigurat că nu mă vede 
nimeni, am recitit pasajul cu „bărbăţia lui fierbinte, 
care-și găsi culcuș în moliciunea cărnii ei". Am pus 
iar cartea la locul ei și am căzut pe gânduri. 

O singură dată simţisem „bărbăţia fierbinte" a 
unui bărbat pe carnea mea. Faza se petrecuse într-un 
autobuz aglomerat și, după cum cred că am mai 
spus, dețin un trup aproape perfect și mă îmbrac 
foarte bine. Oricum, în ziua aia călduroasă arătam 
bestial, după cum mi-a spus și Mihai, înainte de a se 
despărţi de mine. Cum nu am găsit loc, am călătorit 
ţinându-mă de bară, mișcându-mă alături de ceilalţi 
călători în faţă și în spate, în ritmul impus de frânele 
puse de șofer. La un moment dat, am simţit o 
apăsare dură pe unul din șolduri și primul meu gând 
a fost că un nesimtit își ţine umbrela între noi. Am 
mers așa fără să bănuiesc nimic, până când, în cele 
din urmă, am văzut soarele puternic de afară și m-am 
întrebat cât de tâmpit ar putea fi un om încât să își 
care pe o astfel de vreme umbrela cu el. în același 
timp, chiar așa nepricepută cum eram, tot mi-am dat 
seama că ceva nu 

prea era în regulă cu umbrela aia, așa că m-am întors 
să văd despre ce e vorba. Nu știu care dintre noi doi 
a fost mai speriat: eu, când am realizat despre ce 
este vorba sau el, când m-a privit în ochi. 

Oricum, a scos un geamăt oripilat și am simţit cum 
bărbăţia lui, lipită încă de piciorul meu, s-a fleșcăit 
cu totul. A început să își facă loc disperat spre ușă, 
ca și cum n-ar mai fi avut aer. 

Am adormit pe șezlong, cu cartea Sandrei Brown 
deschisă pe măsuţa de cafea și, poate din cauza 
scenei erotice citite mai devreme, visul mi-a fost unul 
tulbure, cu un bărbat care mă urmărea pe străzile 
Brașovului, cu o umbrelă imensă în mână. Tocmai 
când am observat oripilată că umbrela din mâna lui 
se transformase într-un penis imens, am simtit cum 
mă scutură cineva de umăr. 

Era tata, care mă privea îngrijorat: 

— Gemeai prin somn și m-am gândit că nu e bine 


să dormi în soare. Poţi face insolatie. 
* » 


M-am ridicat buimacă în picioare și am simţit cum 
roșesc, de parcă tata ar fi putut vedea ce am visat. 

— Când am adormit eram la umbră, m-am scuzat 
eu, apoi i-am spus de nota de la bac. 

Mi se părea într-o dispoziție bună, așa că am 
deschis subiectul pe care îl amânasem de atâtea ori. 
Pregătisem de zeci de ori cuvintele, în asa fel încât să 
nu sune ca o sentinţă, dar în loc de vorbele dulci 
pregătite, am spus abrupt și fără nicio introducere: 

— Tată, aș vrea să dau la Facultatea de 
Jurnalistică... 

Văzând că nu spune nimic, am adăugat: 

— Cu nota pe care am obținut-o la Bac cred că n- 
aș avea nicio dificultate să intru. 

Tata s-a așezat pe șezlongul de alături, a privit în 
treacăt cartea lăsată deschisă pe măsuţă, apoi a spus 
încet: 

— Nu cred că admiterea ar fi o problemă, 
Celestine. Tu ești o fată deșteaptă și știu că, atunci 
când îţi pui ceva în minte, până la urmă reușești... 

A făcut o pauză și a urmărit lung priveliștea 
orașului care se desfășura larg sub noi. In cele din 
urmă, a continuat: 

— Nu îmi fac probleme nici cu facultatea în sine, 
sunt sigur că ai să o termini fără probleme, dar hai 
să privim puţin mai departe. După absolvire ai să 
lucrezi la un ziar sau la o agenţie de presă. Din câte 
știu eu, pentru început ca reporter de teren... 

Cum a făcut iar o pauză, am spus: 

— Mi-e teamă că nu înţeleg. 

Arătă spre faţa mea: 

— Până acum ai avut de-a face mai mult cu oameni 
care te cunosc și care știu, de bine, de rău, că 
psoriazisul e o boală autoimună si nicidecum una 


infectioasă. 
> > 


Văzând că tot nu pricep, continuă: 

— Imaginează-ţi că vei dori să iei un interviu unei 
personalități sau să faci un reportaj pe un subiect 
fierbinte. Cum crezi că te vor privi cei cu care vei 
dori să vorbești? 

Am tăcut încruntată, pentru că niciodată nu 
privisem problema așa. Văzându-mă mâhnită, m-a 
bătut ușor cu mâna pe braţul sănătos, ca să mă 
încurajeze: 

— Am înţeles că de arhitectură nu ești atrasă, dar 
eu propun să stai un an acasă, pentru că la toamnă 

să mergem până la profesorul Kirve, cel mai bun 
specialist de boli de piele din Finlanda. I-am povestit 
despre tine și mi-a promis că se va gândi la problema 
ta și ne va ajuta. 

Văzând că tot nu spun nimic, a adăugat: 

— îţi promit că anul viitor te voi lăsa să dai la ce 
facultate vrei tu... Chiar și la Jurnalistică, dacă nu 
cumva te răzgândești între timp, a zâmbit el și m-a 
îmbrățișat, înainte de cobori în cabinetul lui de lucru. 

Celebru sau nu, muncea până seara târziu la 
planșeta de desen, ca să termine planurile la cele mai 
frumoase case din oraș. 

Ştiam de ce ar fi vrut să dau la Arhitectură: spera, 
în sinea lui, să-i moștenesc talentul și, apoi, de 
desenat puteam desena și în intimitatea unui cabinet 
particular, unde să nu fiu văzută de oameni. 

Am deschis telefonul și am mai privit încă o dată 
fotografia cu textul de pe zid: „Celestine este o fată 
urâtă, dar o șopârlă drăguță!" 

însă mă cam săturasem de izolare și de grija 
tuturor de a mă feri de ochii lumii. Aveam de gând să 
declar război lumii și nu-mi păsa de consecinţe. Am 
să le dau eu numai șopârle peste bot: asta în cazul în 
care nu cumva îmi vine între timp o idee mai bună. 

Planuri pentru un an sabatic 


_ După un timp, mi-a mai trecut furia și am început 
să mă gândesc ce aş putea face. Vorba tațalui meu, 
capâtasem un an Sac si nu știam ce să fac cu el. * 


— Nu uita că un an sabatic înseamnă mai întâi de 
toate o călătorie interioară, în care poţi să îţi resetezi 
toată viaţa. Poţi să călătorești pe unde vrei, doar știi 
că banii nu sunt o problemă... 

Ca de obicei, tatăl meu nu vedea până la capătul 
problemei: de nenumărate ori am încercat să 
călătoresc și de cele mai multe ori m-am lăsat 
păgubașă, văzând privirile celor din jurul meu. Cel 
mai mult m-a impresionat atunci când o femeie cu un 
copil a coborât din avion pentru că nu voia să stea 
lângă mine și toate locurile erau ocupate. Ar fi 
trebuit să cobor eu, dar, în loc de asta, am arătat 
personalului o adeverinţă medicală din care rezulta 
că boala mea nu e contagioasă și nici periculoasă 
pentru alți pasageri și, deci, pot călători cu avionul și 
cu alte mijloace de transport. Da, mi-am câștigat 
dreptatea până la urmă, dar cele câteva ore cât a 
durat zborul m-am simţit înconjurată de un val 
aproape palpabil de repulsie și mi-am jurat să nu mai 
călătoresc altădată cu avionul si nici nu am mai » 

făcut-o de atunci. La fel am păţit și la piscinele de 
fite, unde, în ciuda adeverinței mele, nu am fost 
lăsată să intru. 

— Lasă, nu fi supărată, a spus tata, care era cu 
mine. Am să îţi construiesc acasă o piscină mai mare 
ca a lor. 

— Mulţumesc, tată, abia aștept! am răspuns eu și 
am încercat să-mi ascund ochii înlăcrimaţi. 

Cu greu l-am convins să nu o mai facă: în primul 
rând, apa nu îmi făcea bine la piele și, în al doilea 
rând, ar fi trebuit să fac singură baie într-o piscină 
mare și frumoasă. 

în prima zi de „libertate" după bac am ieșit în oraș 
și, în ciuda cerului înnorat, am început să mă plimb 
prin centru. Inevitabil, am ajuns în cele din urmă pe 
Republicii, strada pietonală a Brașovului, unde 
oamenii, în cea mai mare parte turiști, se uitau la 
magazinele cu suveniruri și ciudăţenii înșirate cu 
scopul vădit de a-i ușura de bani. 

Mă apropiam de capătul ei și tocmai mă întrebam 
încotro să o apuc ca să îmi simt mai bine libertatea, 
când mi s-a părut că văd ceva ca o lumină azurie pe 
una din străduțele lăturalnice. M-am apropiat și, la 
una din măsuţele unde se vindeau tot felul de 
flecușteţe şi suveniruri, am văzut, printre alte 
cristale, unul de o frumuseţe aparte. 

Când a observat că îl privesc, vânzătorul l-a luat în 
mână și mi l-a ridicat până la nivelul ochilor, să îl pot 
vedea mai bine: 

— Toată lumea se oprește aici să se uite la el, mi-a 
spus omul, zâmbind. îl analizează, întreabă cât e 
prețul și pleacă mai departe, a spus el și apoi mi-a 
pus cristalul în mână. 

Era un cristal de un albastru translucid, aproape 
spălăcit, dar în interiorul lui se vedeau fulgerând 
niște umbre mai închise la culoare, care îl făceau să 
pară viu. 

— E un celestit. L-am primit din Madagascar. Am 
mai avut cristale de celestit, dar niciodată asa de 
mari si fru- moașe ca ăsta. 

îl tineam în palmă și mi se părea că e o ființă vie, 
iar irizaţiile lui pale, unduitoare, erau un cod prin 
care încerca să îmi comunice ceva. 

— îl iau! am spus și l-am strâns mai bine în palme, 
hotărâtă să nu-i mai dau drumul. 

— Nu ai întrebat de preţ, a zâmbit trist vânzătorul. 
Multă lume s-a uitat la el, l-a admirat, apoi l-a pus 
înapoi când a auzit cât costă. 

— Nu contează! îl iau! am spus eu și mi-am dat 
seama că renunţasem la toate sfaturile pe care mi le 
dăduse mama când mergeam cu ea la piaţă, și anume 
să nu mă arăt prea interesată de ceea ce urma să 
cumpăr. Voiam cristalul și gata, nu-aveam timp de 
tocmeli de doi bani. 

— Face o mie de lei, dar fiindcă îl doriţi atât de 
mult, vi-l las la nouă sute. 

— Nu-i nevoie, am spus eu și m-am scotocit în 
portofel, unde am observat cu groază că nu mai 
aveam decât vreo cinci sute de lei. 

I-am pus banii în mână și l-am rugat să păstreze 
cristalul până când merg la primul bancomat ca să 
scot diferenţa. După ce l-am plătit, nu m-am îndurat 
să-l pun în geantă. M-am plimbat cu el în mâna 
dreaptă și mă simţeam plină de energie. Cristalul 
avea o bază care se po- 

trivea perfect în podul palmei mele, iar colții lui 
ascuțiți păreau că sunt numai buni să se oprească în 
tâmpla cuiva care nu era de acord cu mine sau care 
se uita prea urât la faţa mea. Din fericire, sau poate 
din păcate, toată lumea părea preocupată cu ale lor 
decât să-mi privească mie fața, așa că nu am lovit pe 
nimeni. Dar tare aș fi avut chef. 

Si atunci mi-am adus aminte de Baba Ecaterina si 
de prostiile pe care ea mi le spusese atunci, în timpul 
vizitei la Ploiești. Până în acel moment, păruse că 
vrăjitoarele nu făcuseră altceva decât să o tapeze de 
bani pe mama și niciuna nu mă ajutase cu absolut 
nimic. Privind, însă, la trecători și căutând pe cineva 
pe care să mă supăr, mi-am adus aminte de Baba 
Ecaterina și de călătoria pe care o făcusem singură 
până la ea. Apăruse, iată, arma de care îmi vorbise 
bătrâna vrăjitoare! 


CAPITOLUL 6 


O calatorie la Ciresica 


„Ciresica deţine puterea Magiei negre, vine cu 
leacuri de trup și suflet, vă eliberează de farmece și 
blesteme, vă apără de dușmani și oferă protecţie 
împotriva oricăror lucruri magice știute sau 
neștiute..." 

Asta era textul reclamei care mă ademenise până 
în Ploiești și, cu toate părea la fel de bombastic 
precum celelalte anunţuri de acest fel, m-a frapat 
asocierea celor două tipuri de leacuri: „de trup și de 
suflet". 

Am hotărât să merg la Ploiești într-o sâmbătă, cu 
câteva săptămâni în urmă, fără să le spun nimic alor 
mei. In fond, de multă vreme nu mă mai întrebau 
nimic și poate că erau, într-un fel, bucuroși că ies și 
eu și-mi pierd vremea în lume, fără să mai stau 
bosumflată în casă. 

între timp, mi-am dat seama că și eu căzusem în 
misti- cismele mamei și m-am hotărât să fac cât mai 
repede cale întoarsă. Cât timp a durat călătoria până 
la Ploiești, am tot consultat pe telefon mersul 
trenurilor, hotărâtă ca imediat ce ajung să iau primul 
tren înapoi spre casă. „Doar nu am dat în mintea 
mamei!" mi-am repetat, hotărâtă să mă întorc cât 
mai repede acasă. 

Când am ajuns în Ploiești, trenul spre Brașov 
tocmai se punea în miscare, asa că l-am lăsat în plata 

fond, din câte știam eu, ruta Bucuresti-Brasov era 
una dintre cele mai circulate din ţară, așa că nu 
putea să dureze prea mult până venea următorul 
tren. După ce am verificat, am realizat că aveam de 
așteptat nu mai puţin de trei ore, așa că am început 
să mă plimb pe la chioșcurile din preajma gării, 
încercând să petrec timpul mai ușor. Nu aveam de 
gând să umplu sufrageria de suveniruri, ca mama, 
luate de peste tot. Am cumpărat un sandviș și, în 
timp ce îl mâneam, am văzut cum câţiva băieţi mai 
tuciurii s-au luat de o fată care stătea pe o bancă. 
Erau vreo patru și au trecut pe lângă mine 
aruncându-mi doar o privire fugitivă, scuturându-se 
de scârbă. 

„Să vă ia dracu'!" le-am spus în gând și m-am 
îndepărtat de gară. Un timp, am privit avioanele care 
zburau în depărtare, pe deasupra câmpului din faţa 
gării, părând că stropesc cu insecticid, apoi, 
plictisită, am luat-o la pas pe trotuar. 

Un taxi care, probabil, venea din vreo cursă, s-a 
oprit lângă mine. Şoferul a lăsat geamul și m-a 
întrebat: 

— Vă duc undeva, domnișoară? Am cel mai comod 


si mai ieftin taxi din tot orașul. 
» 


L-am privit și mi s-a părut unul dintre puţinii 
oameni dedicati meseriei si nu dintre cei care si-o fac 
în scârbă, doar plângându-se de ea, așa că m-am 
hotărât să-i dau o șansă. Sau poate am vrut doar să- 
mi dau mie o ultimă șansă în povestea cu vrăjitoria... 

— Stiti cumva unde locuiește Ciresica? l-am 

întrebat ; ; Ay 
și, chiar dacă mi-am părut caraghioasă, am precizat: 
vrăjitoarea Cireșica. 

Şoferul a zâmbit și a aprobat din cap: 

— Știu unde stau toate vrăjitoarele din Ploiești, 
domnişoară, că doar din asta trăim. Jumătate din 
cursele pe care le facem cu clienţi din afara orașului 
sunt pe la vrăjitoare. Urcaţi, vă rog. 

Am urcat și m-am făcut comodă, apoi am văzut că 
șoferul mă privește curios în oglindă: doar curios, 
fără nicio urmă de scârbă pe faţă. 

— Ce-i? l-am întrebat, în cele din urmă. 

A clătinat din cap, a depășit o mașină care mergea 
încet în faţa noastră, apoi a spus: 

— Poate că nu-i treaba mea, dar am mai avut o 
clientă cu o boală de piele ca a dumneavoastră. Am 
dus-o prima dată la Ciresica, dar n-a reușit să-i facă 
nimic. I-a luat numai banii degeaba. 

— Eh, asta e, am spus ușor dezamăgită. Măcar o 
să încerc... 

— Staţi, că n-am terminat, continuă șoferul. După 
ce am dus-o de câteva ori la Ciresica, cineva a 
sfătuit-o să meargă la Baba Ecaterina. 

— Și? Ce s-a întâmplat cu femeia? 

Şoferul, profitând de faptul că în faţa lui nu era 
nicio, mașină se întoarse spre mine cu fața numai 
zâmbet: 

— N-o să vă vină să credeţi! După numai două 
vizite la Baba Ecaterina, femeia nu mai avea nimic pe 
față. Ultima dată când a venit, am dus-o tot eu cu 
mașina și avea o fată fină ca de bebeluș. 

Am căzut pe gânduri: oare era ceva adevărat în ce 
îmi spunea omul sau doar o poveste de ademenit 
clienţii pen- 

tru vreo cunoștință de-a lui? Dar, la urma urmei, ce 
mare lucru aveam de pierdut, așa că am întrebat: 
— Şi stă departe Baba asta, Ecaterina? 


— Da' de unde? făcu el. A doua stradă de la casa 
unde stă Ciresica. » 


Am ezitat preţ de câteva secunde și în cele din 
urmă am spus hotărâtă: 

— Atunci, ce mai tura-vura, hai să mergem direct 
la baba asta. 

— Baba Ecaterina, nu uitaţi să-i spuneţi pe nume, 
că e foarte mândră. Și să vorbiţi tare cu ea, că e cam 
surdă. 

în câteva minute eram în faţa unei case 
dărăpănate, care părea că mai are puţin și se 
prăbușește. 

— Să aveţi lei, m-a sfătuit șoferul. Că Baba 
Ecaterina e o ţigancă bătrână, care cred că nu a 
auzit în viaţa ei de valută. 

Am plătit, mi-a dat o carte de vizită și, înainte de a 
pleca, l-am mai întrebat o dată cât e tariful 
vrăjitoarei la care mă adusese. 

— Pe vremuri, a zis, ghicea sau rezolva problemele 
pe o găină, două, dar în ultimul timp am auzit că ia o 
sută de lei. Hai, poate două, dacă e cazul mai greu. 

Am privit în urma taxiului, apoi am pus cartea de 
vizită a șoferului în buzunar și am bătut în poarta 
care abia se ţinea în ţâţâni. Un câine slab, plin de 
scaieţi, a ieșit dintr-un coteţ, a lătrat neconvins de 
vreo două ori, apoi a intrat înapoi. 

Cum nu s-a mai întâmplat nimic, am deschis 
poarta. A scos un scârțâit exact ca în filmele de 
groază. Animalul 

m-a privit plictisit, așa că am avansat încet spre ușă. 
Am ciocănit ușor. 

Mi-am adus aminte ce-mi spusese șoferul, că baba 
e cam surdă, asa că am bătut mai tare. 

— Intră, s-a auzit o voce hârâită dinăuntru și am 
împins ușa, care a scârţâit la fel de sinistru ca 
poarta. 

„Dacă baba asta mă vindecă de psoriazis, mi-am 
jurat în gând, data viitoare îi aduc zece kile de ulei și 
îi ung personal balamalele, toate, să nu-i mai scârţâie 
nimic prin casă!" 

Dacă la celelalte vrăjitoare unde mă dusese mama, 
decorul era pregătit să-i impresioneze pe cei ce 
urmau să fie fraieriţi - globuri de cristal, baghete 
fermecate și aparate de fum - aici, la Baba Ecaterina, 
părea că totul e făcut pentru a alunga eventualii 
clienți. 

In spatele ei se afla un șemineu care aducea mai 
mult a vatră, în care ardea un foc mocnit, deasupra 
căruia atârna un cazan unde clocotea ceva ce părea 
să fie toată recuzita vrăjitoarei. Baba, în sine, chiar 
era o babă și, de la puţina lumină care pătrundea 
prin geamurile murdare, se vedea că e foarte 
bătrână. Nu m-am hazardat să-i ghicesc anii, dar aș fi 
spus cu mâna pe inimă că are cel puţin o sută de ani. 

— Apropie-te! a zis, cu aceeași voce hârâită de 
dinainte și am făcut câţiva pași spre fotoliul așezat 
lângă vatră. 

— Mai aproape, a continuat și am mai făcut câţiva 
pași, până am ajuns lângă fotoliu. 

în ciuda mizeriei care domnea în încăpere, 
mirosea plăcut, de parcă aerul ar fi fost împrospătat 
de la ierburile care fierbeau în ceaun. 

— Apleacă-te! a spus vrăjitoarea și am simţit cum 
mâna ei îmi pipăie cu delicateţe obrazul bolnav. 
Pentru asta ai venit? m-a întrebat și a privit spre 
mine cu o căutătură ageră, peste care anii parcă nu- 
și puseseră nicio amprentă. 

Cum n-a mai zis nimic, m-am simţit cuprinsă de 
nerăbdare și, cu o voce pe care nu mi-o recunoșteam, 
am spus: 

— Plătesc oricât, numai scapă-mă de pacostea 
asta! 

M-am scotocit febril în buzunar după bani și am 
scos un fișic de sute, dar mâna uscată a bătrânei m-a 
oprit. 

— Nu-i nevoie să-mi plătești! Ce ai tu pe obraz e 
un blestem de sânge și dacă îţi iau bani, blestemul se 
întoarce întreit asupra mea și a neamului meu. 

Mi-am mușcat buzele și am întrebat cu glas 
tremurat: 

— Adică... nu se poate face nimic? 

Bătrâna răsuflă greu și răscoli cu un vătrai vechi 
focul din vatră. Un tăciune îi sări lângă picior. Se 
aplecă și-l culese cu degetele, aruncându-l înapoi în 
foc. 

— Şe poate, sigur că se poate. Orice blestem se 
poate dezlega, dacă ajungi la cineva potrivit. Şi tu 
tocmai ai ajuns la cine trebuie. 

— Şi ce ar trebui să fac, ca să scap de blestemul 
ăsta? 

A ridicat ochii din flăcări și m-a privit ţintă: 

— Ai putea să scapi de blestem, dar mă întreb 
dacă ești gata să plătești preţul? 

M-am încruntat și am privit-o mai urât decât aș fi 
vrut. Deci, până la urmă, tot la bani se ajungea. Tot 
teatrul ăsta, numai pentru a mai scoate câteva sute 
în plus de la mine. Aș fi vrut să mă ridic și să plec, 

Vrăjitoarea începu să râdă, dar hârâitul ei era 
mai înspăimântător decât orice altceva auzit 
până atunci și am fost gata să mă ridic și să fug. 

M-am oprit doar pentru că, în cele din urmă, 
am auzit-o pe vrăjitoare spunând: 

— Ca să scapi de blestem nu trebuie niciun 
ban, ci doar să plătești preţul de sânge datorat. 

— Nu înţeleg, am spus - și îmi amintesc ca 
acum că mi s-a făcut o frică teribilă, de parcă aș 
fi presimţit ce avea să urmeze. 

— Ba înţelegi, spuse vrăjitoarea. Ca blestemul 
sângelui să se ridice de pe obrazul tău, trebuie 
să curgă sânge. 

— Să curgă sânge, am îngânat-o eu fără să 
pricep. Cum adică să curgă sânge? 

— Da, să curgă sânge, a accentuat 
vrăjitoarea, oprin- du-se, ezitând dacă să îmi 
spună mai departe sau nu. 

Am crezut că trebuie să o îndemn, asa că am 
întrebat: 

— Sângele cui? 

Vrăjitoarea clătină din cap a îndoială: 

— Norocul tău e că nu trebuie să verși sânge 
nevinovat, cum se întâmplă la alte blesteme. 

— Dar sângele cui? am întrebat și îmi aduc 
aminte că începuse să mă enerveze teribil faptul 
că vorbea atât de greu, încât parcă trebuia să-i 
extrag fiecare cuvânt din gură cu cleștele. 

Dar, pe de altă parte, poate că așa trebuia să 
se întâmple, așa că am încercat să mă calmez și 
să ascult mai departe ce avea de zis. 

Bătrâna vrăjitoare mai hârâi de câteva ori, mai 
răscoli puţin jarul din vatră, apoi spuse: 

— Fată dragă, ce ai tu pe faţă nu e o boală, ci o 
vietate. 

Am rămas perplexă și m-am gândit atunci că mi-ar 
fi plăcut să fie Mihai cu mine, fiindcă el era mereu 
amator de ipoteze exotice. 

Eu n-am fost în stare decât să o îngân pe bătrână: 

— O vietate? 

— O vietate, confirmă vrăjitoarea. Una care se 
hrănește cu scârba celor care o privesc. 

— Ete trosc! am exclamat, uitând că e viitorul meu 
în joc. 

— Știu că nu îţi vine să crezi, dar așa merge 
treaba cu blestemele astea, a spus apăsat bătrâna. 

Am rumegat un timp cele spuse, apoi am întrebat: 

— Şi pe cine, mă rog, ar trebui să ucid și să-mi ung 
faţa cu sângele lui? 

Vrăjitoarea începu iar să râdă hârâit, apoi dădu 
într-o tuse puternică, din care și-a revenit cu greu. 
Intr-un târziu, a început iar să vorbească, arătând 
spre un televizor vechi din colţ: 

— Fată dragă, ai văzut prea multe filme de groază. 
Nu trebuie să îţi ungi faţa cu sângele nimănui. Este 
destul să ucizi pe cineva care a privit cu ură ori 
scârbă la faţa ta. 

Chiar dacă ideea în sine mă oripila, în mintea mea 
făceam deja o listă cu potenţiali câștigători. 

Vrăjitoarea m-a privit lung: 

— Problema e că va trebui să ucizi șapte, ca urma 
blestemului să dispară cu totul de pe chipul tău... 

Văzând că treaba se complică, ar fi trebuit să fiu 
cuprinsă de îngrijorare, dar în loc de asta am început 
să râd și am întins mâinile spre ea: 

— Vrei să spui că eu, cu mâinile mele, va trebui să 
omor șapte oameni? Poate uiţi că nu sunt decât o 
fată care, ca toate fetele, nu prea are cine știe ce 
puteri pe care să le folosească pentru a omori pe 
cineva. 

Vrăjitoarea dădu din umeri înainte de a vorbi: 


— Poate că eşti tu slabă acum, dar în momentul în 
care te vei hotări să treci la treabă, ura că suferi 
nevinovată te va întări și tot atunci va apărea și arma 
potrivită pentru asa ceva. * 


Mă simțeam ca într-un film horror, asa că m-am 
ridicat să plec și am întrebat încă o dată: 

— Sigur nu trebuie să plătesc nimic? 

— Sigur, a confirmat bătrâna, dar dacă tot ai bani, 
poţi pune pe cineva să ucidă în locul tău, dacă tu 
crezi că nu o poţi face. Trebuie neapărat să scapi de 
blestem! 

— Se poate și așa ceva? 

— Se poate, cum să nu? Dar să nu uiţi că dacă pui 
pe cineva să ucidă un om care a privit cu scârbă la 
rana de pe fața ta, între primul și următorul nu 
trebuie să treacă mai mult de trei zile, altfel 
blestemul revine. 

Privi lung în flăcările pâlpâitoare ale focului și am 
crezut că a terminat, dar mi-a făcut semn să mă 
apropii. M-a prins cu mâna pe după gât, cu putere, și 
am auzit cum spune, de data asta fără să mai hârâie 
deloc: 

— Când ajungi acasă, primul lucru pe care îl vei 
face e să cauţi un caiet și să îi treci acolo pe toţi cei 
șapte oameni 

despre care crezi că ar merita să moară. Apoi ai 
răbdare și lasă vremea să treacă. Nu uita ca în 
dreptul fiecărui nume să mai treci pe unul, fiindcă 
dacă cineva moare sau pleacă între timp, să se 
împlinească numărul celor morţi în numele tău. 

Nici nu mai știu cum am ieșit de acolo, cum l-am 
che- mat pe taximetristul care îmi dăduse cartea de 
vizită și nici când m-am urcat în tren sau cum am 
ajuns acasă. In minte aveam doar grămezi de câte 
șapte cadavre. 

Ajunsă în odaia mea, am notat totul în jurnal și, 
pentru că mi-am dat seama ce s-ar fi întâmplat dacă 
cineva ar fi citit ce am scris, am improvizat un carton 
din care am făcut un fund dublu, sub care am ascuns 
jurnalul care avea pe ultima filă lista cu cei șapte și 
rezervele lor. 

De-a lungul timpului, lista a suferit modificări, 
după cum îmi aminteam sau după cum mă supăra 
cineva, dar am avut grijă ca mereu șapte persoane și 
dublurile lor să fie mereu trecute acolo, în jurnal. 

Planuri pentru un viitor mai 
bun 


Cristalul de celestit l-am pus pe o etajeră, ca să îl 
am tot timpul sub ochi, apoi m-am gândit la viitorul 
apropiat. Bineînţeles că nu aveam de gând să ucid pe 
nimeni, dar era bine să îmi organizez lucrurile ca și 
cum, la un moment dat, aș fi fost nevoită să fac asta. 
Ca și cum aș fi fost capabilă să fac asta. 

Mai întâi l-am sunat pe Mihai și l-am rugat să vină 
la mine. Ce voiam să discut cu el nu se putea vorbi 
într-o cofetărie, pentru că aș fi atras prea mult 
atenţia asupra mea, din cauza feţei. Cu atât mai 
puţin la telefon. 

Alarmat de graba din vocea mea, a ajuns în mai 
puţin de zece minute si a intrat direct în casă. Atât 
mama, cât si tata, îl cunoșteau ca pe un cal breaz 
încă de mic, așa că nu își făceau griji din pricina lui, 
chiar și când apărea pe neașteptate la noi. 

— S-a întâmplat ceva? au fost primele cuvinte pe 
care le-a spus când a ajuns în cameră. 

Am deschis ușa și am privit pe coridor. Uneori, 
mama se mai lăsa învinsă de curiozitate și asculta pe 
la uși. De data asta n-a făcut-o, așa că m-am întors 
spre Mihai. l-am arătat pe telefon fotografia cu textul 
de pe zid, pe care 

apucasem să o fac chiar înainte ca tata și zugravii lui 
să o șteargă. 

— Ştii ceva despre asta? 

Mihai a făcut ochii cât cepele: 

— Doamne, Celestine, ce îţi trece prin minte? De 
unde naiba aș putea să știu eu așa ceva? 

L-am privit încruntată: 

— Dar ai o bănuială? 

Mihai cobori privirea, încurcat, așa că l-am presat: 

— Deci, te gândești la cineva! Mintea ta analitică 
are ceva bănuieli sau măcar ipoteze? 

A clătinat din cap și a spus: 

— Ştii cum se zice: hoțul cu un păcat și păgubașul 
cu o mie... 

Pentru că îl priveam încă destul de crunt, s-a 
simţit dator să îmi explice: 

— Adică, păgubașul bănuiește o mulţime de 
oameni și, astfel, își face păcate. 

Am trântit telefonul pe pat și am tipat: 

— Să te sparg, Mihai, da!? Să te sparg până-ţi ies 
pildele biblice din cap și-mi dai un nume! Sau mai 
multe, dacă e cazul... 

Mihai s-a înroșit, mai întâi, asa cum face el de 
obicei, apoi a spus încet: 

— Cred că Juppy și Tase te numeau, când nu erai 
de faţă, șopârlă... 

— Ei, a fost așa greu? l-am întrebat, dar n-am 
putut să continui, pentru că a intrat mama, alarmată: 

— S-a întâmplat ceva? Te-am auzit țipând. 

Am ridicat braţele, exasperată: 

— Da, mama, sigur că s-a întâmplat. Uite, l-am 
adus pe Mihai aici să mă reguleze și acum zice că nu 
vrea. Bate-l! Ceartă-l! Fă ceva cu el, că mă 
enervează! 

Maică-mea s-a oprit în ușă, consternată, privind 
uluită când la mine, când la Mihai. 

— Aaaaa, a bâiguit ea, în cele din urmă, părând că 
îi lipsește aerul. 

— Da, mamă, am continuat necruțătoare. Și „aaa" 
și „bee" și „cee" și tot așa, până la sfârșit, dar lasă 
dracului alfabetul și convinge-l pe Mihai să mi-o 
tragă, pentru că altfel îl strâng de gât! 

Maică-mea a zâmbit palid și a spus mai mult în 
șoaptă: — Cred că problema mă depășește, așa că, 
mă retrag... S-a oprit o clipă în ușă, privind la noi cu 
ochi pierduţi. Cred că a vrut să adauge: „Copii, să fiţi 
cuminţi!", așa cum ne spunea pe vremuri, cu ani în 
urmă, când rămâneam singuri în camera mea. Dar și- 
a dat seama că nu mai e cazul, așa că a închis ușa 
după ea, cât a putut de încet. 

— Ce-a fost asta?! a întrebat Mihai, încruntat. 

Am dat din umeri, nepăsătoare: 

— Deocamdată, o glumă, dar cu timpul poate că va 
deveni ceva serios. Mi-am domesticit mama, să nu 
mai calce pe-aici când ești la mine. 

Am ridicat telefonul de pe pat și i-am arătat iarăși 
fotografia cu textul de pe zid. 

— Deocamdată, tata a șters inscripţia, dar s-ar 
putea ca cineva să fie suficient de supărat pe mine și 
pe mutra mea de șopârlă, așa că va simţi iar nevoia 
să scrie pe zid. 

M-am prefăcut că nu văd cum se strâmbă când am 
pomenit de mutra mea de șopâriă și am continuat: 

— Cum am putea afla cine face asta? 

De data asta era într-adevăr o problemă pe măsura 
minţii lui analitice. S-a apropiat de geam și a privit 
afară. A socotit ceva, apoi a măsurat din ochi și în 
cele din urmă a spus: 

— Uite acolo, îmi arătă el spre un castan din faţa 
casei. 

Am privit, l-am văzut și n-am înţeles nimic. 

— Dacă am pune acolo o cameră wireless mică, ai 
putea vedea aici, pe laptopul tău, cine se apropie de 
zid. Sau dacă ai bardul destul de încăpător, ai putea 
să salvezi toate filmările și să le redai când vrei tu. 

Mi s-a părut o idee bună: 

— Ai putea să te ocupi tu de asta pentru mine? 

L-am văzut ezitând și au trecut câteva clipe până 
când să îmi dau seama de ce: chiar dacă provenea 
dintr-o familie destul de înstărită, Mihai își cheltuia 
și ultimii bănuţi pe substanţe și fineturi exotice, în 
speranţa că va găsi un remediu pentru boala mea. 

Am zâmbit și m-am îndreptat spre spre plicurile cu 
bani din bibliotecă, pe care tata mi le punea acolo, 
din când în când, în speranţa că astfel își va cumpăra 
liniștea. 

Am luat pe pipăite unul care mi se părea mai gros, 
apoi le-am luat și pe celelalte două, de lângă el. 


— Ia de-aici! i le-am întins cu nonșalantă de nabab. 


9 i 
Mihai s-a uitat scurt în ele și a spus mirat: 
— Doamne, Celestine! Dar aici sunt mii de euro. O 
cameră wireless face cel mult... 

— Păstrează-i pe toţi, l-am întrerupt. în curând o 
să te pun să-i cheltuiești. 

— Bine, dar... 

I-am făcut semn să se oprească, ca să mă pot 
gândi la ce aveam de făcut. 


Am căutat într-unul din vechile e paiete de sc oală si si 
am > , extras de acolo o foai artie, scoasa la o 
imprimantă color, cu o șopârlă Verde și drăguță pe 
ea. 


— Cam la două, trei zile, în ultimele săptămâni de 
școală, am găsit câte o fotografie ca asta pusă în 
bancă. 

Mihai a privit poza lung: 

— Şi ce aș putea să fac eu? 

M-am întins și am mai scos un plic cu bani: 

— Păi, du-te la liceu, precis e numai vreun paznic, 
doi, pe acolo, mituiește-i și vezi cine a intrat 
dimineaţa în clasa noastră. Pe spatele fotografiei ai 
să găsești notate zilele când am găsit fotografii în 
bancă. 

Mihai luă plicul și se scărpină încurcat în cap: 

— Cred că am să mă descurc... anul trecut chiar 
eu i-am ajutat pe cei de la firmă să regleze camerele. 

— Eram sigură, i-am spus zâmbind, dar mai e 
ceva. 

Cum m-a privit întrebător, fără să își dea seama 
despre ce anume este vorba, i-am arătat fotografia 
cu șopârla: 

— Vreau să îmi cumperi un terariu și două șopârle 
din astea. Sau dacă nu găsești chiar așa, încearcă să 
fie cât mai asemănătoare. 

A părut să nu înţeleagă, în continuare. 

— Tu cumpără doar, am să-ți explic mai târziu 
despre ce e vorba. 

— Celestine, noi chiar trebuie să stăm de 
vorbă. 

— Păi, hai să vorbim... 

— Nu asa... ci la modul foarte serios. Cu tine 

se întâm- > 
plă ceva. 

Mi-am atins pata de pe faţă cu mâna: 

— Altceva în afară de asta? 

înclină din cap, fără să spună nimic, 
așteptând, ca de obicei, să îl îndemn la vorbă. 
Am făcut-o si, în cele din urmă, a spus cu 
greutate: 

— în ciuda a ceea ce spui tu, eu nu cred că 
pata ta e provocată de psoriazis. 

Am ridicat din sprâncene, puţin cam prea 
teatral, și i-am zis aspru: 

— Explică-te! 

— Bine: se aseamănă foarte mult la simptome 
cu psoriazisul, dar chiar dacă e tot un fel de 
boală autoimună, sunt sigur că e altceva... pe 
care cu puţin timp la dispoziţie aș putea, în cele 
din urmă, s-o vindec. 

— Mihai, te înţeleg și mi-e milă de tine și de 
credinţa ta, dar dacă zece medici au spus că e 
psoriazis și că o să îmi treacă doar când o să mă 
trec și eu de pe lumea asta, tu de ce te 
împotrivești și crezi altceva? Ei au pritocit me- 
dicina ani de zile, pe când tu ai studiat abia un 
an, doi, din tratate vechi și de pe internet. Cum 
să te cred pe tine și nu pe ei? 

Și-a privit multă vreme mâinile, fără să spună 
nimic. Asta era o altă caracteristică a lui: când 
avea ceva important de spus, parcă se bloca, nu 
altceva. Dar atunci când 

își dădea drumul, nu-l mai puteai opri. Acum nu a 
spus prea multe și a fost scurt și concis: 

— Celestine, medicii studiază sute de boli în zeci 
de ani. Eu, de când ţi-a apărut pata pe faţă, nu mai 
studiez altceva decât boala ta. Să nu uităm că 
medicina orientală spune că nu există boli, ci există 
bolnavi... 

— Perfect de acord, Mihai. Studiază-mă cât vrei, 
dar vei ajunge la aceeași concluzie: cândva, cei doi 
gârneţi ai părinţilor mei și-au făcut de cap și, de la 
atâta plăcere, au luat-o razna. 

— E păcat să vorbești așa și știi foarte bine asta. 
Părinţii tăi nu au nicio vină. 

— N-au, bineînţeles că nu au. Numai că, într-un 
fel, ai și tu dreptate: psoriazisul meu este cu 
adevărat ciudat. 

— De ce? a întrebat el dintr-odată curios. 

— Am citit și eu pe internet și în cărţile de 
medicină pe care mi le-ai dat și cunosc toate locurile 
unde ar putea apărea psoriazisul... 

— Da, și? întrebă el curios. 

— De câteva zile mi-a apărut o pată pe fund. 

A părut dezamăgit: 

— E posibilă și localizare în zona inghinală: e 
specificată în toate tratatele de specialitate. 

Am plescăit nervoasă din buze: 

— Am impresia că nu ești atent la ce-ţi spun: pe 
fund, pe cur, ca să fiu mai exactă, nu în pliurile 
inghinale. 

Lui Mihai al meu, cel mai timid băiat din liceu, i-au 
strălucit ochelarii de curiozitate și a spus prompt. 

— Să văd, vreau să văd! 

Am pufnit în râs și m-am întors cu spatele la el, 
apoi, cât de încet am putut, mi-am tras mai întâi 
pantalonii în jos, apoi și chiloţii. 

Mihai nici nu mai respira, cu ochii la fundul meu. 

— Ar fi politicos să spui: mişto cur, fato, sau, dacă 
ţi-e rușine, să pronunțţi cuvinte de curând introduse 
în dicţionar. Ai putea zice: Wow, ce mușchi fesieri 
mișto ai, Celestine! 

Nu părea să mă audă, cu ochii ţintă la fesele mele. 

— Foarte interesant! a spus el, în cele din urmă. 
Pot să pun mâna? 

Am ridicat din umeri: 


— Serveste-te! Fă ce vrei cu el! » 

Probabil că a zâmbit rușinat la spusele mele cu 
dublu înţeles, dar în loc de asta am simţit o atingere 
ușoară. Pata de pe fund încă nu mă durea la atingere, 
așa că mă puteam concentra pe atingerea lui și am 
strâns din dinţi ca să nu izbucnesc în lacrimi: aveam 
nouăsprezece ani și era pentru prima dată când un 
băiat mă pipăia pe fund. 

Am înghiţit nodul din gât și l-am întrebat, mai mult 
ca să-mi schimb gândurile: 

— Şi dacă de data asta e ceva molipsitor și ai să te 
îmbolnăvești si tu? 

> + 


— N-am eu norocul ăla, a spus, tot cu mâna pe 
fundul meu. 

— Adică cum? m-am întors eu pe jumătate spre el. 

— Păi, dacă mă îmbolnăvesc si eu, nu mai trebuie 
să te deranjez pe tine și pot să încerc pe mine 
preparatele pe care le fac. 

Am dat să-mi trag chiloţii, dar Mihai m-a oprit și 
m-a întrebat: 

— Pot să iau o Dupa ca 

Am chicotit, revenită la sentimente mai bune: 

— După cum ţi-am zis, poţi să îl iei pe tot și să faci 
ce vrei cu el! 

A scos din buzunar o pensetă, a sterilizat-o 
stropind-o cu un parfum pe care l-a luat de pe 
noptieră, a extras o bucăţică mică de ţesut și, dacă 
m-am așteptat să mă doară, m-am înșelat, pentru că 
nu am simţit nimic. 

înainte de a pleca, s-a oprit în ușă: 

— Poate nu e treaba mea, dar vreau să te întreb 
ceva. 

— Păi, spune și o să vedem dacă e sau nu treaba 
ta. 

A plecat ochii în jos, ca și cum i-ar fi foarte rușine, 
dar în cele din urmă a întrebat: 

— O să îţi aduc cele două șopârle, dar îmi spui, te 
rog, ce vrei să faci cu ele? 

Am zâmbit: 

— De data asta chiar ai dreptate: nu e treaba ta... 
dar, pentru liniștea ta, gândește-te că vreau doar să 
am și eu niște animale drăguţe pe lângă mine. 

— Nu cred, a răspuns prompt, un pic prea prompt 
- semn că se gândise intens la șopârle, imediat cum îi 
spusesem de ele. 


— Ce te face să te îndoiești? am întrebat. » 

— Păi, poate n-ar trebui să îţi spun, dar în ultimul 
timp te-ai schimbat foarte mult. 

— Da, am observat și eu, am spus, mângâindu-mi 
pata de pe faţă. 

— Nu la asta mă refer, a spus ezitând, ci la felul în 
care te comporti. In ultimul timp, parcă nu ești tu. 
Ești mai dură, mai directă, ca si cum altcineva te-ar 
conduce din umbră. 

Am izbucnit în râs și i-am spus: 

— Da, am văzut și eu filmul ăla SF în care niște 
fiinţe pătrund în creierul oamenilor și iau hotărâri în 
locul lor. Așa ceva crezi că se întâmplă și cu mine? 
Mi-a invadat pata de pe faţă și creierul? 

A făcut un gest cu mâna, ca și cum ar fi dat la o 
parte spusele mele, apoi mi-a zis: 

— Dacă o pată a apărut pe fundul tău, într-un loc 
total atipic, de ce nu ar putea să avanseze boala până 
în creier, unde ar putea să îţi afecteze 
comportamentul? 

Am rumegat în tăcere constatarea lui. Iar el, 
înainte de a ieși pe ușă, a spus: 

— Dacă vrei să te foloseşti de cele două șopârle ca 
să te răzbuni, asta cred. Dar dacă vrei să le crești ca 
animale de casă, atunci îmi cer scuze de pe-acum. 
Deși nici asta nu prea e în regulă. Ai putea să-ţi 
cumperi iepuri sau hamsteri. Adică, mamifere... 
oricum, ceva mai apropiat de specia noastră. 

Am privit mult timp ușa închisă, ascultând în 
surdină cum Mihai își cere scuze mamei. Speram să 
nu mă dea de gol cu noua pată apărută pe fund, 
pentru că asta ar fi însemnat noi vizite pe la spital și 
noi rânduri de analize. 

Am ridicat din umeri și am deschis sertarul 
nopitierei unde aveam jurnalul, am început să 
completez liste și să-mi fac planuri de viitor. 


57 


CAPITOLUL 8 


Lista unor viitoare victime 


în agendă aveam notate toate momentele în care 
fusesem jignită de cineva din cauza înfățișării mele. 
De ce ţineam așa ceva era greu de explicat și, cu 
toate că îmi era respectată intimitatea și n-am simţit 
niciodată vreo urmă de control din partea părinţilor 
mei, jurnalul stătea pitit sub fundul fals al sertarului. 

lar dacă Mihai credea că am început să mă 
schimb, se înşela amarnic: așa  fusesem 
dintotdeauna, numai că îmi ascunsesem adevărata 
fire și îmi înecasem frustrările în hohote de plâns, 
încercând să mă ascund de alţii pentru a nu-mi simţi 
slăbiciunea. 

De astăzi, gata cu plânsul! Să mai plângă și alţii. 
Am privit în oglindă, înainte de a deschide jurnalul și 
mi s-a părut o clipă că o văd pe mama vitregă a Albei 
ca Zăpada, transformată în vrăjitoare rea. Am 
zâmbit, dar imaginea nu a câștigat nimic în bine, așa 
că am revenit la jurnal: descoperisem o cale să o 
aduc la suprafaţă pe Albă ca Zăpada, pe care o 
simțeam ascunsă undeva adânc în mine, sub rana 
lăsată de boală pe faţa mea. 

Prima însemnare din jurnal era de acum patru ani 
și, înainte de a citi ce notasem, am rămas uimită cât 
de cali- 

grafic aveam scrisul, cu numai atât de puţin timp în 
trecut. In ultima vreme, scrisul mi se urâţise, 
devenise mai colturos, ca si cum ar fi tinut isonul cu 
înfățișarea fetei. 

Aveam să rezolv cândva și asta, dar acum erau alte 
priorități, așa că m-am aplecat peste jurnal. Trebuia 
să caut șapte persoane pe care le-aș fi dorit moarte. 
Nu că aș fi dorit să le ucid, Doamne ferește, dar era 
reconfortant să știu că am lista gata făcută. 

Primele rânduri erau despre Loli. Nimeni nu-i știa 
numele adevărat, dar toată lumea îi spunea Loli. 

începând să citesc întâmplarea, mi-am adus 
aminte de toată grozăvia acelei zile. Eram la 
începutul clasei a noua, pata de pe faţă abia mi se 
vedea, iar dacă o ascundeam bine sub păr, n-o băga 
nimeni în seamă. 

Pe drum, chiar lângă poarta liceului, își făcea 
veacul un cerșetor care le amuza pe fetele care mă 
însoțeau, pentru că vorbea o grămadă de măscări. 
Nu știa nimeni precis cum îl cheamă, dar, cum am 
zis, toţi îi spuneau Loli. Pentru noi era Loli și atât. 
Era un bărbat între două vârste și făcea pe ologul, 
dar, de câteva ori, când întârziasem prin oraș, după 
terminarea orelor, îl văzusem mergând fără nicio 
problemă. 

în ziua când s-a petrecut incidentul menţionat în 
jurnal, ajunsesem cu câteva minute mai repede la 
liceu, pentru că voiam să completez ceva la lecţia de 
română. 


Fiindcă rămăsesem cu câţiva bani mărunti de la 
chios- cui de unde îmi cumpărasem un croisant, m- 
am aplecat deasupra lui Loli, să îi pun în pălăria 
aşezată pe trotuar, în fata lui. > 

înainte să îmi dau seama, m-a prins cu mâna lui 
murdară, cu unghiile crescute haotic, care o făceau 
să semene cu o gheară, m-a tras până lângă el și mi-a 
șoptit, cu o voce libidinoasă: 

— Auzi, fetiţo? Bani îmi dau toţi ţiganii, dar de la 
tine as vrea o bucăţică... s 

— Bucăţică de ce? am întrebat nedumerită și abia 
atunci mi-am dat seama că sunt încă cu croisantul în 
mână. Am încercat să mă eliberez, ca să-l rup în 
jumătate ori chiar să i-l dau pe tot, numai să scap 
din strânsoarea lui. 

— He, he! a nechezat el lubric. Auzi la ea, ce 
întrebare: bucăţică de ce? O bucăţică de păsărică, 
frumoaso. O bucăţică de păsărică roz și umedă, ca a 
ta. E tot ce aș vrea de latine... 

Cum nu venea nimeni, ar fi continuat probabil 
mult și bine să-mi ceară ce dorea el de la mine, dar 
chiar atunci părul mi-a alunecat într-o parte și mi-a 
dezvelit pata de pe obraz, făcându-l să-mi dea 
drumul oripilat și să-și șteargă panicat mâna de 
zdrenţele lui. 

— Uhu! a făcut speriat. Pleacă, nu mai vreau nimic 
de la tine. Ești mai scârboasă decât o broască 
râioasă! 

Din urmă m-a ajuns Matilda, o fată cu un an mai 
mare, pe care o cunoșteam din vedere. 

— Ce-i? m-a întrebat ea, ușor amuzată. Ti-a cerut 
si tie o bucăţică? Stai liniștită, că nu-i periculos. 
Vorbește el așa, mai porcos, dar, crede-mă, nu-i 
periculos. 


. Văzând, cât sunt de afectaţă, a încercat să mă 
linișteaşcă până la intrarea în liceu, dar eu n-am fost 
capabilă să mai scot niciun cuvânt. Si nu atât din 
cauza felului cum îmi » 

vorbise cerșetorul, asa cum credea Matilda, cât din 
cauza scârbei și ororii pe care am simtit-o în vocea 
lui. 

Atunci nu mi-am dat seama, dar era un sentiment 
cu care a trebuit încetul cu încetul să mă obișnuiesc. 
M-am obișnuit, e drept, dar nu am putut ierta și 
acum vor simţi cu toţii ce înseamnă să superi o fată 
care nu mai are nimic de pierdut. 

Am luat cristalul de celestit în mână și am 
continuat să citesc din jurnal. 

După Loli urma Ramona, o grăsană libidinoasă 
care se ţinea tot timpul după mine și mă lăuda într- 
un fel pe care îl găseam chiar și eu dezgustător. Dar 
cum eram în situaţia în care eram, am fost nevoită să 
o accept, ba chiar să mă prefac bucuroasă de 
compania ei. 

Eram destul de naivă încât să nu îmi dau seama că 
mă exploata în ultimul hal. Până nu mi-a deschis 
ochii Mihai, nu am realizat că plimbările noastre se 
terminau de obicei într-un magazin de haine de fiţe. 
Și tot de obicei, cum ea era mai plinuţă, își găsea 
greu haine pe măsură, dar tocmai când ajungeam noi 
se găsea câte ceva care i se potrivea perfect. Păcatul 
ei era că nu avea niciodată bani la ea și dacă eram eu 
așa de bună să-i împrumut până mâine... „Mâinele'" 
ăsta în care trebuia să îmi dea înapoi banii nu mai 
venea niciodată, dar nu băgăm un asemenea fleac în 
seamă, bucuroasă că aveam și eu cu cine să mă 
plimb. 

După mai bine de un an în care cred că am băgat 
în hainele de pe curul gras al Ramonei mii de euro, 
Mihai mi-a explicat într-o zi cum stă treaba cu ea. Nu 
am vrut să cred nimic si atunci mi-a dat telefonul, să 
ascult o în- 

registrare. Fusese cu mai multe fete la un bar și la un 
moment dat s-a prefăcut că are treabă, iar când a 
plecat și-a „uitat' telefonul pe masă, setat pe 
înregistrare. 

Nu există pe lume animal cât de cât scârbos cu 
care Ra- mona să nu mă fi asemuit în cele câteva 
minute cât a durat înregistrarea, dar a adăugat că 
beneficiile primează, chiar dacă vomită câte o 
jumătate de oră după ce ajunge acasă. 

Spre uluirea ei, am rupt brusc relaţiile și am mai 
completat o pagină în jurnal. 

N-am mai citit fiecare caz în parte, ci doar am 
numărat peste douăzeci de file în care descriam pe 
larg ce mi se întâmplase de fiecare dată. 

Ultimii doi din jurnal erau taximetristul și 
profesoara  supraveghetoare de la examenul de 
bacalaureat. 

Deci, frica vrăjitoarei, că n-aş avea șapte persoane 
la îndemână, în cazul că as fi dorit să trec la treabă, 
era corn- plet nejustificată. Aveam, slavă Domnului, 
de unde alege. Pentru că eram o fire ordonată, am 
făcut lista cu cele șapte persoane, apoi am ales și 
câte o rezervă pentru fiecare, în cazul în care nu l-aș 
fi găsit repede pe primul preferat. In capul listei am 
scris mare, cât am putut mai caligrafic: „Lista 
Celestinei". 

Problema nu era însă lista, ci să prind curajul de a 
trece la treabă. 

Probleme 


După momentul în care am completat lista, au 
urmat două zile cu vreme urâtă, care m-au deprimat 
suficient încât să nu mai am chef să ies din casă. în 
tot acest timp m-am gândit de nenumărate ori la Loli 
și la mutra lui, când avea să vadă că îl pocnesc cu 
cristalul de celestit în tâmplă. între timp, m-am 
documentat pe net și am aflat că acolo, în tâmplă, e 
cel mai bine să lovești un om dacă vrei să îl termini 
din prima. Am citit o mulțime de lucruri despre 
loviturile în tâmplă și, cu cristalul de celestit în mână, 
îmi pregăteam lovitura mortală. Colţii pe care îi avea 
cristalul păreau anume făcuţi pentru așa ceva. 

Pe timpul vacanței, Loli își abandona locul de 
cerșit de lângă liceu și se muta pe undeva pe lângă o 
bisericuță mai ferită, dar mereu plină de enoriași 
datorită slujbelor atipice pe care le ţinea preotul de 
acolo. 

De câteva ori l-am văzut de la mare depărtare și, 
de parcă aș fi bănuit ce urma să vină, am stat și l-am 
urmărit o vreme. L-am privit cum intră după câteva 
ore de cerșit într-o bodegă din apropiere, probabil să- 
și transforme în băutură „agoniseala" de peste zi. 
Mai aflasem că își făcea veacul pe niște cartoane din 
spatele bodegii, deci ar fi fost 

ușor de „rezolvat". Așa numeam în mintea mea ceea 
ce aveam de gând să fac: „rezolvare" - nu crimă, cum 
ar fi trebuit să spun de la început. Dar parcă mi-era 
mai ușor asa. 

Apoi mi-am adus aminte de puterea cu care 
individul mi-a prins mâna, când m-a oprit în faţa 
liceului. De acord, avea o vârstă și probabil avea să 
fie sub influența alcoolului atunci când aveam să-l 
abordez. Dar dacă se opunea, dacă avea să-mi 
imobilizeze mâna cu cristalul, să mă împiedice să-mi 
duc planul la îndeplinire? 

Am făcut, așadar, o ieșire scurtă până la 
magazinul de arme de pe strada Republicii și mi-am 
cumpărat un aparat de electroșocuri, compact, pe 
care l-am și încercat pe un câine, în drum spre casă. 
Era un animal mare, care mă lătra mereu furios, de 
dincolo de un gard forjat, când treceam pe lângă el. 
Am privit în jur, să fiu sigură că nu mă vede nimeni, 
apoi am atins electrozii de botul rânjit, ieșit în afară 
printre barele gardului. A căzut ca fulgerat, iar eu m- 
am îndepărtat grăbită, de parcă aș fi comis deja 
prima crimă. 

Am ajuns acasă tocmai când suna Mihai. Mi-a spus 
că trebuie să treacă pe la mine, fiindcă are să-mi dea 
o veste mare. A sosit și mi-a zis că i-a identificat pe 
cei care îmi lăsau fotografia cu șopârle în bancă. Așa 
cum mă așteptasem deja, erau Juppy și Tase. 

Am zâmbit subţire când mi-a spus de ei, pentru că 
deja se aflau la loc de cinste pe lista mea. Mi-a mai 
zis că instalase încă de ieri camera wireless și că azi 
noapte a avut deja primele rezultate: tot Juppy și 
Tase au lipit pe zid un 

p cu aceeași șopârlă pe care o găseam în bancă 
și cu aceeași inscripţie care fusese pe graffitti. 

Descărcase imaginile pe telefonul său și mi le-a 
arătat de două ori, până m-am convins că sunt ei. 

— Bine, l-am întrebat eu, și posterul unde este, 
pentru că azi, când am ieșit, nu era nimic acolo? 

A zâmbit trist si mi-a mai arătat în continuare un 
fii- f 
muleț cu tatăl meu care, la prima oră a dimineţii, 
controla zidul și rupea posterul. 

Bietul tata! Nu știa, dar în curând urma să-l scap 
de grija inscripţiilor de pe ziduri. 

Mihai m-a văzut cum zâmbesc și mi-a spus: 

— Sper că nu îţi trece cine știe ce gând trăsnit 
prin cap. 

— Mihai, în ultimul timp toate gândurile mele sunt 
trăsnite, dar nu felul de trăsneală la care te gândești 
tu. 

— Sper, a spus el ușurat, pentru că vestea cea mai 
bună am păstrat-o pentru sfârșit. 

A scos din buzunar, cu gesturi de mare magician, 
o bucăţică de hârtie, pe care mi-a întins-o triumfător. 


Tai 

o copie salvată pe calculator după un manuscris 
vechi, cu litere ciudate, greu de citit pentru un om 
obișnuit. 

Am privit-o lung și, în cele din urmă, i-am spus: 

— Nu înţeleg nimic! 

Mihai a zâmbit, făcând pe misteriosul: 

— Ti-am zis că am corespondat cu o mulţime de 
doctori, astrologi și chiar alchimiști, în speranţa că 
voi întâlni pe cineva care a văzut o boală 
asemănătoare cu a ta. Până la urmă, doctorul 
Baltazar, din Spania, mi-a trimis copia acestui vechi 
manuscris, pe care l-a găsit într-o bibliotecă cu acces 
restrâns și mi-a spus că această tinctură a vindecat 
pe vremuri o boală care se manifestă identic cu a ta. 

S-a scotocit în buzunarul de la geacă și a scos un 
flacon de sticlă pe care mi l-a întins. 

— „Tinctură regia" se numește soluţia și se aplică 
de trei ori pe partea vătămată, cu o bucată de vată 
sau un șerveţel. în cel mult 21 de zile nu mai rămâne 
nimic din pată... 

Am privit cu îndoială flaconul și el a crezut altceva, 
pentru că a spus grăbit: 

— Numai atâta am putut prepara deocamdată, 
pentru că substanţele folosite sunt destul de scumpe, 
dar am să mai prepar imediat ce fac rost de bani. 


Am arătat absentă spre raftul din bibliotecă, unde 
erau banii, și nu am spus nimic, pentru că mă 
gândeam la ceva care îmi venise chiar atunci în 
minte: douăzeci si una de » 


zile era exact numărul de zile în care eu ar fi trebuit 
să ucid cei șapte oameni, la un interval de câte trei 
zile. 

După ce Mihai a luat banii din raftul bibliotecii, s-a 
întors spre mine: 

— Șopârlele îţi vin mâine prin curier, dar te rog să 
nu faci o prostie, pentru că am o presimţire că de 
data asta totul se va termina cu bine. 

Mi-am mușcat buzele și Mihai a interpretat în felul 
lui ezitarea mea: 

— Uite, ca să nu riști prea mult, eu propun pentru 
început să îți dau cu soluţia numai pe pata de pe 
fund, iar dacă are efect, trecem cu tratamentul și la 
faţă. 

I-am întins flaconul fără să spun nimic, apoi am 
mers în baie si i-am adus niște vată. 

2, 

Mi-am tras chiloţii în jos și Mihai a început să îmi 
tamponeze pata cu preparatul lui. Avea un miros 
uşor men- tolat şi părea de-a dreptul răcoritor pe 
piele. Era gata să termine când exact atunci și-a găsit 
și mama să dea năvală cu cine știe ce i se năzărise ei, 
ca de obicei. 

A rămas perplexă în ușă când ne-a zărit în poziţia 
aia dubioasă. 

— Ce naiba faceți? a întrebat ea uluită. 


— 'Ţie ce ţi se pare că facem, mamă? am întrebat-o 
calmă. Tocmai l-am convins pe Mihai să mi-o tragă și 
dai tu buzna să ne întrerupi. 

Arătă nedumerită spre tamponul din mâna lui 
Mihai: 

— Bine, dar ce face cu...? 

— Mamă, lui Mihai îi e frică de microbi și a vrut să 
mă dezinfecteze mai întâi. Acum ne lași? 

Ne-a lăsat. Și-am auzit-o chicotind singură pe hol. 

Mihai a clătinat nedumerit din cap: 

— S-a întâmplat ceva cu maică-ta în ultimul timp? 
Pare schimbată. 

Am ridicat din umeri si l-am întrebat: $ 

— Tu dacă ai avea o fată ca mine, n-ai lua-o razna? 

— Poate, a răspuns el și, văzând că vreau să îmi 
ridic chiloţii, m-a oprit. 

Am izbucnit în râs: 

— Mihai, vorbele de dinainte erau pentru maică- 
mea, să o exasperez, nu pentru tine, ca să te conving 
să mi-o tragi. 

A roșit, așa cum mă așteptam, și pe urmă mi-a 
spus: 

— Profesorul Baltazar mi-a zis că ar vrea să vadă 
cum evoluează boala, așa că aș dori să fotografiez 
pata zilnic, să putem observa schimbările. Dacă 
tinctura își face efectul, doctorul chiar merită să afle 
asta. 

L-am privit cu îndoială: 

— Mihaiule, dacă îmi pui bucile pe internet, te ia 
mama dracului. 

A roșit și mai tare, dar tot mi-a pozat de câteva ori 
fundul, apoi i-am făcut vânt, să mă pot gândi la ale 
mele. 

lar „ale mele" nu erau foarte multe, dar erau 
importante: să aștept să văd dacă tinctura doctorului 
Baltazar își face efectul sau să încep să pun în 
aplicare planul vrăjitoarei? 

Uneori mă priveam îndelung în oglindă și mă 
întrebam când am trecut de la „poate" la „sigur" cu 
privire la ce-mi spusese Baba Ecaterina? 

Am avut mereu îndoieli cu privire la eficacitatea 
metodei sale, dar uneori simțeam nevoia să le fac rău 
celor care  râseseră de mine, indiferent de 
consecințe. Dacă viata mea era de rahat, a lor de ce 
să fie altfel? Din când în când, mă gândeam și la cele 
spuse de Mihai, la posibi- 

litatea ca boala să-mi fi afectat și creierul. în acest 
caz, soluţia lui nu-mi mai era de niciun folos, pentru 
că nu vedeam nicio metodă prin care să îmi badijonez 
vreo pată apărută pe creier. 

Am revăzut de nu știu câte ori lista și pe urmă am 
realizat că, în cele din urmă va trebui să iau o 
hotărâre. Aveam o problemă cu cel de pe locul șapte, 
dar urma să modific lista când mă voi fi întors, 
pentru că aveam de gând să merg iar în oraș, doar 
așa, ca să îmi mai limpezesc gândurile. Am ieșit, 
așadar, cu electroșocul pregătit în buzunarul de la 
geacă, pentru orice eventualitate. Eventualitatea s-a 
ivit mai repede decât am crezut, când am trecut iar 
pe lângă dulăul pe care îl mai electrocutasem o dată. 
Câinele ăsta ori nu auzise de Pavlov ori era hotărât 
să nu-i pese de el, pentru că s-a repezit iar la mine 
prin gardul de fier forjat, cu boticul expus perfect 
planurilor mele. Am băgat iar în el cei nouăzeci de 
mii de volți pe care se lăuda aparatul că-i poate livra 
și am avut plăcerea perversă să-l văd din nou cu 
labele în sus și plin de spume. 

Am părăsit grăbită locul faptei, conștientă că l-am 
electrocutat când era în curtea omului, pe o 
proprietate privată și nu pe stradă, unde aș fi putut 
motiva că m-a pus în pericol. M-am scuzat, în sinea 
mea, spunându-mi că era o repetiție necesară pentru 
ce aveam de gând să fac și mi-am propus să nu uit să 
pun iar aparatul la încărcat când ajung acasă. 

Am ajuns, am pus aparatul la încărcat și m-am 
hotărât ca mâine să fie prima zi. Problemele aveau să 
apară mai târziu, dacă voi observa că pata de pe fund 
se micșorează 

si mă voi întreba dacă soluţia doctorului Baltazar si-a 
> ] » 
făcut efectul sau era vorba de blestemul de care îmi 
vorbise vrăjitoarea. Dacă aș fi fost un om de știință, 
sunt sigură că aș fi aplicat pe rând cele două metode, 
ca să mă lămuresc care își face efectul, dar eram 
mult prea nerăbdătoare să scap de hidoșenia mea 
scumpă. Cred că în starea în care mă găseam, dacă 
cineva mi-ar fi spus că există și o a treia cale, nu aș fi 
stat pe gânduri nicio clipă și aș fi pus-o în aplicare 
imediat. 

Primul 


M-am trezit de dimineaţă si, de frică să nu îsi dea 
seama ai mei ce zi importantă e pentru mine, am 
așteptat în cameră până când tata a plecat Ia lucru. 
De spiritul de observaţie al mamei nu-mi era frică 
nici cât negru sub unghie, pentru că era complet 
atenuat de telenovele și de lumea aparte în care 
părea că trăiește de ceva timp. 

Am verificat aparatul de electroșocuri dacă e 
încărcat complet, l-am pus în buzunarul de la geacă, 
să-mi fie la îndemână, iar în cel stâng am plasat 
cristalul de celestit. Apoi i-am spus mamei că mă duc 
cu cineva la un film și pe urmă la plimbare. Ca de 
obicei, nu a părut să mă audă, așa că am ieșit liniștită 
din casă și am privit la zidul dinspre stradă. Se 
vedeau urme proaspete de lipici și se pare că trebuia 
să modific puţin agenda, pentru că nu voiam ca tata 
să ajungă să se extenueze din cauza unor golani, 
chiar dacă îmi erau colegi de clasă. 

Am trecut iar pe lângă câinele care m-a lătrat ca 
disperatul, dar pentru că am văzut perdeaua 
mișcându-se la o fereastră, l-am lăsat în plata 
Domnului. Dacă îmi mai rămânea curent în aparat 
după ce-l rezolvam pe Loli, aveam să-i servesc și lui 
o portie, la întoarcere. 

Planificasem să-l urmăresc pe Loli încă din prima 
parte a zilei, pentru a fi sigură că nu-mi scapă. 
Aveam să-mi petrec tot timpul pe urmele lui, dar 
pentru că voiam și răzbunare, am trecut pe la trei 
petshop-uri până să găsesc unul care ţinea broaște. 
Aveau un singur tip de broaște, verzi, ecuatoriale, la 
patruzeci de lei bucata. M-am prefăcut că nu văd 
privirea curioasă a vânzătorului, când îmi punea 
broasca într-o pungă de carton și mă sfătuia, plin de 
solicitudine, ce fel de muște să-i dau. 

— Nu e cazul, i-am spus brutal. E pentru șarpele 
meu și cum ajung acasă n-o să mai aibă nevoie de 
nicio muscă. 

O clipă, am crezut că vrea să-mi ia broasca înapoi, 
dar, cum o plătisem, am înhăţat bonul, n-am mai 
așteptat restul și am ieșit grăbită din magazin, în 
timp ce un papagal uriaș tipa revoltat după mine, de 
parcă ar fi simţit supărarea vânzătorului. 

Aș fi vrut să găsesc o broască râioasă, dar ar fi fost 
prea frumos. Parcă așa spusese Loli cu patru ani în 
urmă: „broască râioasă". Ei, lasă că o să-i placă lui 
Loli și una ecuatorială. Gustul lor era la fel. 

„Am ajuns lângă bisericuța pe unde știam că își 
făcea veacul Loli si am văzut o mulţime de oameni 
adunati în » » * spatele ei. Probabil era vreo 
sărbătoare importantă, dar cum eu nu eram o fire 


prea bisericoasă, bineînţeles că nu aveam habar 
despre ce anume e vorba. 


Abia când m-am apropiat mai mult, am văzut că nu 
despre așa ceva era vorba. Lumea era adunată în 
micul parc din spatele bodegii, înghesuindu-se până 
în faţa unei banderole galbene pe care scria cu litere 
mari: „Poliţia, 

nu treceţi!", așa că m-am apropiat cât am putut de 
mult înălțându-mă pe vârful picioarelor, ca să văd 
mai bine. 

Apoi, lumea s-a dat puţin la o parte și am ajuns 
chiar lipită de banda galbenă a poliţiei și la mai puţin 
de zece, doisprezece metri de mine, l-am văzut pe 
Loli, căzut pe spate, cu tâmpla însângerată și... cu o 
broască îndesată în gură. De-a lungul vremii îmi 
dezvoltasem un auz deosebit, în parte poate și 
datorită nevoii de a auzi ce se vorbește despre mine 
în spatele meu. Oricum, dacă mă concentram, 
auzeam tot ce vorbeau polițiștii, ca și cum ar fi fost 
lângă mine. 

Unul dintre ei făcea de zor fotografii, iar ceilalți, 
adunaţi pe lângă cadavru, s-au dat la o parte atunci 
când și-a făcut apariţia un bărbat între două vârste, 
cu o trusă medicală în mână. 

— A atins cineva cadavrul? întrebă el și se lăsă în 
genunchi lângă Loli. 

— Nimeni, domnule doctor, îi răspunse o tânără 
polițistă ce privea concentrată spre bărbatul căzut la 
pământ. 

— îi putem scoate broasca din gură, domnule 
doctor? întrebă un alt poliţist, dar doctorul clătină 
din cap, în semn de negare. 

— O să i-o scot eu, când ajung cu el la autopsie. 
Cine știe ce naiba o să-i mai găsesc în gură și nu 
vreau să pierd probele prin iarbă. 

— E o broască verde ecuatorială, domn doctor, a 
spus polițista blondă. 

Doctorul privi încruntat la ea și întrebă: 


— De unde știi dumneata? 
» 

— Am un prieten care colecţionează broaște și 
mereu bântuie pe la petshop-uri în căutare de 
noutăţi. 

Doctorul clătină din cap și privi iar la broasca din 
gura lui Loli. 

— Interesanti prieteni ai și dumneata, domnişoară, 
spuse el, apoi se întoarse spre ofițerul care părea să 
conducă ancheta: Ai auzit, domnule comisar? Broaște 
din astea ar trebui să se găsească de vânzare numai 
pe la petshop-uri, așa că poate ar trebui să trimiţi pe 
cineva să se intereseze cine a cumpărat broaște verzi 
ecuatoriale în ultima vreme. 

— Bună idee, domn doctor, spuse comisarul și își 
aţinti ochii asupra tinerei polițiste, care ridică 
exasperată ochii în sus. 

— Inspector Alina Dănciulescu, a spus el pe un ton 
oficial, știi ce se întâmplă cu cei ce au idei bune? 

— Da, domn comisar, a răspuns poliţista sictirită. 
Sunt obligaţi să le pună în practică. 

— Mă bucur că știi, așa că vreau până diseară un 
raport cu ce broaște verzi africane s-au vândut în 
ultimele zile în Brașov. 

Se părea că se cunoșteau de multă vreme, pentru 
că și doctorul își permise o glumiţă: 

— înainte de a merge pe la magazine, cred că ar 
trebui să îi faci o vizită și prietenului dumitale. 

— De ce? întrebă tânăra polițistă. El le are de ani 
de zile. 

— Nu de asta, o tachină doctorul, ci să vezi dacă 
nu-i lipsește... vreo broască verde ecuatorială. 

Tot grupul de polițiști a început să râdă și mie mi 
s-a părut ciudat că cineva poate să râdă și să se 
comporte atât 

de dezinvolt în preajma morții. Dar poate că ei erau 
familiarizați cu moartea, pe când eu doar de acum 
înainte urma să mă obișnuiesc. 

Poliţista a ridicat banda și și-a făcut loc prin 
mulțime să treacă. O clipă, privirile noastre s-au 
intersectat și, deși avea ochii frumoși, de un albastru 
intens, eram sigură că avea să mă tină minte foarte 
multă vreme. 

După ce a plecat, unii polițiști au început să 
măsoare locul, alţii au început să strângă și să 
numeroteze probe, așa că m-am pregătit și eu de 
plecare. 

Chiar atunci, broasca din cutia mea de carton și-a 
spus că e momentul să dea și ea un semn de viaţă și 
a scos un orăcăit puternic. 

Doctorul a ridicat imediat capul și a privit în 
direcția mea. Am dus cât am putut de încet mâna cu 
punga în care aveam broasca la spate și am sperat că 
doctorul nu a identificat prea precis în mulţime sursa 
orăcăitului. 

— Comisare, întrebă el, ce am auzit eu a fost un 
orăcăit? 

Comisarul privi și el în mulţime și înclină afirmativ 
din cap: 

— Așa se pare, domn doctor! 

Doctorul se încruntă: 

— Comisare, eu nu cred nicio iotă în teoria cu 
criminalul care simte nevoia să viziteze locul crimei... 
dar dacă e totuși ceva adevărat. Ar trebui să vorbești 
cu fotograful tău, să-i imortalizeze pe cei care cască 
gura la noi. 

— Ai perfectă dreptate, domnule doctor, așa am să 
fac, a răspuns comisarul și a făcut semn fotografului 
să se apropie. 

Doctorul se aplecă iar asupra cadavrului și 
preciza: 

— Și când ai fotografiile, să te concentrezi asupra 
unui bărbat atletic, dreptaci și cam de un metru și 
optzeci înălțime. Sau chiar puţin mai mult... 

La privirea întrebătoare a comisarului, arătă spre 
tâmpla cadavrului: 

— Tipul ăsta a fost lovit cu putere în tâmpla 
stângă de un bărbat bine făcut, probabil cu un pietroi 
colțuros. Lovitura a fost dată cam de la aceeași 
înălțime și, cum cadavrul are 1,84 m, presupun că și 
ucigașul are cam tot atât. 

— O estimare a orei crimei mi-a fi foarte utilă, 
domn doctor. 

Doctorul prinse un pliu al pielii cadavrului, îi privi 
ochii, apoi spuse obosit: 

— Cu cel mult două ore în urmă, comisare. Poate 
chiar mai puţin. Aș spune că crima a avut loc undeva 
între opt și nouă. 

Deci, Loli a fost ucis, după părerea doctorului 
legist, cam chiar când eu cumpăram broasca de la 
petshop. 

Era interesant ce vorbeau polițiștii, dar lucrurile 
evoluau spre o direcţie care nu îmi plăcea deloc și, 
apoi, nu eram convinsă că broasca din punga mea va 
mai rămâne multă vreme tăcută. Nu eram foarte 
sigură cum ar fi reacţionat polițiștii dacă m-ar fi aflat 
pe mine ascunzând în pungă o broască identică cu 
cea pe care o găsiseră în gura cadavrului. Da, nu 
eram un bărbat atletic și nici nu aveam 1,84 metri, 
dar tot aș fi arătat ca dracu' dacă m-ar fi descoperit 
fâţâindu-mă de colo-colo, cu o broasca pe lângă locul 
crimei. 

Abia după ce m-am depărtat, am respirat ușurată: 
în parte datorită faptului că nu fusesem descoperită 
și în parte pentru că, analizând la rece lucrurile, de 
fapt nu eu eram cea care îl ucisese pe Loli. Sau poate 
eram și Mihai avea dreptate și începeam să fac 
lucruri de care nu-mi dădeam seama și pe care mai 
apoi le uitam? 

Nu mă puteam concentra pe stradă, așa că m-am 
grăbit spre casă. Când am ajuns la gardul forjat, 
fraierul de câine mă aștepta și bineînţeles că lătra ca 
toţi dracii. M-am hotărât să îl pedepsesc și pe el și pe 
broasca aia nenorocită, care era cât pe-aci să mă 
trădeze, așa că am scos-o din pungă și am pus-o pe 
bordura de beton a gardului. 

Câinele s-a oprit din lătrat, a mirosit broasca, a 
încercat să o ia în gură, dar ceva nu i-a plăcut, așa că 
a lăsat-o jos și a privit uimit la mine, ca și cum m-ar fi 
întrebat din priviri: „Eşti nebună? Cum naiba vrei să 
mănânc așa ceva?" 

Tocmai atunci, broasca s-a pornit pe un orăcăit 
care ar fi trezit și morții, iar bietul câine a plecat spre 
casă, privind nedumerit din când în când înapoi. 

Am recuperat broasca și am pus-o înapoi în pungă, 
iar când am ajuns acasă, i-am dat drumul în grădină. 

Probabil avea să moară la iarnă, dacă era cu 
adevărat ecuatorială, obișnuită doar cu climă caldă, 
dar puţin îmi păsa de ea. Eu trebuia să descopăr cine 
l-a ucis pe Loli în locul meu. 

Am salutat-o pe mama, care mi-a răspuns absentă 
și m-a privit abia când am întrebat-o dacă m-a căutat 
cineva. 


—.„Da, a spus, ea. Te-a căutat o mulțime de lume. 
Mai intâi a venit un curier câre ti-a adus 0 cușca cu 
oua S0- > » » 


77 


Războiul Celestinei Sergiu Someșan 


pârle. Drăguţe, nimic de zis, dar sper că nu ai de 
gând să le ţii în casă. Du-le, mai bine, în garaj. 

Șopârlele erau imense și cușca era un terariu din 
plasă de sârmă. In fond, tot un fel de cușcă, pe care 
am luat-o și am dat să urc în camera mea, când 
mama m-a oprit: 

— A fost ca la Gara de Nord azi la tine în cameră. 
O mulţime de lume și-a căutat câte ceva pe-acolo. 
Uituci care nu știu unde îsi lasă lucrurile. 


Am îngheţat, cu gândul la crima din parc: 

— Cine a fost la mine în cameră, mamă? 

— Păi, în primul rând, Mihai, care ţi-a adus nu știu 
ce soluţie ca să îţi dai pe obraz, apoi unchiul tău, 
Virgil, ca să își caute tutunul și... 

A rămas cu ochii în gol, dar eu am insistat: 

— Si mai cine, mamă? 

M-a privit ca și când atunci mă vedea pentru 
prima oară. S-a scuturat, si-a revenit si a ridicat din 
umeri: 


— Zău că nu mai știu. In ultima vreme uit o 
mulțime * > 
de lucruri. Cred că ar trebui să iau iar lecitină. 

S-a întors spre televizor, butonând telecomanda în 
căutarea unei telenovele care să o scoată din lumea 
reală, iar eu am luat-o la fugă pe scări, până în 
camera mea. 

Am trântit cușca cu șopârle pe podea și m-am 
repezit la sertar. Nu părea umblat la el, dar când am 
ridicat capacul dublu, inima mi-a îngheţat: jurnalul 
lipsea! 

Am căutat peste tot, dar în final a trebuit să mă 
înclin în faţa evidenţei: cineva îmi furase jurnalul. 

Punând lucrurile cap la cap, am ajuns la concluzia 
că, de fapt, cineva îmi citea de multă vreme jurnalul. 
Mai aă- 

sisem de câteva ori foile de hârtie din sertarul secret 
în altă ordine decât cea în care le lăsasem eu, dar 
pusesem asta pe seama firii mele dezordonate. Și, 
colac peste pupăză, când m-am apropiat de geamul 
pe care îl lăsasem deschis de dimineaţă, înainte de 
plecare, am văzut o urmă de noroi pe pervaz. în fața 
geamului aveam o terasă pe care se vedea, de 
asemenea, un sir de urme de noroi. Peste noapte 
plouase, dincolo de terasă era o porţiune unde 
mama, între două telenovele, încerca să se ocupe de 
un strat de trandafiri, care se transforma într-o 
adevărată mocirlă roșcată pe timp de ploaie. 

Urmele se vedeau perfect: în mod sigur, 
încălțăminte bărbătească mare și atunci mi-am adus 
aminte de spusele doctorului legist: „un bărbat bine 
făcut, cam de un metru și optzeci și patru de 
centimetri înălțime!" Nu mă pricepeam la așa ceva, 
dar urma pantofului părea să se fi potrivit foarte bine 
unui asemenea om. 

Am luat o sanda de-a mea și am așezat-o lângă o 
urmă care se vedea mai bine și am fotografiat-o cu 
telefonul. Pe mijlocul urmei care se imprimase mai 
bine se vedea întipărit un exemplar de trifoi norocos 
ce își etala perfect cele patru frunze. Am adus apoi 
din baie un mop și am șters totul, pentru că nu voiam 
să dau nimănui explicaţii de ce n-am de gând să 
anunţ poliţia pentru această spargere, în timp ce 
făceam asta, mă gândeam intens, fiindcă eram sigură 
că mai văzusem undeva urma asta de pantof cu trifoi 
norocos. Dar oricât mi-am fortat memoria, nu am 
reușit să îmi amintesc unde mai observasem asa 
ceva. » » 

CAPITOLUL 11 


Percheziţia 


M-am uitat la plicurile cu bani, dar erau toate 
acolo, cel puţin cele de care îmi aminteam, așa că le- 
am strâns și le-am pus în sertar, în ascunzătoarea 
secretă, acum goală. Să folosească și ea la ceva, mi- 
am spus, de parcă nu aș fi vrut să o văd așa goală și 
inutilă, după ce mă  chinuisem atâta cu 
confecţionarea ei. > 

Cum capul îmi bubuia de gânduri pe care nu mai 
știam cum să le mai pun în ordine, am făcut singurul 
lucru la care m-a dus mintea: l-am chemat pe Mihai. 

Până să vină, am luat unul din flacoanele aduse de 
el și mi-am badijonat cu o bucată de vată pata de pe 
fund. Am luat apoi o oglindă și m-am privit în ea, cu 
gândul să încep tratamentul și la faţă, chiar și fără 
voia lui Mihai și am tresărit: pata de pe faţă era mai 
mică. M-am studiat atent, dar nu era nicio urmă de 
îndoială: pata era mai mică. Ba chiar solzul inestetic 
de sub ureche dispăruse cu totul. 

Când a intrat Mihai, după ce a ajuns în camera 
mea, mi-a spus imediat: 
acasa WaR Tagal dintinpală pe unei gura nu erai 

A zâmbit puţin rușinat, apoi a spus: 

— Acum ia să îti vedem fundul! > 

— Lasă tu fundul, că l-ai privit destul. Mai uită-te 
și la faţa mea! 

M-a privit și în primul moment nu și-a dat seama, 
apoi a tresărit: 

— Pata ta e mai mică, Celestine! 

S-a apropiat și a început să o cerceteze curios: 

— Ti-ai dat cu tinctură și pe faţă! Și doar ţi-am zis 
să nu... 

— Oprește-te, Mihai, greșești. Pentru prima dată 
în viață te-am ascultat și nu am dat și pe faţă cu 
tinctură. 

— Bine, dar atunci cum se explică? se încruntă el. 

Am încercat eu să găsesc o explicaţie: 


. — Nu ar fi posibil ca subsţanţele. conţinute în 
tincțură ta să fie preluate de sânge și transportate 
până la faţă și să acţioneze si acolo? 5 > 


— în niciun caz. Tinctură e o simplă soluţie care 
acţionează doar local. în toate tratatele din lume 
scrie asta, negru pe alb. în afară doar de cazul în 
care ai băut cumva din ea. M-a privit intens: Ai băut 
din tinctură? 

— Nici vorbă, Mihai. Doar ai fost destul de clar 
când mi-ai adus-o. 

Mihai era nedumerit așa cum nu îl văzusem 
niciodată și s-a așezat pe pat, să se gândească mai 
bine la problemă, apoi a ridicat din umeri. Şi-a prins 
capul între mâini și l-a strâns de parcă ar fi vrut să 
scoată o idee din el. 

— Nu pot să-mi dau seama ce se întâmplă. în mod 
normal n-ar trebui să acţioneze decât local, dar, cine 
știe... cred că ar trebui să îl întreb, totuși, pe 
doctorul Baltazar. 

Se ridică de pe pat, bucuros, și spuse: 

— Cel puţin bine că știm că acţionează. 

Nu voiam să-i stric bucuria, dar nu credeam că 
rezistă la ce îi voi spune dacă stă în picioare, așa că 
i-am făcut semn să se așeze iar pe pat. 

— Stai jos. Am multe, foarte multe să îţi spun. 

Am început cu vizita la bătrâna vrăjitoare, apoi cu 
jurnalul din ascunzătoarea secretă și cu lista pe care 
tocmai o actualizasem si am terminat cu broasca 
verde ecuato- rială si cu drumul la locul unde fusese 
ucis Loli. 

Am uitat să îi arăt semnul lăsat pe pervazul 
ferestrei, dar, în cele din urmă, l-am dus și acolo, 
apoi am luat câteva șerveţele umede și am șters 
noroiul roșcat de pe marginea geamului. Apoi i-am 
arătat și fotografiile pe care le făcusem pe terasă. 

— Doamne, Celestine, în ultimul timp viaţa ta 
seamănă cu un film horror. Asta, pe lângă faptul că 
ai o minte deosebit de perversă. 

— Greșești, Mihai, viața mea a semănat până 
acum cu un film horror din cauza petei ăsteia 
hidoase de pe față. Acum, că a început să îmi treacă, 
viaţa mea se va transforma într-un film... nu știu ce 
fel de film, dar în mod sigur nu unul horror. 

Am discutat apoi în contradictoriu, dacă începutul 
vindecării se datora faptului că Loli fusese ucis sau 
pentru că tinctura regală își făcea efectul. El nici nu 
voia să conceapă ideea că prostiile vrăjitoarei ar 
putea avea vreo influenţă, la fel cum nu putea crede 
că vagabondul fusese ucis de cineva care voia să îmi 
facă un serviciu. 

— E o coincidenţă, pur și simplu! spuse el plin de 
patos, încercând să mă convingă mai mult prin ton 
decât prin argumente. 

Poate că ar fi continuat mult și bine, dar chiar 
atunci s-a auzit o bătaie timidă în ușă. Cum n-am 
răspuns, bătaia s-a repetat, ceva mai puternic. 

— Ai văzut? i-am spus în șoaptă lui Mihai. Am 
dresat-o bine! Nu intră până nu îi răspund. 

M-am apropiat de ușă și am strigat tare: 

— Intră! 

Ușa s-a deschis încet și în cadrul ei a apărut 
mama, palidă la faţă: 

— Celestine, te caută câţiva polițiști! 

în spatele ei se vedeau, într-adevăr, mai mulţi 
polițiști în uniformă, dar în fruntea lor, chiar în 
spatele mamei, era poliţista blondă trimisă de 
comisar de dimineață să caute prin petshop-uri 
cumpărătorii de broaște verzi ecuatoriale. Ei, uite că 
pe unul dintre ei îl găsise. 

Mama s-a scuzat: 


— Dac ã pu mai aveţi nevoie de mine, am să vă rog 
să mă scuzati 


Poliţista a privit lung în urma ei, apoi a scos o 
foaie de hârtie dintr-o mapă și mi-a întins-o: 

— Acesta e un mandat de percheziţie pentru 
locuinţa și dependinţele numitei Kaunis Celestine. Eu 
sunt inspector Alina Dănciulescu și sunt însărcinată 
cu percheziţia. Dumneata ești Kaunis Celestine? 

— Da, am confirmat. Intraţi, vă rog! Numai că... nu 
știu dacă o să încăpeţi toți. 

Tânăra polițistă a clătinat din cap: 

— Nu-i nevoie să intre toţi. Ei vor căuta în restul 
casei și în curte. Aici voi intra numai eu și domnul 
Popescu Toma, vecinul din casa din josul străzii. L- 
am adus pentru a fi martor. 

Am ridicat din umeri, deși acest Popescu îmi părea 
vag cunoscut și tare mi-era teamă să nu fie chiar 
stăpânul câinelui electrocutat de mine. Eram 
convinsă că oricum nu avea nicio importanţă. Văzând 
că poliţista privește în jur ca și cum nu ar fi știut de 
unde să înceapă, am spus: 

— Poate dacă mi-aţi spune ce anume căutaţi, v-aș 
putea ajuta. 

Căută iar în mapă și îmi întinse o fotografie în care 
se etala pe toată foaia un exemplar superb de 
broască verde ecuatorială. 

— O broască de tipul ăsta, a spus ea dându-mi 
fotografia. 

Vecinul meu s-a uitat și el la desen, apoi s-a 
luminat la faţă și a spus bucuros: 

— Are, domnișoară polițistă, o broască exact ca 
asta. Am văzut azi pe la amiază când domnișoara a 
încercat să i-o dea câinelui meu să o mănânce. De 
câteva zile, cineva îmi tot electrocutează câinele și 
azi m-am hotărât să pândesc cu binoclul după 
perdele, să văd ce se întâmplă. Și domnișoara aici de 
fată a încercat să i-o dea lui Rex să o mănânce. 
Probabil voia să distrugă probele... 


— a câinele dumneavoastră a mâncat-o? $ 


Q nisoarā, cum. puteti Rune așa, ceva? 
ex zalhe e resat s'r nů mananca mână Fă: 


și s-a întors în spatele curții. 

— E adevărat, domnişoară? întrebă politista 
blondă. Aţi încercat să scăpaţi de broască, dându-i-o 
câinelui să o mănânce? 

Am început să râd, apoi am întrebat: 

— Nu vi se pare un mod cam complicat de a scăpa 
de o broască? Puteam să o arunc în oricare din 
parcurile pe lângă care am crescut. 

— Si atunci, de ce ati dat-o câinelui? 

Am ridicat din umeri și am privit spre stăpânul 
câinelui, în timp ce mintea mea perversă, după cum 
spunea Mihai, a si inventat ceva. 

— Câinele ăsta se plictisește toată ziua singur în 
curte, așa că m-am gândit să îl împrietenesc cu 
broasca mea. Se numește Matilda. 

Bărbatul pufni, poliţista se încruntă: 


— Cine se numește Matilda? » 

— Broasca, bineînţeles. 

Dacă poliţista simţi că îmi bat joc într-un mod 
subtil de ea, nu arătă în niciun fel asta, ci întrebă 
imperturbabilă: 

— Ne puteţi spune pe unde e Matilda, broasca 
dumneavoastră, acum? 

Am arătat cu mâna spre geamul dincolo de care se 
vedea grădina: 

— S-a supărat când a văzut că-i e refuzată 
prietenia de către Rex, așa că am lăsat-o în grădină, 
ca să își revină. 

— Aţi lăsat-o în grădină? mă îngână ea și în timp 
ce aprobam serioasă, din grădină se auzi un strigăt. 

Era unul dintre polițiștii care căutau pe acolo. 

— Domnișoară inspector, am găsit-o. 

Poliţista s-a aplecat pe geam și a privit la colegul 
care găsise broasca. 

— Păi, dacă tot ai găsit-o, adu-o sus, ce mai 
aștepți? 

Bărbatul făcu o pauză, apoi răspunse: 

— Păi... mi-e cam scârbă să pun mâna pe ea! 

I-am întins punga din carton în care adusesem 
broasca de la magazin și a coborât după broască. 
Stăpânul câinelui a urmat-o și nu a mai revenit când 
politista s-a întors cu broasca. 

Mi-a întins punga, să mă uit în ea. 


— Asta e? 
M-am uitat la broască, ea la mine, apoi a orăcăiţ 
sonor. — Matilda, am zis. După cum vedeţi, mă 


recunoaște. Poliţista a vrut parcă să ridice ochii în 
sus de exasperare, dar a zâmbit si m-a întrebat: * > 

— De ce aţi cumpărat ieri această broască? 

Am făcut pe mirata: 

— N-am știut că am nevoie de autorizaţie de la 
poliție ca să cumpăr o broască. Brusc, m-a apucat 
cheful să cresc animale de genul ăsta... broaște, 
șopârle. 

Am arătat cu un gest dezinvolt spre cușca unde 
tineam cele două șopârle și mi-am adus aminte cu 
această ocazie că nu le dădusem nimic de mâncare 
de când veniseră. Dar aveam să rezolv asta după 
plecarea polițiștilor. 

— Aș vrea să vă pun câteva întrebări, spuse 
polițista, arătând spre Mihai - și poate nu doriţi să 
asiste și altcineva. 

Am ridicat din umeri, nepăsătoare: 

— E prietenul meu și poate să rămână. Abia mă 
scutește să-i povestesc mai apoi ce m-ati întrebat. 

Poliţista arăta trăsnet, dar părea pricepută fiindcă, 
în timp ce vorbea cu mine, ochii i se fixau din când în 
când pe diferite obiecte din cameră și nu mă îndoiam 
că își folosește memoria fotografică. 

— Bine, atunci vă rog să îmi spuneţi unde aţi fost 
azi dimineaţă, între opt și nouă? 

— Cred că pe la nouă am cumpărat-o pe Matilda. 


„Am scotogit în buzunar după bonul de la magazin 
și i l-am arătat. O minune casele astea de mârcat 
care trec si ora achiziției! Pe bon scria 9 si 13 
minute. » » 


Poliţista oftă, apoi spuse: 

— Vreau să vă spun că eu nu cred în coincidente. 

Am ridicat din umeri și am spus: 

— Că tot vine vorba, nici eu, dar ce s-a întâmplat? 

— Azi dimineaţă, între opt și nouă, un bărbat a fost 
ucis cu o lovitură de piatră în tâmplă, undeva în 
spatele bodegii „Cărăbușul". Aţi fost acolo astăzi? 

„Deci te uiţi fix la mine când pleci și acum te 
aștepți să nu recunosc asta?", mi-am spus în gând, 
iar cu voce tare am zis: 

— Bineînţeles că am fost, v-am și văzut. 

— îmi puteţi spune ce făceaţi în locul ăla? 

— De fapt, am improvizat eu repede, voiam să mă 
duc la biserica din apropiere, să mă rog, dar am 
văzut lumea cum se îngrămădea acolo, așa că am 
venit și eu. 

— Interesant, a spus poliţista. Foarte interesant, 
dar și mai interesant e faptul că bărbatul ucis avea în 
gură o broască exact ca cea cumpărată azi dimineaţă 
de dumneavoastră. 

Mi-am dus mâna la gură și am scos un sunet care 
ar fi trebuit să îmi arate surpriza. Am încercat să nu 
privesc spre Mihai, care nu-și închipuise că pot fi o 
actriță atât de bună. 

— Şi asta nu e singura coincidenţă, a continuat 
polițista. Din raportul preliminar al autopsiei rezultă 
că bărbatul n-a fost ucis cu o simplă piatră, ci cu un 
cristal extrem de dur. Din urmele microscopice 
rămase în rană am putut identifica cristalul. 

A privit spre cristalul meu de celestină, de pe 
noptieră, apoi s-a întins, l-a luat și mi l-a arătat: 

— E vorba despre un cristal numit celestină și, 
dacă nu mă înșel, unul ca acesta. încă o coincidenţă, 
a spus ea și a pus cristalul înapoi. 

— Să sperăm că e ultima, am spus eu, făcând pe 
înspăimântată. 

— Şi eu sper că e ultima, deși mie nici măcar astea 
două nu-mi plac. Sinceră să fiu, de doi ani de când 
sunt în brigada criminalistică încă nu am găsit nicio 
coincidenţă care să fie întâmplătoare. Iar acum, apar 
două dintr-odată. Cam prea mult, nu? 

— Ei, toate au un început, am spus eu și am arătat 
spre cristal. Dacă doriţi, puteţi să-l luaţi pentru 
analiză sau pentru ce mai e nevoie. 

M-a privit rece: 

— Sunt sigură că acest cristal n-a fost folosit la 
nicio crimă. Dacă l-aţi fi privit mai atentă, aţi fi văzut 
că e străbătut de două fisuri profunde care l-ar fi 
făcut fărâme la prima lovitură mai puternică. Și, 
probabil, dacă l-aţi fi fo- 


88 


Războiul Celestinei Sergiu Someșan 


losit să loviți pe cineva în tâmplă, l-aţi fi aruncat în 
vreun râu sau groapă, nu l-aţi fi ţinut expus aici pe 
noptieră. 

A privit în jur de parcă ar fi radiografiat camera cu 
ochii ei albaștri și reci ca gheaţa, apoi a spus: 

— La revedere și vă rog să ne scuzaţi deranjul. 

După plecarea lor, Mihai a oftat greu: 

— Si acum, ce facem? 

l-am arătat laptopul de pe măsuţă: 

— Tu caută pe internet să vezi ce mănâncă 
șopârlele astea, că sunt moarte de foame, iar eu o să 
mă duc să văd ce face mama. 

Mama mea făcea bine, mult mai bine decât mine, 
cufundată în lumea filmelor ei. Mi-am adus aminte de 
ultima vizită la doctor pe care o făcuse și la care tatăl 
meu insistase să îi însoțesc. Nu am înţeles de ce, 
până când doctorul a început să ne explice că 
depresia mamei mele e într-un stadiu avansat și că s- 
au produs transformări ireversibile ale creierului, 
care Îi afectează într-un mod neașteptat 
comportamentul. 

— Credeţi că poate deveni periculoasă pentru cei 
din jur? am întrebat eu, mai mult curioasă decât 
alarmată. 

— Nu aș merge până acolo, a spus precaut 
doctorul, dar ar fi bine s-o supravegheați 
îndeaproape, cel puţin până dispar factorii de stres 
care au declanșat boala. 

Factorii de stres care au dus la declanșarea bolii 
era psoriazisul meu sau ce naiba o fi fost și până ieri 
nu aveam nicio speranță să îmi treacă. Eram 
curioasă: dacă pata mea de pe faţă avea să dispară 
fără urmă, oare avea să se întâmple la fel și cu 
depresia mamei mele?! 

Am încercat să aflu de la ea cine fusese cea de-a 
treia persoană care intrase la mine în cameră, dar m- 
a privit doar fugitiv și a ridicat neajutorată din umeri. 

Am lăsat-o în lumea celei de-a șaptea arte și am 
pornit spre camera mea. Pe drum m-am oprit și am 
recitit din broșura pe care ne-o dăduse doctorul la 
plecare. Era despre depresie și ar fi trebuit să o 
citească și mama, dar cum nu a deschis-o niciodată 
am luat-o eu, ca să o recitesc din nou și din nou. Mi- 
au sărit în ochi rândurile: „Un alt efect al depresiei, 
ca urmare a nivelului crescut de cortizon, este 
creșterea în volum a amigdalei. Amigdala, și ea parte 
a sistemului limbic, are ca funcţii răspunsul 
emoţional în situaţii periculoase. Cercetările arată că 
activitatea din amigdală este mai intensă la 
persoanele diagnosticate cu depresie, iar această 
activare se menţine chiar și în cazul recuperării. 
Consecința este că răspunsul emoţional, de luptă- 
fugă-îngheț este mai frecvent, chiar în situaţii care, 
obiectiv, nu sunt amenințătoare." 


Nu o văzusem niciodată reacţionând în contextul 
unor > 
situatii limită, dar sinceră să fiu nici nu as fi dorit. 
Am in- trat în cameră cu broşura în mână, hotărâtă 
să i-o dau lui Mihai s-o citească și să-l rog să 
găsească un panaceu și pentru mama, dacă tot 
credea că l-a găsit pentru mine. 

Am uitat cu totul ce voiam să spun, când l-am 
văzut cum mă privește, alb la faţă, de parcă ar fi 
văzut o stafie. 

— Ce s-a întâmplat?! 

N-a fost capabil să-mi răspundă. Doar mi-a arătat 
cușca șopârlelor, care se băteau pe ultimele rămășițe 
ale broaștei pe care, cu câteva minute înainte, o 
botezasem Matilda. 

Am început să râd și am râs fără să mă mai pot 
opri minute întregi, sub privirea tot mai nedumerită a 
lui Mihai. în cele din urmă, când a fost capabil să 
vorbească, mi-a spus că broasca a început să orăcăie 
tot mai tare și, ca să înceteze, a pus-o în cușcă cu 
șopârlele. A amuţit cu totul, pentru că șopârlele au 
început să se bată pentru ea și, în cele din urmă, au 
mâncat-o. 

— Şi tu de ce râzi acum? Am crezut că ţii la ea. Cel 
puţin la impresia asta am ajuns și eu și poliţista. 
Oricum, spectacolul ăsta cu șopârlele și broasca a 
fost oribil... 

— Era teatru, Mihai, un teatru ieftin menit să 
inducă în eroare poliţista, nu pe tine. Broasca asta o 
pregătisem ca să i-o bag în gură lui Loli, după ce-l 
ucideam. Dar, după cum vezi, n-a fost nevoie, s-a 
ocupat altcineva de asta. 

Am privit la cele două șopârle care înghiţeau 
ultimele bucăţi din Matilda, apoi m-am uitat amuzată 
spre Mihai. 

— De fapt, știi de ce râdeam cu atâta poftă? 

La semnul lui din cap, am continuat: 

— La un moment dat am crezut că tu mi-ai furat 
carnetul și te-ai hotărât să faci în locul meu munca 
grea. 

— Ce muncă grea? nu a priceput el. 

— Ei, și tu... munca asta cu Loli și broasca în gură. 

Mihai a ridicat mâinile, oripilat: 

— Doamne, Celestine, cum ai putut crede așa 
ceva? Mă cunoști destul de bine, modul meu în care 
cred că te pot ajuta este ăsta, a arătat el spre 
flacoanele cu tinctură. 

în următoarea oră nu am făcut altceva decât să 
întoarcem problema pe toate părțile, fără să ajungem 
la vreo concluzie. 

— Oricum, a spus în cele din urmă Mihai, tot ce 
știm este că cineva care te cunoaște bine a citit de 


multă vreme i 


ce scriai tu în jurnal, l-a sustras pentru că poate s-a 
gândit că bănuielile vor cădea asupra ta și că va avea 
loc o percheziție, așa că a hotărât să te ferească de 
orice pericol. Ba mai mult, s-a hotărât și să facă în 
locul tău munca grea, cum îi spui tu. 

Pusese punctul pe „i", numai că nu știam cine este 
acel „cineva". 

— Oare nu ar putea fi unchiul ăla al tău... spuneai 
că e așa, mai șturlubatic, și că avea acces non-stop în 
camera ta. 

Am clătinat din cap: 

— Unchiul Virgil? In niciun caz! O fi el mai 
nebunatic, dar iubește prea mult viaţa și libertatea 
ca să riște să fie închis, fie și pentru nepoata lui 
preferată. 

— Dar tatăl tău? 

Am ridicat iar din umeri: 

— Pentru tatăl meu nu se pune problema de 
încălcare a legii: în așa hal încât nici să traverseze pe 
roșu pe o stradă pustie nu ar fi capabil. Așa sunt 
ăștia nordici, crescuţi în spiritul legii. 

— Şi plicurile cu bani? întrebă Mihai. 

Am început să râd când i-am spus ce mi-a zis tatăl 
meu otil na l-am întrebat despre bani: 

k EUN 9, incălgaz a legiią Celeştine, çi Q 
ir Zis el zâm Si hu ań mail 
VOL hupa, a si 
despre aşa ceva. 
După ce m-am gândit bine, l-am întrebat: 
— Mihai, și dacă de fapt se întâmplă ce ai spus tu? 

— La ce te referi? Eu am spus multe în ultimele 
zile. 

Am dat evaziv din mână, pentru că nu prea îmi 
convenea să vorbesc despre asta. 

— Păi, mă gândesc la faptul că mi-ai zis că e 
posibil să îmi afecteze creierul și eu voi începe să fac 
lucruri de care nu sunt conștientă și de care apoi să 
nu-mi mai aduc aminte. Dacă, totuși, eu l-am ucis pe 
Loli și acum nu îmi mai aduc aminte de nimic? 

— Nu cred că s-a întâmplat așa ceva, a spus Mihai 
hotărât. 

— Ce te face să crezi asta? 

— Păi, e simplu: la ora când era ucis Loli, tu erai 
în magazin și cumpărai broasca. Fii sigură că 
polițista a verificat camerele de supraveghere din 
magazin și de asta te-a scos așa de ușor din ecuaţie. 
A venit până aici să vadă dacă nu găsește ceva care 
să te lege de crimă. Dar a găsit numai coincidentele 


de care a vorbit. 
> 


A plecat după multe discuţii și numai după ce am 
stabilit că există un bărbat X, puternic, atletic, cam 
de 1,84 m înălţime, capabil chiar de crimă pentru a 
ridica blestemul aruncat asupra mea. 

Dar cine era acest X nu știam și nici nu ne-am 
putut gândi la vreo cale de a-1 identifica. 

Juppy Și Tase 


Două zile, Mihai a stat departe de mine și m-a 
vizitat sporadic, mai mult pentru a se asigura că mă 
badijonez corect cu tinctura lui regală. 

Am avut ceva probleme cu tata, să îl liniștesc în 
legătură cu vizita polițiștilor și, după ce s-a lămurit 
că a fost o alarmă falsă, nu l-a mai interesat 
subiectul. 

In schimb, în cea de-a treia zi, cu puţin înainte de 
ora opt, când nu îmi băusem nici măcar cafeaua, 
Mihai s-a înfiinţat la noi. După ce a salutat-o pe 
mama, fiindcă tatăl meu era deja plecat la muncă, 
am urcat amândoi la mine în cameră și, după câteva 
minute, cât a privit lung la șo- pârlele mele, a 
întrebat: 

— După notițele din jurnal, al cui ar fi trebuit să 
fie rândul azi? 

M-am prefăcut că mă gândesc, deși ţineam minte 
și ultimul cuvinţel pe care îl notasem în jurnal. Am 
tras de timp cât am putut, dar în cele din urmă am 
fost nevoită să îi spun: 

— Juppy și Tase. 

— Pentru ei voiai șopârlele? m-a întrebat el, 
arătând spre lighioane. 

— Pentru ei, am confirmat eu. Nu sunt o ucigașă 
foarte pricepută, dar îmi imaginam în mintea mea că 
îi voi ademeni pe cei doi undeva într-un loc pustiu, o 
să-i electrocutez, apoi o să le dau cu cristalul în cap 
până când o să moară. Pe urmă, drept răzbunare, 
urma să le îndes șopâr- lele în gură. 

Mihai clătină din cap, apoi spuse privind tot la 
șopârle: 

— Sper că îţi dai seama că ar fi trebuit să omori și 
şo- pârlele înainte. 

— De ce? 

— Pentru că, vii, precis n-ar fi rămas prea mult în 
gura celor două cadavre. 

Am oftat și am fost nevoită să îi dau dreptate: 

— Așa e! îmi cer scuze că nu sunt o criminală prea 
pricepută. Nu știu să îmi fac planurile ca lumea. 
Promit să mai exersez și să mă perfecţionez. 

Mihai nu a gustat gluma mea și m-a întrebat: 


— Ştii de ce am venit la tine asa de dimineață? » » 


— îţi place de mine? m-am prefăcut eu că nu 
pricep. 

A scuturat doar din cap și a spus: 

— Dacă Juppy și Tase vor fi uciși astăzi și vor fi 
găsiți cu câte o șopârlă în gură, ar fi bine să fiu lângă 
tine și să pot să jur pe Biblie că n-ai ieșit din casă. în 
cazul ăsta, în mod sigur poliţista blondă te va vizita 
iar. 

Se apropie de șopârle și încercă să mângâie una 
din ele, dar aceasta se repezi brusc la el și, dacă nu 
și-ar fi tras iute degetul, precis s-ar fi ales cu o 
mușcătură. 

— Tu le-ai mai dat ceva de mâncare de când au 
hălpă- nit broasca? 

— Am uitat, si la ce voiam eu să le folosesc mi-era 
in- diferent dacă erau vii sau moarte. Ba chiar aș fi 
preferat să fie moarte, după cum ai zis. 

— Păi, acum ar fi bine să le ai sănătoase si în viată 
când te va vizita poliţista. Am apucat să citesc pe net 
că, pentru perioade scurte, le poţi da și ouă fierte, 
așa că du-te și fierbe-le câte două ouă până găsim 
altceva. 

După ce am venit cu ouăle, Mihai a așteptat să se 
răcească, apoi le-a decojit și le-a dat șopârlelor care 
le-au mâncat cu poftă. 

— Până una alta, ar trebui să le dai asa ceva zilnic, 
dacă nu cumva vrei să le cumperi iar broaște. Dar să 
îmi spui când le dai broaște să mănânce, ca să fiu 
sigur că nu sunt de faţă. A fost un spectacol oribil. 

După câteva minute de tăcere, parcă făcându-și 
curaj, Mihai a început să vorbească. 

— Referitor la poliţista blondă care a fost la tine, 
vreau să îţi spun ceva. 

— Spune, l-am îndemnat eu. Ce s-a întâmplat? Te- 
ai îndrăgostit de ea? E adevărat că e foarte drăguță 
și îi stă bine în uniformă. 

— Nu glumi cu așa ceva, Celestine, pentru că ai să 
vezi că nu este de glumit. 

Văzându-l asa serios, l-am îndemnat iar să 
vorbească. 

— Am un prieten care are un frate poliţist, chiar în 
brigada  criminalistică unde lucrează și Alina 
Dănciulescu. 

Cum s-a oprit iar, a fost nevoie să-l mai îndemn o 
dată. 

— Din câte spunea fratele prietenului meu, e un 
fel de vedetă pe-acolo... 

— Mă rog, am fost eu nevoită să admit, adevărul 
este că arată chiar ca o vedetă. 

— Nu în sensul ăsta, m-a corectat Mihai, ci se 
vorbește despre ea că în cei doi ani de când este la 
criminalistică nu a lăsat niciun caz nerezolvat. 

— Păi, asta e bine, am spus eu. Dacă e așa de 
bună, înseamnă că se va lămuri că nu l-am ucis eu pe 
Loli. O să-l prindă pe adevăratul ucigaș și gata. 

— Mda, a pus punctul pe „i' Mihai, și dacă găsește 
agenda ta... la adevăratul ucigaș? 

— Văd eu ce spun, o să inventez ceva pe moment, 
doar vezi că sunt bună la asa ceva. 

Timpul a început să se târască cu încetinitorul și 
am mulțumit cerului când mama ne-a chemat, la 
prânz, să luăm masa cu ea. în timpul prânzului am 
privit-o mai atent ca altădată, dar nu îmi părea foarte 
schimbată. Se putea ocupa de aproape toate 
treburile prin casă, gătea minunat și ieșea aproape 
zilnic la cumpărături, atât numai că, în câte o zi, pe 
neașteptate, era tăcută și nu te mai puteai înţelege 
cu ea și doar refugiul în lumea filmelor o mai liniștea. 
Din când în când, avea câte un puseu de vinovăţie și 
atunci începea și ea să caute pe internet medi- 
camente pentru psoriazis. Dar, așa cum ne-a 
avertizat și ultimul doctor la care fusesem, în cazul ei 
era vorba doar de liniștea de dinaintea furtunii și 
trebuia să fim pregătiți pentru orice putea fi mai rău. 

După ce am terminat de mâncat, am urcat iar în 
camera mea, dar de data asta nu a trebuit să 
așteptăm prea mult, pentru că mama a bătut iar la 
ușă și, după ce i-am răspuns, a deschis și i-a făcut loc 
polițistei blonde să intre. 

— Te caută iar domnișoara aceea drăguță, a spus 
mama și i-a făcut loc poliţistei să intre. 

Era vădit încântată de ea și precis credea că e 
doar încă un personaj pozitiv din filmele ei preferate. 

— Domnișoara drăguță nu o să vă reţină mult, a 
spus polițista după ce a intrat. Vrea doar să vă pună 
câteva întrebări și pleacă apoi să caute ucigași prin 
oraș. 

Wau! Asta chiar că suna a replică din filmele 
mamei, dar m-am prefăcut că nu bag asta în seamă și 
am poftit-o să ia loc. 

— Nu, mulţumesc! a spus ea. Vreau doar să vă 
întreb dacă îl cunoașteţi pe Vasile Urian și pe Alin 
Dumitrescu? 

Cum am făcut ochii mari, a completat: 

— Cunoscuţi mai ales sub numele de Juppy și 
Tase. 

Am încercat ca gestul cu care mi-am dus mâna la 
gură pentru a-mi înăbuși un țipăt să nu fie prea 
teatral, dar am văzut privirea rece a polițistei și mi- 
am coborât ușor mâna, răspunzând cât de calm am 
putut: 

— Bineînţeles că îi cunosc... au fost colegi cu 
mine, de fapt cu noi, am arătat și spre Mihai, în toţi 
cei patru ani de liceu. 

Am făcut o pauză apoi am întrebat: 

— S-a întâmplat ceva cu ei? 

A căutat în mapa pe care o avea cu ea și a scos 
două fotografii, una cu Juppy și una cu Tase. Ni le-a 
întins pe rând și am putut să-i vedem pe cei doi foști 
colegi ai noștri întinși pe un morman de iarbă. Chiar 
dacă fotografiile erau luate destul de departe, se 
putea vedea clar că fiecare avea în gură câte o 
șopârlă verde. 

De data asta n-a mai trebuit să mă prefac atunci 
când am întrebat, pentru că vocea chiar îmi tremura: 

— Alea din gura lor sunt șopârle? 

Minunăţii ei ochi albaștri mă priveau fix, pândind 
fiecare reacţie de pe faţa mea. 

— Da, domnișoară! Fiecare are în gură câte o 
șopârlă exact ca cele din terariul dumneavoastră. De 
fapt, mai mult de asta am venit, să mă asigur că în 
gura lor nu sunt șopârlele dumneavoastră. 

Degetul ei s-a îndreptat acuzator spre cele două 
animale, care, auzind zgomot, ne priveau curioase, 
așteptând probabil o nouă porţie de mâncare. Deși 
degetul ei fixa șopârlele, nu-și lua ochii de pe chipul 
meu, dar dacă aștepta o reacţie din partea mea, în 
mod sigur a fost dezamăgită, pentru că niciun mușchi 
n-a mișcat pe chipul meu. 

„Curvă mică, i-am zis în gând, ani de zile m-am 
antrenat să nu dau atenție ocărilor pe care oamenii 
le aruncau asupra mea și tu crezi că nu-s în stare să 
rezist unei simple insinuări?" 

In schimb, cu voce tare am spus doar: 

—Și la urma urmei, dacă tot sunt morţi, ce le mai 
pasă ce se întâmplă cu ei și cine ce le bagă în gură. 
Erau niște băieți răi! Din partea mea, cine i-a ucis 
putea să le bage șopârle și-n fund. 

Mi-am dat seama că exagerasem, luată de val, așa 
că mi-am îndulcit vocea și am spus: 

— Poate e doar o nouă coincidenţă... 

Un zâmbet a apărut pe faţa ei frumoasă, dar 
semăna mai degrabă cu un rictus: 

— Până acum am prins 19 criminali care se 
credeau mai deștepţi ca mine, domnişoară. Și știți de 
ce? 

Cum n-am spus nimic, ci doar am ridicat din 
umeri, a continuat: 

— Pentru că n-am crezut în coincidente, la fel cum 
nu cred nici acum. II voi prinde și pe cel de-al 
douăzecilea. 

Ar fi trebuit să tac, dar nu m-am putut abţine: 

— Păi, vă doresc mult noroc. 

— Mulţumesc, o să am nevoie de tot norocul din 
lume. 

A dat să iasă din cameră, dar s-a oprit în ușă: 

— Dacă în orașul ăsta va mai avea loc o nouă 
crimă, ce animal credeţi că vom găsi în gura 
victimei? 

„Doamne, cât de tâmpită mă crezi?" - dar am făcut 
ochii mari, ca să pară cât mai inocenți, când i-am 
răspuns: 

— Un crocodil?! 

De data asta a făcut ea ochii mari si s-a întors, 
făcând un pas înapoi spre mine: 

— Un crocodil? De ce un crocodil? 

— Păi, văd că ucigașul pare atras de reptile și 
batracieni, așa că... asta ar urma, în mod logic. 

A oftat: 

— Un crocodil nu încape în gura unui om. Chiar 
dacă este mort. 

— Păi nu unul mare, ci unul, asa, mai mititel. Am 
văzut la petshop unul de vânzare. Costa câteva mii, 
dar era tare drăguţ... și nu avea mai mult de o 
jumătate de metru, deci, dacă un ucigaș s-ar strădui 
puţin... 

Poliţista păru că își caută vorbele și se îndreptă 
spre ieșire, aruncând peste umăr: 

— Dacă vă trece cumva rana de pe faţă, 
domnișoară - căci văd că e tot mai mică, pe zi ce 
trece -, ar trebui să daţi la teatru. Sunteti o actrită 


desăvârșită. La revedere! 
>>> 


După plecarea ei, primul lucru pe care l-am făcut a 
fost să mă reped la o oglindă. Nu mi-a trebuit mai 
mult de o privire să constat că pata se micșorase 
vizibil. 

— Nu te ambala, a spus Mihai, văzându-mi fața 
radioasă. Știu ce ai în minte, dar, crede-mă, e vorba 
de efectul tincturii, nu de blestemul vrăjitoarei. 


Nu-mi păsa de la ce anume, atâta vreme cât faţa 
mea se curăța de hidoșenie. Ducă-se la dracu'!. à 


Mie îmi venea să dansez, dar Mihai m-a pus să îmi 
dau jos chiloţii și apoi a fotografiat pata și mi-a 
arătat-o. Era deja la jumătate și de data asta s-a 
entuziasmat și el, ba i-a trimis câteva fotografii și 
doctorului Baltazar. 

— Ai văzut? Pentru că pe fund ai început să îţi dai 
cu o zi înainte, și poate nici boala nu era atât de 
avansată, efectele sunt mai accentuate. 

Ne-am bucurat amândoi. Și înainte de a pleca, el 
m-a întrebat: 

— Dacă nu sunt prea curios, în jurnalul tău cine 
urma pe listă? 

Am ezitat mult dacă să-i spun sau nu, dar în cele 
din urmă i-am zis: 

— Ramona! Și poate că ar trebui să te simţi puţin 
vinovat. 

înregistrarea de pe telefonul lui, în care Ramona 
mă făcea în toate felurile, încă îmi răsuna în minte, 
înfierbân- tându-mi sângele. 

— Păi să știi că o să mă simt, dacă moare în 
următoa- rele zile. Ezită puţin, apoi întrebă: Este 
prevăzut și vreun animal? 


Am strâns din buze si mi-am dat seama că nu mai 


are ] 
rost să mă ascund de el. 
— La un moment dat a zis că îi e scârbă de șoareci, 


7 k ar Aaa : 
că mai bine s-ar culca cu pa şoarece decât să se mai 
» 


nească cu mine. 

— Șoarece, deci, a spus Mihai gânditor. 

A plecat, lăsându-mă în fața oglinzii, privindu-mi 
pata din ce în ce mai mică de pe faţă. 

Adio, Ramona! 


Trei zile nu s-a întâmplat nimic și când Mihai a 
revenit, a adus și un teanc de ziare cu el. în toate se 
pomenea de cele trei crime nerezolvate din oraș si un 
ziarist istet îl nu- mise pe ucigaș „criminalul cu 
animale". Pentru că poliţia oferise foarte puţine 
amănunte, din articolele jurnalelor se putea înţelege 
că victimele fuseseră ucise cu ajutorul animalelor. 
Era o întreagă brambureală în presa scrisă și nici 
televiziunile nu prezentau cazurile mai corect. Tot 
ziaristul cu pricina a stabilit o posibilă ritmicitate în 
desfășurarea crimelor și acum o mulţime de 
televiziuni bântuiau prin oraș cu speranţa că vor 
transmite primii știrea despre următoarea crimă, că 
doar azi era a treia zi. 

Aveam, bineînţeles, și eu un televizor în cameră, 
pe care nu îl porneam cu zilele, însă de data asta m-a 
rugat Mihai să îi dau drumul pe programul local de 
știri. 

M-am conformat, apoi am plecat la bucătărie să 
mai fierb niște ouă pentru șopârle. Tocmai le 
scosesem din oală și le tineam sub jetul de apă de la 
chiuvetă, să se răcească mai repede, când m-am 
auzit strigată de Mihai. 

Am abandonat ouăle și am fugit în cameră, unde 
Mihai, fără un cuvânt, îmi arătă ecranul televizorului. 

Pentru că imaginile erau neclare, ca și cum ar fi 
fost filmate din mișcare, l-am întrebat pe Mihai 
despre ce e vorba: 

— Au găsit-o...! a gemut el și mi-am dat seama că 
se referă la Ramona. 

O reporteră care părea că se îneacă din dorinţa de 
a spune cât mai multe cuvinte în același timp, 
transmitea de la fața locului: 

— Cei care au pariat pe „criminalul cu animale", 
cum îi spun toţi, au câștigat. Azi dimineaţă, trupul 
neînsufleţit al unei fete de nici nouăsprezece ani a 
fost găsit în apropierea aleii de sub Tâmpa. 
Cunoscuţii spun că fata era cam grăsuţă și alerga 
zilnic câteva ture pe alee, pentru a mai da jos din 
kilogramele excedentare. Ei bine, se pare că în 
această dimineaţă ea și-a alergat ultima tură, pentru 
că a intrat în atenţia celui denumit de mass-media 
„criminalul cu animale", datorită faptului că după ce 
le ucide, le pune câte un animal în gură. Reamintim 
că acum câteva zile a fost ucis un boschetar căruia i 
s-a pus o broască în gură, apoi, doi tineri, de aceeași 
vârstă cu fata de aici, au sfârșit prin a fi uciși și au 
fost găsiţi cu câte o șopârlă în gură. După cum aţi 
putut vedea, când cameramanul a focalizat pe gura 
bietei fete, de data asta ucigașul a folosit un... 
șoarece. Doamne, ce scârbos să ucizi pe cineva, apoi 
să-i vâri un șoarece în gură!... 

I-am făcut semn lui Mihai să închidă televizorul ori 
cel puţin să-i dea sonorul mai încet, ca să putem 
vorbi. 

S-a conformat și abia pe urmă ne-am dat seama că 
nu prea aveam ce vorbi, așa că a început, pe tăcute, 
să îmi badijoneze petele. 

— S-au făcut mai mici! a constatat el și a mai făcut 
câteva poze pentru doctorul Baltazar. 

Am arătat spre televizor și am spus: 

— Mi se pare firesc, atâta vreme cât cineva face 
treaba în locul meu. 

El a arătat spre flacoane, zâmbind trist: 

— Asta te vindecă, Celestine, tinctura regală, nu 
prostiile vrăjitoarelor. Dacă crezi așa de mult în 
blestemele lor, spune-mi dacă ai avea curaj să 
abandonezi badijonarea cu tinctură. 

Era pentru prima dată când eram pusă să aleg, 
chiar dacă numai în gând și, sinceră să fiu, cu mâna 
pe inimă, n-aş fi putut să renunţ la tinctură. 

— Ai avut dreptate, i-am spus. Ar fi trebuit să aleg 
numai una dintre metode, ca să ne lămurim definitiv 
despre ce e vorba. Dar încearcă să mă înţelegi și pe 
mine: după ani de zile cât am purtat hidoșenia asta 
pe mine, am fost dornică să scap de ea odată pentru 
totdeauna. Prin orice cale... cred că dacă ar fi fost si 
o a treia, as fi ales-o si pe-aia. 

— Te cred, a răspuns Mihai, și până la un punct te 
înțeleg, dar hai să ne gândim ce-i spui poliţistei dacă 
te vizitează și astăzi. 

— Crezi că va veni? 

— Cred că a și venit, a spus și a arătat spre geam. 

Aveam fereastra îndreptată spre stradă și o 
mașină de poliție tocmai parca în dreptul casei. Cum 
nu avea sirena pornită, am presupus că nu era nicio 
urgenţă și, deci, nu era vorba de vreo eventuală 
arestare. 

Elegantă ca întotdeauna, poliţista blondă a 
coborât din mașină și i-a făcut semn șoferului să 
rămână pe loc, iar ea a pornit cu pași măsuraţi spre 
poartă. 

Ca să n-o mai deranjeze pe mama, am ieșit eu și 
am întâmpinat-o la ușă. 

După ce m-a salutat, a zâmbit ușor forțat și a spus: 

— Ca de obicei, doar câteva întrebări. 

Ca să nu o ţin pe hol, am poftit-o în camera mea și, 
după ce l-a salutat pe Mihai, de data asta s-a așezat 
pe scaunul pe care i l-am oferit, semn că cele câteva 
întrebări aveau să fie mai multe. 

Tinea mapa în mână, așa că nu m-am mirat când a 
scos o fotografie cu cadavrul Ramonei și ne-a arătat- 
o pe îndelete, la amândoi. 

— Se pare că vă cam mor colegii pe capete, a spus 
și a zâmbit rece. Mă bucur că sunteţi amândoi, 
pentru că am de gând să vă pun câteva întrebări, să 
aflăm de ce a fi coleg cu voi a devenit o ocupaţie atât 
de periculoasă? 

— Vagabondul n-a fost coleg cu noi, am spus eu, 
victorioasă, și m-am bucurat că nu i-am zis pe nume, 
pentru că asta ar fi dovedit că îl cunoșteam dinainte 
de a muri. 

Poliţista se uită când la mine, când la Mihai, apoi, 
după ce se sătură de făcut inventarul, ne zise rece: 

— Vagabondul se numea Ungur Augustin și avea 
obiceiul să cerșească, în timpul cursurilor, în faţa 
liceului vostru. Din câte am înţeles, era cam libidinos 
si avea obi- ceiul să ceară fetelor anumite servicii de 
natură sexuală. Poate că pe vreuna dintre ele a 
enervat-o așa de tare, încât a pus pe cineva să îl 
ucidă. 

— Și ce legătură are asta cu noi? am întrebat, dar 
polițista nu păru să mă audă, pentru că s-a uitat în 
agenda ei si a continuat: 

— Cei doi colegi ai voștri, din câte am aflat, erau 
cam zurbagii și se legau de toate fetele frumoase 
care le refuzau avansurile. Poate l-a supărat pe 
prietenul vreuneia din ele, suficient de mult încât să-i 
ucidă. 

— Cam trase de păr ipotezele astea, am replicat 
eu. Dacă vă uitaţi un pic mai bine la mine, eu numai 
frumoasă nu pot fi numită. 

M-a fixat mai bine și privirea ei nu mi-a căzut 
deloc bine când a spus: 

— Păi, văd că pata se vindecă pe zi ce trece, așa că 
o să fiți în curând o fată foarte frumoasă. 


„— Da, poate, dar. asta cândva, în viitor. La dat 
când se plaânuiau crimele, eram o fată de-a dreptul 
hidoasă, deci scoateti-mă din ecuaţie si vedeţi dacă 
cumva nu sun- > 1 » 


tem chiar noi în pericol. 

— V-am scos, pentru că ipoteza mea nu se 
potrivește deloc în cazul fetei ucise azi. 

Recuperă fotografia de la mine și o puse înapoi în 
mapă, apoi mă întrebă, privindu-mă în ochi: 

— întâmplător, în dragostea asta pe care o purtaţi 
animalelor, nu cumva aţi fost tentată zile astea să 
cumpăraţi si un șoarece? 

— Nu, am răspuns prompt. Nu vreau șoareci în 
preajma mea, mi-e silă de ei! 

— Ca tuturor fetelor, admise ea. De altfel, din câte 
am aflat de la cunoscutii Ramonei, chiar si ei îi era 
scârbă de ei, așa că nu-mi explic deloc de ce a fost 
pus acolo. 

închise mapa, dar nu se pregăti să plece, pentru 
că mai avea ceva de spus: 

— Să rămână doar între noi, dar la ultima ședință 
operativă s-a ajuns la concluzia că în orașul nostru 
acţionează un ucigaș în serie care are ca semn 
distinctiv faptul că introduce victimelor câte un 
animal în gură, după ce le ucide. Victimele au cumva 
de-a face cu liceul vostru și de asta vă cer să vă 
gândiţi dacă voi vedeţi vreo legătură. 

De data asta se ridică și-mi dădu o carte de vizită: 

— Vă rog să mă deranjaţi la orice oră din zi sau 
din noapte, dacă vă vine vreo idee sau aflați vreo 
informaţie. Oricât aţi încerca să spuneţi că nu e nicio 
legătură, faptul că aici am găsit mai întâi o broască, 
apoi cele două șopârle, este clar că ai stabilit o 
legătură, chiar dacă inconștientă, cu ucigașul. Ar fi 
bine să vă vină vouă prima dată ideea despre ce 
anume e vorba și care e legătura dintre voi și el, 
pentru că dacă îi vine lui, probabil că nu va ezita să 
scape de doi martori incomozi. 

Ne-a salutat și a ieșit, nu înainte de a mai 
radiografia o dată, cu ochii ei reci, camera. 

— Am impresia că polițista asta privește prin 
mine, s-a scuturat Mihai după ce blonda a plecat. 

— Poate că e doar modul ei de a încerca să îi 
intimideze pe cei pe care îi suspectează. 

Mihai a scuturat din cap neconvins: 

— Păi, pe noi ne suspectează degeaba. 

Nu l-am contrazis, dar nu pentru că aș fi fost 
foarte convinsă de asta. 

îngrijorări nocturne 


Mihai a plecat fără să mă întrebe cine ar putea fi 
următoarea victimă de pe listă și bine a făcut. Asta 
pentru că, pe vremea când nu bănuiam că lucrurile 
vor ajunge atât de departe, fusesem extrem de 
neglijentă în alegerea victimelor, fără să mă gândesc 
vreo clipă că va veni momentul în care cineva ar 
putea pune lucrurile cap la cap. 

Exact așa se întâmplă cu cea de-a cincea persoană 
de pe listă: Loredana Eftimie, vânzătoare la un chioșc 
alimentar de pe strada mea, cu numai câteva case 
mai jos. Uneori, în drum spre școală, mă opream să 
mai cumpăr ceva de mâncare și îmi aduc aminte de 
parcă ar fi fost ieri de ziua când a explodat de nervi 
când am întrebat-o, pentru a treia oară, dacă are sau 
nu croisant cu unt. E drept că era ocupată cu 
număratul franzelelor pe care tocmai le primise, dar 
și eu eram grăbită, ca să nu întârzii la școală. 

Văzând că insist, a trântit ultima ladă cu franzele 
la pământ și și-a pus mâinile în șolduri, ţipând la 
mine: 

— Da' unde dracu' te grăbești așa, domnișorico? 
Că la întâlnire precis nu te duci, cu fața aia de 
parizer stricat! 

Nu i-am răspuns. Am ieșit afară ca luată de vânt și 
tot drumul până la școală am ţinut-o tot într-un plâns. 

Fata de la chioșc nu părea cu mult mai în vârstă 
decât mine, era întreagă, normală, dar avea o răutate 
în ea pe care nu i-o putusem ierta, așa că abia ajunsă 
acasă, am și trecut-o în jurnal. 

Adevărata problemă era că, dacă poliţista blondă 
era într-adevăr așa de bună cum se zvonea, în mod 
sigur avea să afle de cearta mea cu vânzătoarea și să 
se lămurească: punctul comun al crimelor eram chiar 
eu - și nu liceul sau elevii din clasa mea. 

Temerea m-a făcut să îl sun pe Mihai și să îl chem 
la mine, să încercăm să descâlcim ițele. A sosit 
repede și, după ce mi-a admirat fața aproape 
curățată de boală, a căzut pe gânduri când i-am spus 
despre cine urma să fie cea de-a cincea victimă. 

M-a badijonat iar cu tinctură, dar am văzut că se 
gândea intens la problema mea. A oftat adânc și, în 
cele din urmă, a hotărât: 

— Mă duc până la chioșc, să arunc o privire. Am 
să-ți spun când mă întorc ce avem de făcut. 

Nu a lipsit mai mult de o jumătate de oră, dar în 
tot acest timp am stat ca pe ace, așa că, pentru a-mi 
umple timpul cu ceva, le-am fiert iar șopârlelor câte 
două ouă, conștientă că nu le era de ajuns. Dar nici 
să mă duc să le cumpăr broaște nu aveam chef. De 
câteva ori am auzit orăcăind broaște prin grădină, 
așa că m-am gândit, la un moment dat, să le dau 
drumul prin iarbă, să-și caute singure de mâncare. 
Tocmai analizam această posibilitate, când a sosit 
Mihai, cu fata numai zâmbet, si atunci am știut că 
problema mea se rezolvase. 

— Ei? lam întrebat și mi-a expus planul lui 

nebunesc. — Bani mai ai? m-a chestionat el. 

Nu am răspuns nimic, doar am arătat spre sertarul 
plin cu plicuri. 

— Atunci, uite cum facem! Tocmai am aflat că 
domnișoara Loredana Eftimie este înnebunită după 
Paris. Tot micul ei magazin e inundat cu afișe din 
Paris. Cum ar fi dacă ar câștiga un tur al orașului la o 
tombolă unde numele ei tocmai a fost selectat? Crezi 
că ar rezista tentatiei? » 

Am priceput ce avea de gând. Atâta doar că nu 
eram prea sigură că va reuși să facă totul atât de 
repede. Adică, înainte ca misteriosul domn X să o 
ucidă și să-i îndese un parizer în gură. 

Mihai, cu gesturi de prestidigitator, a scos din 
buzunar o cartelă care m-a lămurit că e PrePay, deci 
nedetectabilă, pe care a montat-o în telefonul lui. 

— Am cumpărat chiar de la chioșcul domnișoarei 
cartela asta de unică folosinţă si tot atunci mi-am 
notat si nu- » , » mărul de telefon de la magazin, așa 
că am s-o sun imediat cum pun lucrurile la punct. Pe 
deasupra, pe tejghea era deschisă și o carte de 
Sandra Brown, care mă ajută să îmi duc planul cu 
bine până la capăt. 


Dacă nu eram lângă el, n-aș fi putut crede că 
cineva poate să pună atât de repede la punct o 
metodă prin care să trimită o femeie de aici tocmai la 
Paris. 

Mai întâi a contactat o agenţie de turism care 
organiza și excursii la Paris și s-a prezentat ca fiind 
reprezentantul unei firme care vrea să Îşi 
recompenseze una din angajate cu o excursie în 
Orașul Luminii, printr-un tur de trei zile, 

exact cum avea firma în catalog o plecare pentru un 
grup, a doua zi dimineaţă. 

Da, a confirmat el, plata se putea face înainte, fără 
nicio problemă, doar că angajata trebuia cazată încă 
din această seară într-un hotel din București, ca să 
nu rateze plecarea. Era de acord și cu această plată 
suplimentară. 

A cumpărat și a printat la imprimanta mea biletul 
de tren, la clasa întâi, apoi a spus: 

— Şi acum urmează partea cea mai grea, să o 
contactez pe Loredana Eftimie și să-i spun că tocmai 
a câștigat o excursie la Paris. Am lăsat o mulțime de 
urme care duc la mine, dar nu contează atâta vreme 
cât această domnisorică rea > 


de gură nu va muri, ci doar va face o excursie la 
aris. 


După ce își drese vocea, ca să pară mai serios și 


mai sobru, a sunat-o pe vânzătoare. 


— Bună ziua! Ọ caut pe domnișoara Loredana 
Eftimie. Da... mă bucur sā vă cunosc! Sunt 
reprezentantul firmei Data Travel si sunt bucuros să 
vă anunţ că numele dum- » » 


neavoastră a fost selectat dintr-o bază de date a 
cititorilor fideli ai autoarei Sandra Brown și sunteţi 
fericita câștigătoare a unei excursii de trei zile la 
Paris! 

A tăcut câteva secunde și a ascultat apoi, politicos. 
Ferm, a întrerupt tirada fetei și a spus: 

— Nu, domnișoară, nu e nicio farsă și nu aveţi de 
plătit niciun leu în plus. Ba mai mult de atât, firma vă 
pune la dispoziție cinci sute de euro pentru cele trei 
zile de distracție. Am înţeles că în cel mult o oră o să 
vină un curier la dumneavoastră cu plicul în care veţi 
găsi biletele de tren până la București și cei cinci 
sute de euro. In cazul în 

care nu doriti să faceţi excursia, va trebui să refuzati 
banii, așa că vă rog să semnaţi că refuzaţi premiul în 
totalitate. 

A mai ascultat câteva clipe, a zâmbit, a spus 
politicos „La revedere!" și a închis. 

— Acum am nevoie de cinci sute de euro, a zis el, 
acces la imprimantă, să tipăresc o  înștiinţare 
referitoare la câștig, numărul de telefon al hotelului 
și un așa-numit proces verbal de predare a plicului. 
Pe urmă am să mă duc în oraș, îmi cumpăr ochelari 
negri, o șapcă pe care să scrie curier si îi livrez 
Loredanei o nouă sansă la viată. 


— Dar n-o să te recunoască? Doar acum o oră ai 
fost la ea în magazin și ai cumpărat cartela de 
telefon! 

A ridicat din umeri, zâmbind: 

— Tu poate da, m-ai recunoaște, dar o biată 
vânzătoare de magazin de cartier, în mod sigur nu 
mai e atentă la cei din jur, când norocul o trimite trei 
zile la Paris. Poate pentru ea e o ocazie unică și nu 
cred că are de gând să o rateze privind prea atent la 
cel care îi aduce norocul... 

După ce a plecat, am căzut iar pe gânduri. Din fata 
pătată pe faţă de psoriazis sau ce o fi fost aia, 
devenisem o fată frumușică, cu o pată doar ceva mai 
mare ca două monezi mari puse una lângă alta, dar 
care hotărâm fără ni- ciun fel de remușcare cine să 
moară și cine să trăiască. Şi gândindu-mă la felul de- 
a dreptul scârbos în care se purtase vânzătoarea cu 
mine, aproape că îmi părea rău că Mihai îi salva 
viata. Pe banii mei, dar asta nu mă interesa aproape 
deloc, atâta vreme cât sertarul era plin de plicuri. 

Probabil că dacă tatălui meu i s-ar fi întâmplat 
ceva la muncă și nu ar fi putut să aducă bani în casă 
în ritmul de 

până acum, abia atunci aș fi simţit cu adevărat 
valoarea banilor. Dar până atunci mă speria 
schimbarea pe care o simțeam în mintea mea: niciun 
pic de empatie pentru oamenii morti din cauza mea. 
» 


Mihai s-a întors în mai puţin de o oră și, în loc să îi 
spun despre frământările mele, am preferat să îl 
întreb cum s-a descurcat: 

— Perfect, a spus el radios. Când am ajuns, deja 
își sunase o colegă să vină să o înlocuiască și se 
grăbea acasă, să își facă bagajele. Nu uita că peste 
numai două ore are un tren de prins. 

— Să sperăm că o să prindă trenul înainte să o 
prindă misteriosul X pe ea, am spus eu. 

Mihai a tăcut câteva minute, gândindu-se la ceva, 
apoi m-a întrebat: 

— Sper că rezerva ei nu e la fel de periculoasă 
pentru tine... 

— Adică, în ce fel periculoasă? 

— Păi, sper că nu duce direct la tine, așa cum s-ar 
fi întâmplat cu vânzătoarea. 

— Nu, am spus încet, și am ezitat dacă să îi spun 
sau nu despre cine era vorba. 

Mi-a respectat tăcerea și, în cele din urmă, m-am 
hotărât să-i zic, chiar dacă asta ar fi dovedit ce suflet 
mic am și cât de supărăcioasă eram. 

— E vorba de Rascarache Elena. O femeie la vreo 
40-45 de ani. 

A tăcut, așteptând să continui, dar cum nu am 
făcut-o, a insistat: 

de tare? 

După o pauză în care am rememorat scena, i- 
am răspuns: Laza DI 

— Anul trecut de sărbători, am vrut. să mă 
gye âna da Bücuresti cu treñul’si am vrut să iau 
Cucoana de la casierie mi-a spus că nu știu dacă 
am voie, cu eczema aia pe faţă, să călătoresc cu 
mijloace de transport în comun. După ce am 
insistat câteva minute, fără succes, i-am spus să- 
și bage biletele în fund și m-am urcat în tren, 
unde am cumpărat bilet de la conductor. 

— Să și le bage în fund? m-a întrebat el de 
parcă nu i-ar fi venit să creadă. 

— Așa mi-a venit atunci, pe moment, să-i zic, 
chiar dacă eu nu prea folosesc cuvintele astea. 

S-a dovedit destul de repede că mai folosisem 
cuvintele astea, și încă destul de recent, astfel că 
era cât pe ce să îmi iasă pe ochi. 


CAPITOLUL 15 


Un drum la poliţie 


A doua zi de dimineaţă am făcut un drum până la 
chioșcul cu pricina și am răsuflat ușurată când am 
văzut că era altă vânzătoare de serviciu. Tocmai 
povestea încântată unei cliente despre norocul care a 
dat peste colega ei și care era acum în drum spre 
Paris. 

Ușurarea mea a ţinut până spre prânz, când am 
primit o invitație, adusă de un agent, prin care eram 
solicitată să mă deplasez, la ora 14:00, la sediul 
poliției, camera 15, în vederea lămuririi unor aspecte 
dintr-o anchetă penală. 

L-am sunat pe Mihai și i-am zis, iar ela spus că 
dacă vreau, poate să vină cu mine, dar în sediul 
poliției va trebui să intru singură, pentru că numai eu 
eram trecută pe invitaţie. l-am spus că mă descurc și 
singură, eventual să mă aștepte după ce ies, să îi 
povestesc ce discutasem. 

Am mâncat, m-am badijonat cu tinctură, am 
zâmbit în oglindă petei care era tot mai mică, apoi m- 
am îmbrăcat cât mai conformist posibil. Nu voiam să 
atrag și mai mult atenţia asupra mea. Am chemat un 
taxi și când m-am urcat în el, mi-am propus să fiu cât 
mai atentă la ce vorbesc. Nu aveam chef să le dau eu 
indicii, dacă cei de la poliție nu erau capabili să le 
descopere. 

Când am ajuns, un ofițer de serviciu mi-a studiat 
cu atenţie invitaţia, apoi a chemat un agent să mă 
conducă până la camera 15. 

Mai erau câteva minute până la ora indicată, așa 
că am luat loc pe o bancă incomodă, să aștept. Am 
scos un corn din geantă și l-am mâncat, observând 
cum ora 14:00 se duce fără să se întâmple nimic. M- 
am pus iar pe așteptat. S-a făcut ora 15:00 și mi-am 
spus că, probabil, asta era o tactică de anchetare, în 
care suspectul era pus să stea degeaba, ca să cedeze 
mai ușor și să facă mărturisiri complete. Pe vremuri 
o fi fost o idee bună, numai că acum, în epoca 
telefoanelor, chestia asta era complet inutilă, pentru 
că mi-am pus muzica preferată, mi-am băgat căștile 
în urechi și am început să caut pe Google amănunte 
despre tinctura regală. 


„_ Tocmai aflasem că tinctura cu pricina se folos a 
încă din evul mediu si ca forniulă ei fusese tinuta 
secretă secole » » 


de-a rândul. Tot ce știa lumea despre ea era că avea 
ca bază coajă de nuc. Am găsit și un forum unde se 
discuta despre ea și m-au amuzat mai mult reacțiile 
celor care nu credeau în eficacitatea ei, decât 
argumentele celorlalți. Nu era niciun om de știință pe 
forum, probabil că nu socotea necesar să piardă 
timpul pe-acolo, dar un puști avea o explicaţie 
ciudată: spunea celor care criticau componentele 
relativ simple ale tincturii regale că n-au auzit, pe- 
semne, în viaţa lor de faptul că totalul face mai mult 
decât suma părţilor componente. N-a găsit alt 
exemplu mai potrivit decât clorul, un gaz otrăvitor și 
sodiul, un metal care ia singur foc în aer, dar care, 
combinate, dau banala sare de bucătărie, 
indispensabilă organismului. 

Tocmai mă amuzam de ingeniozitatea tipului, când 
în faţa mea s-a oprit poliţista blondă: 

— Văd că vă veseliţi? 

Am ridicat din umeri si am închis telefonul: 

— Păi, ce să fac și eu, dacă aștept de o oră și ceva? 

— Poftiti în birou. Am niște vesti care o să vă taie 
toată veselia. 

Am intrat într-un birou sobru, probabil că era al ei, 
pentru că într-o parte am zărit o oglindă unde m-am 
văzut în trecere: pata mi se părea puţin mai mică 
decât atunci când am plecat de acasă, așa că n-avea 
ce veste să-mi dea care să mă întristeze. 

S-a așezat în spatele unei mese simple, cu un 
singur sertar pe mijloc, din care a scos nelipsita 
mapă. 

— îmi cer scuze pentru întârziere, dar am fost 
reținută la o ședință operativă, a spus, scoțând o 
fotografie din mapă și întinzând-o spre mine. 

— A mai fost comisă o nouă crimă. De data asta, o 
femeie de patruzeci și șapte de ani. Priviţi-o bine și 
spuneţi-mi dacă o cunoașteţi. , » 

în poză era, fără îndoială, Rascarache Elena, la fel 
de moartă cum erau și ceilalți pe care mi-i arătase în 
zilele precedente. Părea că e culcată undeva, într-un 
parc, pe niște ierburi sau frunze și fără îndoială că 
avea tâmpla stângă zdrobită. 

Am privit-o atentă și am încercat să îmi ascund 
orice reacţie când am răspuns: 

— Nu o cunosc! Nu am văzut-o în viața mea. 

A luat fotografia și a pus-o înapoi în mapă. 

— Era casieriţă la gară. 

— îmi pare rău de ea, am spus, dar ce legătură are 
cu mine? A avut și ea șopârle în gură, că în fotografie 
nu se vede nimic? 

A ciocănit cu degetele în masă, nervoasă, apoi, 
după o clipă de ezitare, a spus: 

— Nu, n-a avut nimic în gură, în schimb a fost 
ucisă printr-o lovitură puternică în tâmplă, dată cu 
un cristal de celestit. Și dacă n-avea nimic în gură, 
avea în schimb băgate trei bilete de tren în fund. 

Am încercat să nu râd, dar fără îndoială că un ușor 
chicotit tot mi-a scăpat. 

— Nu e de râs, domnișoară. în ultimele zece zile 
au fost uciși mai mulţi oameni în oraș decât pe tot 
parcursul anului trecut. Și toţi loviți în tâmplă cu un 
cristal de celestit, de genul celui pe care îl aveţi pe 
noptieră, ca să nu mai zic de celelalte coincidenţe 
sau de faptul că, la un moment dat, aţi spus că din 
partea dumneavoastră, cine i-a ucis pe foștii colegi, 
n-avea decât să le bage șopârlele și în fund, pentru 
că nu vă pasă. Și eu, cum v-am spus, nu cred în 
coincidente... 

Părea pe punctul de a izbucni în plâns și probabil 
că de undeva scena era observată de cineva, pentru 
că se auzi o bătaie în ușă și în cameră intră un 
bărbat. 

Era solid, atletic, cu păr ușor grizonat, atent 
pieptănat pe spate și, dacă n-aș fi știut că e poliţist, 
aș fi considerat că este candidatul perfect pentru 
misteriosul domn X. 

Fără să vreau, am privit la picioarele lui și am 
estimat că în mod sigur purta 44 la pantofi, așa că, 
deși mi-am propus să mă abţin, am izbucnit în râs. 

— Sunt așa de caraghios? a întrebat uimit omul. 

— Dimpotrivă, dimpotrivă, am răspuns, încercând 
să o dreg. Doar că mi-aţi adus aminte de cineva drag 
și în prima clipă am crezut că sunteţi el. E vorba de 
unchiul meu si dacă o să-l cunoașteţi vreodată, o să 
vedeţi că se- mânati perfect. 

— Luaţi loc, vă rog, domnule comisar, a spus 
polițista, apoi s-a întors spre mine și l-a prezentat: 
Dânsul e comisarul Brumaru și, mai nou, a preluat 
conducerea acestei anchete. 

— Stau în picioare, a spus comisarul, mi se pare că 
așa am o perspectivă mai bună asupra situaţiei, apoi 
a căutat și el ceva într-o mapă. 

Se părea că toţi polițiștii ăștia, cum termină școala 
de poliţie, statul le și pune câte o mapă în mână. 
După ce scotoci puţin prin maldărul de hârtii de 
acolo, scoase o fotografie și mi-o întinse, spunându- 
mi: 

— Sincer să fiu, mie nu prea mi se pare că 
semănăm! 

Din fotografie mă privea unchiul Virgil și, slavă 
Domnului, spre deosebire de toate celelalte fotografii 
scoase din mapele polițiștilor, el era viu. 

Ușurată, i-am răspuns: 

— Ba mie mi se pare că semănaţi destul de mult. 
Poate nu neapărat din punct de vedere fizic, cât așa, 
ca fel de a fi. 

Poliţista avu un rictus, de parcă și-a fi dat seama 
de răspunsul meu în doi peri, de faptul că nu prea 
aveam de unde să știu eu felul de a fi al comisarului, 
doar după ce-l văzusem câteva clipe. 

Comisarul se așeză, în cele din urmă, și își aţinti 
ochii într-ai mei de parcă ar fi vrut să mă hipnotizeze: 

— Domnișoară! Ai vreo bănuială de ce avem în 
mapă fotografia unchiului dumitale, la fel ca și pe a 
mamei, pe a tatălui și pe ale multor prieteni de-ai 
dumitale? 

Am fost tentată să scot iar un porumbel pe gură, 
dar am preferat să dau din cap că nu știu. Comisarul 
mi se părea de cu totul alt calibru decât tânăra 
polițistă. 

— Au apărut o mulțime de coincidenţe în legătură 
cu acest caz și, așa cum spunea mai devreme colega 
mea, noi, criminaliștii, nu prea credem în 
coincidenţe. Nu am să ţi le repet, dar vreau să-ţi spun 
la ce concluzie am ajuns. Cineva care îţi este probabil 
cunoscut a ucis cinci oameni, care, în afară de ultima 
victimă, casierița, au avut, într-un fel sau altul, 
legătură cu dumneata. 

Făcu o pauză, apoi întrebă: 

— Poţi să ne spui dacă, la un moment dat, vreuna 
dintre cele patru victime te-a supărat cu ceva? 

Am ridicat din umeri: 

— Mai mult sau mai puţin, la un moment dat sunt 
sigură că m-au supărat. Dar nu suficient încât să îi 
ucid. Sau, Doamne ferește, să pun pe cineva să-i 
ucidă. 

— Printre colegii dumitale circulă ideea că ai 
dispune de bani la discreţie. E adevărat? Nu te 
întrebăm de originea lor, probabil că de la părinţi, 
dar e adevărat? 

— Așa e, banii nu mi-au lipsit niciodată. 

— Ai fi în stare să angajezi pe cineva să-i ucidă pe 
cei care te-au supărat de-a lungul timpului? 

— Vreţi să spuneţi, un ucigaș plătit? Niciodată n-aş 
face așa ceva! Uneori mă mai enervez pe cei care își 

joc de infirmitatea mea, dar îmi vine să-i strâng de 
gât pe moment și pe urmă îmi trece. 

— Apropo de infirmitatea dumneavoastră, cum îi 
spuneţi, văd că se vindecă foarte frumos. 

— Da, am confirmat, prietenul meu, Mihai, a 
descoperit pe net o tinctură străveche, care se pare 
că dă rezultate. Se numește tinctură regia. 

— Am auzit, a zâmbit. In schimb, din câte se pare, 
mama dumneavoastră e convinsă că ar fi vorba de un 
blestem. 

Am încercat să nu mă trădez, dar parcă polițistul 
știa totul despre problemele mele. De fapt, ca să fiu 
corectă, aproape totul, pentru că altfel m-ar fi arestat 
deja, pentru complicitate la crimă sau ceva de genul 
ăsta. 

— Așa e, am confirmat cu jumătate de gură. M-a 
purtat o vreme pe la vrăjitoare, dar până când n-a 
găsit Mihai formula tincturii regale, nu s-a văzut 
niciun efect. 

A privit la polițistă, care doar a ridicat din umeri, 
semn că nu mai avea alte întrebări. 

— Bine, domnișoară, atunci puteţi pleca, dar să nu 
uitaţi să ne anunţaţi dacă apar elemente noi care ar 
putea să ne conducă spre criminal. 

S-a ridicat, mi-a dat și el o carte de vizită și, chiar 
înainte de a pleca, mi-a spus: 

— Dacă ar fi fost vorba de un blestem, ar fi trebuit 
aduse ceva jertfe pentru a dispărea, nu? 

Norocul meu a fost că eram deja întoarsă cu fața 
spre ușă și n-a observat paloarea ce mi-a cuprins 
chipul. 

— Mda, posibil, am mormăit și am ieșit ca din 
pușcă din cameră. 

A sasea victima 


După ce l-am pus la curent pe Mihai cu cele întâm- 
plate, am început să ne gândim ce e de făcut, pentru 
că ni se părea că cercul se strânge tot mai mult în 
jurul meu. 

— Cine urmează la rând? a întrebat Mihai, în a 
treia zi de după vizita la poliție. Sper că nu-i cineva 
prea apropiat de tine, care să le dea iar vreo idee. 

— Nu prea... E fosta profesoară de istorie, Rodica 
Mol- dovan. E deja ieșită la pensie, așa că, cine-ar 
putea să se gândească la mine? 

— Dar cu ea ce-ai avut? sări Mihai mirat, pentru 
că bătrâna profesoară de istorie era percepută ca o 
femeie blajină, care nu punea probleme când trebuia 
să dea câte o notă de 5, ca să evite o corigenţă. 

— Nu ţi-am spus când am aflat, pentru că am ţinut 
mai mult pentru mine, dar în singurul an cât am 
avut-o profesoară, i-a mobilizat pe cei din comitetul 
de părinţi să facă o cerere pentru excluderea mea 
din liceu, pe motiv că le-aș contamina copiii. Am aflat 
din timp, de la cineva care făcea parte din comitetul 
de părinţi și căruia i s-a făcut milă de mine. Am 
reușit să contracarez atacul ei aducând adeverinţe 
de la mai multi medici, care au arătat că boala mea 
nu este contagioasă. 

Am oftat adânc, aducându-mi aminte de toate 
umilințele la care fusesem supusă de bătrâna scorpie 
prefăcută. 

— După ce a pierdut ocazia, nu știu dacă tu îţi 
aduci aminte, dar de fiecare dată numai pe mine mă 
scotea la tablă și mă punea să arăt pe hartă locul 
unde au avut loc bătăliile sau evenimentele despre 
care era lecţia. Pe urmă se așeza în așa fel încât să 
nu poată fi văzută din clasă, lua o mutră scârbită și 
ștergea harta cu un șerveţel umed, unde i se păruse 
ei că am atins-o. Și în tot acest timp se strâmba de 
parcă ar fi atins cine știe ce scârboșenie. 

A oftat și Mihai: 

— Și să înţeleg că atunci când va fi găsită, o să 
aibă o hartă în gură? 

— Mmm... da, am confirmat. Așa am scris în 
jurnal; că îmi amintesc cum, de fiecare dată când o 
vedeam ștergând ostentativ harta de pe tablă, 
strângeam din dinţi și-mi spuneam în gând: „Staţi-ar 
în gât, vrăjitoareo!" 

— Si varianta înlocuitoare? 

— Altă profesoară, dar mai tânără, pe care am 
avut-o la lecţii până în clasa a XH-a. Las-o mai bine 
pe babomiţă. 

Am discutat apoi despre cât de repede mi se 
vindecă pata de pe faţă, după care am revenit la 
vechea problemă: dacă boala îmi afectase creierul? 

— Nu cred, Celestine, știu că poate ai vrea să ai o 
scuză pentru ce ai făcut și pentru ce ai scris în 
jurnal, dar nu cred nicio clipă că ţi-a fost afectat 
discernământul. 

Mi-am mușcat buzele și am spus: 

— Sper că îţi dai seama că eu am scris în jurnalul 
acela mai mult pentru a mă răcori. în niciun moment 
nu am 

avut de gând să iau cristalul și să plec prin oraș, să 
omor oameni cu el. 

— Eu înţeleg, Celestine, dar un poliţist, un 
procuror și, în cele din urmă, un judecător nu știu 
dacă vor înţelege la fel ca mine. 

Am dezbătut problema ore în șir, după ce m-a 
badijo- nat iar și m-a anunţat, extrem de fericit, că 
pata de pe fund dispăruse cu totul. Cea de pe faţă, 
puteam vedea cu ochii mei, se redusese la mărimea 
unei monede. Cu puţin fard o puteam face invizibilă, 
dar speram la mai mult: nădăjduiam să dispară cu 
totul. 

Cu televizorul de la mine din cameră deschis pe 
canalul de știri, ne ocupam timpul cu fleacuri, după 
ce am încercat să ghicim cine ar fi putut să fie 
misteriosul domn X. în mod sigur nu făcea parte 
dintre cunoștințele mele. Nu știam pe nimeni care să 
poarte la pantof numărul 44 sau poate chiar 45. 

Cu gândul la această enigmă, Mihai și-a făcut milă 
de șopârle și a ieșit printre straturile cu trandafiri ale 
mamei, de unde, după o jumătate de oră de căutări, 
s-a întors cu două broaște, destul de mari. 

— la-le și dă-le de mâncare, dar te rog, pe mine să 
nu mă pui să asist la festinul lor! 

A ieșit, lăsându-mă cu punga cu broaște în mână. 
Ce era să fac? Am răsturnat punga în terariu și am 
ieșit și eu pe terasă, lângă el. 

— Ştii, mă tot gândesc, întrebă el în cele din urmă, 
oare n-ar trebui să arăţi poliției fotografiile din 
telefonul tău? 

Cum n-am priceput imediat, a precizat: 


125 


Războei&kttelestiiaiele de pantofi wstagiu donpgan 
terasă. 

M-am gândit mult înainte de a-i răspunde, mai 
ales că analizasem ipoteza asta și singură: 

— Mihai, dacă o fac, mă vor întreba de ce le 
arăt tocmai acum. Sau, și mai sigur, de ce n-am 
făcut o sesizare că a intrat cineva la noi în casă 
și n-a furat nimic. Mă rog, a furat jurnalul, dar 
știi că nu pot spune nimic despre el. Oricum as 
face, n-as ieși din afacerea asta cu fata curată. 

— Așa e! a confirmat abătut. Dar mă 
indispune că un criminal bântuie prin oraș, un 
criminal pe care poliţia ar avea o șansă să îl 
prindă, dacă le-ai arăta fotografiile. 

N-am spus nimic, pentru că nu era nimic de 
spus, dar amândoi simţeam întrebarea plutind în 
aer: „Oare vreau cu adevărat ca poliția să-l 
prindă pe criminal, înainte de a-i ucide pe toți 
cei șapte?" 

Nu a fost nevoie să spunem cu voce tare ce 
gândeam, pentru că am fost amândoi atrași de 
tonul oripilat al prezentatoarei, asa că am 
încălecat si noi, aidoma vizitatoru- lui cu pantofi 
mari, pervazul, ca să ajungem mai repede în 
cameră. 

— „este de necrezut cum a fost găsită 
bătrâna profesoară de istorie, pensionara Rodica 
Moldovan: avea vârâtă în ea aproape o jumătate 
de hartă, făcută sul. Cadavrul profesoarei a fost 
descoperit de sora ei, care era neliniștită de 
faptul că nu fost sunată, așa cum obișnuia să se 
întâmple în fiecare zi, cel târziu până la prânz. 

Am oprit sonorul, n-aveam nevoie de mai 
multe amănunte ca să știu că giganticul domn X 
ucisese din nou. Am privit la șopârlele care, cu 
boturile pline de sânge, se 

lingeau de zor și ne priveau curioase, ca și cum ar 
mai fi așteptat o portie. 

De obicei, între o crimă si alta treceau trei zile. 
Dar dacă la ultima victimă, ucigașul avea să își 
piardă răbdarea și să acţioneze mai repede? Nu mai 
aveam nicio clipă de pierdut, așa că am pus mâna pe 
telefon. A răspuns mai greu ca de obicei, dar în cele 
din urmă femeia de la dispeceratul de taxiuri a 
ridicat receptorul. 

— Bună ziua, aș dori un taxi. l-am comunicat 
adresa și am precizat: Vreau unul mai comod, vă rog, 
fiindcă vom merge până la București. 

Am închis și Mihai m-a privit uimit: 

— Pleci la București? 

— Nu eu, Mihai, tu pleci. 

Cum se uita la mine fără să înţeleagă, am căutat în 
sertarul noptierei și am scos o mie de euro. S-a 
încruntat, căutând să înțeleagă: 

— De ce naiba plec eu la București?! 

Și, deodată, un început de înţelegere a apărut în 
ochii lui. 

— Pentru că ești a șaptea victimă de pe listă, 
Mihai! 

A rămas consternat, privindu-mă fără să poată 
scoate niciun cuvânt. 

— Cum ai putut face așa ceva, Celestine? a 
exclamat în cele din urmă. Doar știi bine că eu, 
niciodată... 

Am ridicat din umeri: 

— In primul rând, n-am crezut nicio clipă că lista 
aia din jurnal va avea vreo importanţă. Apoi, când te- 
am trecut pe ea, eram într-o stare de nervi 
extraordinară, iar tu 

mă tot băteai la cap cu al miilea elixir magic recent 
descoperit, în care nu credeam, la fel cum n-am 
crezut nici în celelalte. 

Clătina din cap. Tot nu-i venea să creadă. 

— Nu mai pierde timpul și du-te! 

— Bine, dar ar trebui să merg acasă, să-mi iau... 

Am mai scos un teanc de bani, de data asta lei, și 
i-am pus în mână. 

— Tu pleacă la București și de acolo urcă în 
primul avion și nu te întoarce până nu te sun eu. Trei 
zile, nu mai mult, și cumpără-ţi de pe drum tot ce ai 
nevoie. 

A pus banii în buzunar și, înainte de a pleca, m-a 
întrebat: 

— Pot măcar să știu cine e rezerva mea? 

— Nu te interesează! Acum du-te odată la taxiul 
ăla care claxonează în stradă. 

M-a sărutat grăbit pe obraz și a plecat în fugă. 

Fugi, Mihai, fugi! 


N-am plecat de pe terasă până când taxiul nu s-a 
pus în mișcare. I-am făcut cu mâna, fără să știu dacă 
mă vede, apoi am șoptit, pentru mine: 

— Fugi, Mihai, fugi! 

„Dintre toți cei pe care îi trecușem pe,listă, de el 
mi-ar fi părut cu ādevārat rău să i se întâmple ceva. 


Am intrat în camera mea si abia atunci tensiunea s-a 
transformat » 


într-un hohot de plâns, întrebându-mă ce naiba 
fusese în mintea mea când îl trecusem în jurnal ca 
cea de-a șaptea victimă. Socotisem totul doar un fel 
de joc și voiam ca el să ocupe un loc privilegiat. 


Degeaba spunea Mihai că boala ny mă afectase 
p ntra ca eu stiam că nu e Chiar asa. Poate ca nu-mi 
ectase min- » 


tea în mod direct, dar în mod sigur atâția ani în care 
fusesem exclusă din viata socială normală, lăsaseră 
urme adânci asupra felului meu de a fi. 

La fel ca toată lumea, învățasem și eu despre 
„piramida nevoilor", postulată de Maslow. Dacă ar fi 
să credem ce spune omul ăla, în ce mă priveşte erau 
asigurate nevoile biologice, ca și cele de securitate, 
în schimb cele de nivel trei și următoarele erau un 
dezastru. Nevoia de aparte- 


129 


Războiul Celestinei Sergiu Someșan 


nentă era la mine un mare zero barat si, în afară de 
Mihai, »»'e 

aproape nimeni nu vorbea cu mine la școală. Sau 
dacă o făcea, o făcea cum o făcuse Ramona, doar ca 
să profite de pe urma mea. Asta ca să nu mai vorbesc 
de al patrulea nivel, cel referitor la stima și 
recunoașterea din partea celorlalți. Mama a vrut să 
mă ducă, la un moment dat, la un psiholog, dar în 
cele din urmă, când s-a dovedit că ea are mai mare 
ih se de sfaturile lui decât mine, a abandonat ideea. 
nu a RAinseamBă, Be reine piramida, lui MLA 
cursuri > 

despre cum s-ar putea manifesta lipsa totală a 
acestor nivele. Iar ce am găsit nu mi-a plăcut deloc. 
Poate cel mai mult m-a impresionat faptul că un om 
astfel afectat poate manifesta stări confuzionale, 
sentimente de ăejă vu și mai ales halucinaţii care iau 
forma unor personaje imaginare. 

Așadar, dacă tot l-am văzut pe Mihai plecat, am 
început să mă gândesc mai profund la câteva aspecte 
din viața mea. Tragedia era că trebuie să analizez 
cum funcționează creierul, dar pentru asta nu-l 
aveam la îndemână decât pe al meu, despre care nu 
știam dacă e afectat sau nu. 

Mai întâi trebuia să mă asigur că în viaţa mea nu 
existau personaje imaginare: mama, tata și unchiul 
Virgil, mai mult ca sigur că erau persoane reale, 
pentru că făceau parte din familia mea și le văzusem 
de prea multe ori împreună, ca să nu își dea vreunul 
seama că vorbeam cu o fantomă. Pe vremuri 
văzusem un film în care un vestit matematician, care 
vedea personaje imaginare, folosea metoda asta ca 
să se asigure dacă un personaj este imagi- 

nar sau nu: oprea un cunoscut și îl întreba dacă îl 
vede pe cel de lângă el? Normal că un asemenea 
comportament nu i-a creat cine știe ce reputație, 
după cum nu mi-ar îmbunătăţit-o nici pe a mea, dacă 
aș fi început să mă port ca el. 

Despre Mihai puteam spune, de asemenea, că este 
real: de prea multe ori fusese în vizită la mine și 
nimeni dintre ai mei nu mi se păruse îngrozit că aș fi 
vorbit cu omul invizibil. 

Dar victimele mele erau oare reale? Cum aș putea 
să mă conving că Loli chiar a existat? Sau ceilalți? 

Exista o cale de a afla și m-am îmbrăcat grăbită, 
de parcă mi-ar fi fost frică să nu uit. l-am spus mamei 
că ies la plimbare și m-am dus ţintă la liceu. 

Se făceau reparaţii și peste tot se zugrăvea, dar eu 
am spus la poartă că am treabă la secretariat, pentru 
o adeverinţă urgentă și am fost lăsată înăuntru fără 
probleme. 

Nu am ajuns până la secretariat, ci am rămas pe 
coridorul central, unde erau afișate tablourile cu 
ultimele promoţii de elevi, împreună cu profesorii lor. 
Am ajuns la tabloul nostru și am văzut că, în ciuda 
eforturilor pe care le făcuse fotograful, pata mea era 
destul de evidentă, așa că m-am gândit dacă nu 
cumva ar fi posibil să schimb, în viitor, această 
fotografie cu una actualizată. In timp ce îmi trecea 
prin minte gândul ăsta, ochii îmi fugeau de colo-colo, 
în căutarea fotografiei bătrânei profesoare de istorie, 
Rodica Moldovan. 

Nu era acolo, și inima mea a început să tresalte de 
bucurie; una din victimele mele nu exista, deci era 
posibil 

ca toate să fie doar personaje imaginare. Nu știu 
unde mi-a fost mintea în tot acest timp, dar minute 
întregi am jubilat acolo, în fața tabloului cu poza 
lipsă. 

Abia peste câteva minute, în care am avut mintea 
înceţoșată și judecata nu prea limpede, m-am gândit 
că poate lipsa profesoarei de pe tablou se datora 
faptului că ea ne-a predat doar un singur an înainte 
de a se pensiona și cum pe tablou era cam 
înghesuială, poate din motivul ăsta hotărâseră să o 
elimine. 

Asta se putea rezolva ușor, pentru că la clasele 
anterioare le fusese profesoară toţi cei patru ani de 
liceu și, deci, n-ar fi avut niciun motiv să n-o pună 
lângă ei. In timp ce mă îndreptam spre alt tablou, mi- 
am adus aminte de Mihai, când mă întrebase cine era 
„rezerva" vânzătoarei. Când i-am spus de profesoara 
de istorie, n-a comentat nimic, fiindcă o cunoștea, 
așadar Rodica Moldovan era un personaj cât se poate 
de real. Chiar atunci am ajuns în faţa unui tablou cu 
o clasă care terminase cu vreo patru ani liceul 
înaintea mea și i-am văzut iar mutra pocită zâmbind 
perfid la mine. Am fost cuprinsă de așa o furie încât, 
la un moment dat, am simţit nevoia să arunc cu 
telefonul în ea. Am plecat, înainte de a face vreo 
prostie. 

în drum spre ieșire, mi-am adus aminte de o carte 
de psihologie, dintre multele pe care le citisem 
încercând să mă înţeleg. Nu mai știam titlul, dar în 
mod sigur era vorba despre niște pui de rață care 
fuseseră crescuţi, încă de la ieșirea din ou, într-o 
cutie cu dungi verticale. După ce fuseseră scosi de 
acolo, li se dăduseră drumul în lume, iar ei nu 
recunoșteau decât obiectele care aveau dungi 

verticale. Pentru toţi, un vultur sau orice alt pericol 
se îndrepta spre ei, atâta vreme cât nu avea dungi 
verticale, rămânea inexistent. Dacă mâncarea le era 
pusă în cutii care aveau dungi orizontale, erau în 
stare să moară de foame lângă cutii, pentru că ei n-o 
vedeau. 

Oare nu cumva, în mintea mea, existau niște dungi 
verticale puse acolo de boala mea, în anii în care 
fusesem lipsită de nevoi esenţiale? Oare nu cumva 
aceste „dungi" mă făceau să aud de la Mihai ce vreau 
eu si să văd foto- » 
grafii acolo unde nu erau? 

Am ieșit tot nelămurită din clădirea liceului si, în 
drum spre casă, am trecut pe lângă staţia de taxiuri, 
cu gândul la cele văzute. Am observat că unul dintre 
taximetriști mă privește lung și când am ajuns lângă 
el, m-a salutat și a făcut un pas spre mine: 

— Bună ziua, a zis, era să nu vă mai recunosc, asa, 
fără... pata de pe faţă. 

Nu prea aveam chef de vorbă, așa că i-am răspuns 
cu gândul în altă parte: 

— Mda, multă lume nu mă mai recunoaște după ce 
mi s-a vindecat pata. 

Am dat să trec mai departe, dar omul mai avea 
ceva de zis: 

— Este posibil, dar, știți, noi, taximetriștii, mă 
refer la taximetriștii buni, avem o memorie vizuală de 
invidiat, în schimb, cei care doar fac pe taximetriștii, 
vai de mama lor... 

De fapt, altceva avea de spus și n-a ezitat prea 
mult până s-o facă: 

— Nu știu dacă vi-l mai aduceţi aminte pe Pavel 
Vasi- lescu, ăla care v-a supărat într-o zi, când n-a 
vrut să vă ia în mașină... 

Subiectul părea interesant, așa că am așteptat 
continuarea: 

— Se pare că a mai supărat pe cineva, pentru că 
acum o oră a fost găsit în parcul din spatele gării, 
mort, cu maneta de la schimbătorul de viteze băgată 
pe gât. 

Cred că m-am clătinat și m-am schimbat la faţă, 
pentru că șoferul s-a întins să mă sprijine. Dar m-am 
ferit și am rupt-o la fugă, fără să mă mai opresc până 
acasă. 

CAPITOLUL 18 


O ancheta dificila 


A doua zi, dis-de-dimineaţă, am fost sunată de 
comisarul Brumaru și rugată să mă prezint la poliţie, 
la ora 12:00, în aceeași cameră 15. 

Am mâncat ceva, deși nu îmi ardea deloc de așa 
ceva și am urmărit știrile locale, până a venit vremea 
să plec. Reporterii și analiștii din studio se întrebau 
dacă acest ultim asasinat, al șoferului de taxi, era sau 
nu legat de crimele de dinainte. 

Pe strada Republicii au fost trimiși reporteri să ia 
interviuri de la oamenii care treceau pe stradă și, în 
ciuda faptului că se încerca inducerea unei stări de 
isterie, se pare că nu era chiar așa. Trecătorii își 
vedeau de treabă și de cumpărături, ca și cum, 
instinctiv, și-ar fi dat seama că nu figurează ca 
posibile victime. Sau cel puţin așa am avut eu 
impresia, pentru că știam despre ce anume e vorba. 

înainte de a pleca, l-am sunat pe Mihai și, deși am 
încercat să-l opresc să vorbească, a apucat să îmi 
spună că este în Praga și se simte foarte bine. L-am 
sfătuit să mai stea câteva zile, până îi zic eu că se 
poate întoarce. 

Deși mi-am propus să fiu acolo exact la ora fixată, 
din cauza traficului aglomerat am ajuns abia la ora 
12 și 5 mi- 

nute. Am mai pierdut câteva minute la intrare, până 
când s-a primit confirmarea că pot pătrunde în 
instituție. 

în faţa camerei 15 mă așteptau, de data asta, atât 
inspectorul Alina Dănciulescu, cât și comisarul 
Brumaru, care nu m-au lăsat să intru, ci m-au poftit 
într-un birou mai spaţios, în care, la câteva mese, 
mai așteptau câţiva polițiști, cei mai mulţi în 
uniformă, care s-au ridicat în picioare la intrarea 
noastră. Probabil nu pentru mine, cât pentru 
comisar, dar sentimentul a fost oricum plăcut. 

în fața meselor se găsea un birou mare, cu trei 
scaune în spatele lui, și eu am fost poftită să iau loc 
pe unul din ele. După ce lângă mine s-a așezat și 
poliţista blondă, comisarul a rămas în picioare și m-a 
prezentat: 

— Domnișoară Kaunis Celestine, dânșii fac parte 
din brigada criminalistică însărcinată cu prinderea 
criminalului în serie care bântuie prin orașul nostru. 
Băieți, ea e persoana în jurul căreia se învârt toate 
aceste crime. Cel puţin, asta e concluzia la care am 
DF noi. 
dicta RN nite ta AI REARS FAR 
roşie M mana s » 
și a început să vorbească: 

— După cum știți, aceasta e o ședință 
recapitulativă și cumulativă, așa cum avem după 
fiecare nouă victimă. De data asta am hotărât să o 
invit să participe și pe domnișoara Kaunis Celestine, 
bineînţeles, fără stiinta șefilor, care m-ar adăuga fără 
să clipească pe lista viitoarelor victime, dacă ar afla 
ce am de gând să fac. 

S-a întors spre mine și a întins carioca mult în 
față, ca și cum ar fi vrut să îmi picteze un X pe 
frunte. 

— Trebuie să stiti, domnișoară, că de când conduc 
bri- gada este pentru prima dată când invităm o 
persoană din afara colectivului să participe la 
ședințe. Datorită acestui fapt, probabil bănuiţi că aţi 
ieșit de pe lista suspecţilor. 

A făcut o pauză, apoi a continuat: 

— Totuși, există o legătură între omucideri și 
dumneavoastră și ne-am gândit că dacă am revedea 
împreună toate aceste crime, aţi putea veni cu 
informaţii care să ne ajute să prindem făptașul 
înainte de a face o nouă victimă. 

Deși toți ochii erau aţintiți asupra mea - probabil 
că din cauza asta am și fost așezată în faţa tuturor - 
speram ca niciun mușchi să nu mi se miște pe faţă. 

Comisarul s-a întors spre flipchart și a început să 
scrie, apoi a spus: 

— Prima victimă a fost Baicu Vasile, cunoscut mai 
ales sub numele de Loli. Iși făcea veacul cerșind în 
faţa liceului Unirea, iar pe perioadele vacanței se 
muta în faţa bisericii Buna Vestire. 

Sub numele scris cu roșu al lui Loli, a adăugat cu 
negru, în timp ce vorbea: 

— Primul motiv al crimei a părut a fi o eventuală 
răfuială între beţivi, pentru că atât vagabondul 
nostru, cât și alţii, dădeau cam tot ce cerșeau pe 
băutură ieftină și nu o singură dată au fost semnalate 
încăierări între ei. 

S-a întors spre mine ca și cum mi s-ar fi adresat 
personal, lucru explicabil deoarece toţi ceilalţi 
probabil că mai auziseră expunerea asta de câteva 
ori: 

— Prima bănuială a apărut când în gura victimei a 
fost găsită o broască. După cum a aflat inspectorul 
Alina Dăn- 

ciulescu, după numai câteva ore de cercetări, era o 
broască identică cu cea cumpărată de dumneata în 
aceeași dimineaţă. Așa este? 

— Da, numai că între timp au mâncat-o șopârlele. 

Comisarul zâmbi puţin forțat și continuă. 

— Ajungem și la șopârle imediat, numai să 
terminăm cu Loli. A doua ciudăţenie pe care mi-a 
semnalat-o medicul legist a fost faptul că în rana de 
pe tâmpla victimei au fost găsite microcristale dintr- 
un mineral destul de rar și anume celestin. Un cristal 
de același tip a fost găsit de inspectorul Dănciulescu 
pe noptiera din dormitorul dumi- tale. Asa este? » 

— Așa este și cristalul e încă acolo, pe noptieră, 
întreg. 

Comisarul oftă și spuse: 

— Acesta e motivul pentru care te-am scos în mod 
automat de pe lista suspecțţilor. Plus că nu aveai 1,84 
m înălțime și nici o constituţie atletică, așa cum 
pretinde medicul legist că ar trebuie să fie 
criminalul. Și totuși, coincidenţa dintre cele două 
broaște și cele două cristale ne-a făcut să intrăm la 
bănuieli și să avansăm ipoteza că ucigașul ar putea fi 
cineva din imediata ta apropiere. 


Se întoarse iar spre flipchart și scrise numele lui 
Juppy si Tase: . 


— în schimb, după următoarele două victime, a 
fost clar că această coincidenţă nu mai e deloc una 
simplă, ci una foarte serioasă, așa că am început să-ţi 
urmărim familia și apropiații. I-am scos din rândul 
suspecţilor pe mama, tatăl și unchiul tău și, cu atât 
mai mult, pe prietenul dumitale, Mihai. 


138 


Războiul Celestinei Sergiu Someșan 


A scris-o pe carton și pe Ramona, apoi a spus: 

— La momentul când această fată a fost ucisă, în 
urma unui ordin judecătoresc erai urmărită non-stop, 
aveai telefonul ascultat, așa că știm că nu ai luat 
legătura cu nimeni: prin urmare, se pune problema 
de ce au murit următorii oameni? 

A scris și numele celorlalte victime pe foaie, apoi a 
zis: 

— Știm că toţi cei care au murit te-au supărat la 
un moment dat, așa că, dă-mi voie să te întreb: știi 
ceva despre asta? Cum se face că cei care te-au 
supărat mor toţi în același fel: loviți în tâmplă cu un 
cristal de celestit? 

Simţeam toţi ochii aţintiţi asupra mea. Comisarul 
voia să obțină de la mine o mărturisire aici, în fata 
tuturor, însă nu-și găsise omul; atâţia ani în care 
fusesem umilită de toată lumea construiseră în jurul 
sufletului meu o carapace greu de penetrat, așa că i- 
am răspuns fără să plec măcar ochii: 

— Nu știu absolut nimic! 

In cameră s-a lăsat tăcerea, apoi unul dintre cei 
din sală a întrebat: 

— în dimineaţa asta a fost înregistrat un apel de 
pe telefonul domnișoarei Kaunis către numitul Mihai 
Spânu, prietenul dânsei, prin care îl sfătuia să nu 
vină acasă încă cel puţin trei zile. Cum puteţi explica 
asta, domnișoară? 

— Simplu: ţin la el și atâta vreme cât un ucigaș în 
libertate omoară mai ales cunoscuţi de-ai mei, prefer 
să stea departe până îl prindeţi pe criminal. 

Discuţia s-a mai prelungit aproape o oră, dar cum 
eu l-am luat pe „nu" în braţe, în cele din urmă au fost 
nevoiți 

să mă lase în pace. Cu vaga ameninţare că la 
viitoarea crimă voi fi chemată din nou și, de data 
aceea, interogată mult mai amplu. 

Am ieșit din clădirea poliţiei aproape zâmbind: 
eram sigură că nu va mai fi nicio crimă. Cel puţin, nu 
una care să aibă legătură cu mine. 

CAPITOLUL 19 


O nouă vizită la vrăjitoare 


Zilele au început să treacă una după alta. Mihai s-a 
întors de la Praga, faţa mea arăta acum normal și am 
reușit, pe ultima sută de metri, să îmi depun dosarul 
la Facultatea de Jurnalism și Științele Comunicării. 

Toate păreau să intre într-o normalitate cu care nu 
eram obișnuită. Uneori auzeam un ușor zumzăit în 
creier, dar îl puneam pe seama lipsei de preocupări, 
pentru că, neobișnuită să socializez, pierdeam pur și 
simplu timpul. lar zumzăitul nu părea a fi altceva 
decât timpul care trecea în zadar pe lângă mine. 

După aproape o lună în care nu s-a mai întâmplat 
nicio crimă, cel puţin nici una de care să fi aflat eu, 
m-am hotărât să mai fac o vizită bătrânei vrăjitoare. 
Nici eu nu știam bine de ce voiam să fac această 
călătorie, simţeam doar că trebuia să o fac și atâta 
tot. De la ultima prezenţă la poliţie reţinusem că 
după una din crime, atât eu, cât și familia mea, 
fusesem puși sub observaţie, ceea ce însemna un fel 
de urmărire continuă, telefoane ascultate și alte 
chestii, dar nu era în puterea mea să le fac să 
dispară. 

Treaba cu urmăritul probabil că încetase, în fond, 
câţi polițiști putea să aibă și orașul ăsta, pe care să-i 
ţină pe 

urma mea, atâta vreme cât nu se mai întâmpla nicio 
crimă legată de mine? Dar să-mi asculte telefonul, 
probabil că nu era un efort atât de mare, așa că 
trebuia să scap măcar de grija asta, ca să evit măcar 
să fiu depistată prin satelit. In luna în care am fost 
fără ocupaţie, am văzut o mulţime de filme polițiste 
și de spionaj, și chiar dacă nu toate lucrurile arătate 
acolo se puteau aplica în viaţa reală, în mod sigur o 
parte din ele erau utilizabile. 

Am cumpărat un telefon simplu dintr-un magazin 
și o cartelă preplătită din altul. Am evitat să-l sun pe 
Mihai de pe el sau pe vreunul din părinţii mei, în 
cazul în care și telefoanele lor erau interceptate și, 
când am simţit că sunt pregătită, am lăsat vechiul 
telefon acasă și am luat un taxi spre gară. Părea a nu 
mă urmări nimeni. Așa că, ajunsă în gară, am păstrat 
strictul necesar în buzunare și am aruncat geanta, cu 
tot ce era în ea, în primul coș de gunoi. Asta în cazul 
în care mi se plantase vreun dispozitiv de urmărire în 
căptușeala ei sau într-unul din obiectele personale. 
Dacă Mihai m-ar fi văzut ce fac, sigur ar fi zis că 
boala îmi afectase creierul. Văzusem, însă, prea 
multe filme de spionaj. 

Am luat un bilet de clasa I până la București și am 
urcat în tren în ultimul moment. înainte de Predeal 
am intrat în toaletă și când am auzit frânele 
scârțâind, am ieșit și am coborât pe partea opusă 
peronului. Am așteptat până a plecat trenul și abia 
atunci am trecut și eu linia și am intrat, prin tunel, în 
gara cu acoperiș în formă de fluture. 

Puteam jura că nu fusesem urmărită, dar i-am 
observat cu atenţie pe toţi cei din jurul meu. Am ieșit 
din gară, m-am 

învârtit o vreme pe la chioșcurile cu suveniruri și pu- 
fuleţi, apoi am urcat într-un taxi mai de Doamne- 
ajută. 

— Cât îmi iei până la București, șefule? am 
întrebat. 

Şoferul, un bărbat mustăcios, între două vârste, m- 
a privit fugar în oglindă, apoi a răspuns: 

— Pentru o domniţă drăguță ca dumneavoastră, 
trei sute de lei. 

Am scos patru sute și i le-am întins peste spătar: 

— Poftim patru, dacă ajungi cu o jumătate de oră 
mai repede decât de obicei. 

Ochii i-au sclipit vesel, a înhăţat banii și a demarat 
în trombă. 


— S-a făcut, șefa! mi-a imitat el tonul si s-a 
așternut la ° » » » 
drum. 

Părea atât de bucuros încât a anunţat dispeceratul 
abia când s-a apropiat de Azuga, că are o cursă de 
București, în ciuda încercărilor de a mă descoase, am 
păstrat o tăcere politicoasă, răspunzând doar 
monosilabic, până când și-a dat seama că n-am chef 
de vorbă si s-a așternut la drum. 

După ce am trecut binișor de Câmpina, m-am 
prefăcut că umblu la telefon și, după două minute, i- 
am spus: 

— Scuze, a intervenit o mică schimbare de plan. 
Prietenul meu mă așteaptă în gară la Ploiești Vest. 

— Bine. Și banii? a întrebat, vădit dezamăgit. 

— Nu contează, am spus nepăsătoare. Rămâne 
așa, e greșeala mea. Ar fi trebuit să fiu mai atentă. 

Părea nedumerit, dar nu m-a mai întrebat nimic 
altceva, chiar dacă îmi mai arunca, din când în când, 
câte o ocheadă în oglindă. 

Voiam să ajung în Gara de Vest cu speranţa că îl 
voi întâlni tot pe taximetristul de data trecută. Nu 
mai aveam cartea lui de vizită, pentru că o 
aruncasem imediat după ce mă urcasem în tren. Nici 
în vis nu-mi închipuisem c-o să vizitez Ploiestiul atât 
de curând. 

După ce m-a lăsat în spatele gării, i-am mulțumit 
frumos și am început să mă plimb printre mașinile 
din staţia de taxiuri, încercând să îl recunosc pe 
vechiul șofer. 

N-a fost nevoie de prea multe ture, pentru că, la 
un moment dat, o mașină care tocmai sosise, a tras 
în dreptul meu și a oprit. 

— Bună ziua, stimată domnișoară! Ce plăcere să 
vă întâlnesc din nou. Vă mai duc undeva? 

A deschis portiera, în vociferările nemulțumite ale 
celorlalți șoferi care așteptau clienţi, dar nu le-a 
băgat în seamă și m-a poftit, exact ca data trecută, să 
urc în mașină. 

Am urcat și, înainte de a mă fi întrebat unde 
mergem, s-a întors cu totul spre mine, iar privirea lui 
holbată făcea mai mult decât o mie de cuvinte. 

— Doamne, Dumnezeule! Am auzit eu de Baba 
Ecate- rina, că e bună si că face minuni, dar în cazul 
dumnea- voastră chiar a făcut un miracol. Chiar 
nimic, nimic n-a mai rămas pe faţa dumneavoastră. 

Abia după ce s-a minunat minute întregi, m-a 
întrebat: 

— Tot la ea vreţi să mergem? 

Doar am înclinat din cap și el a pornit în trombă, 
urmărit de claxoanele celorlalţi șoferi. 

— Se oftică, colegii, dar eu ce să le fac, dacă nu 
știu să se poarte cu clienţii? Un client trebuie luat 
ușor și în pri- 

mul rând trebuie să-i câștigi încrederea și apoi să nu- 
1 jupoi la portofel, că te ţine minte. 

Gura i-a turuit într-una și chiar înainte de a 
ajunge, și-a spus oful: 

— Acum, bineînţeles că dacă un client apreciază 
un sfat bun pe care i-l dau și lasă un bacșiș 
consistent, nimeni nu se supără. 

I-am întins o sută de lei si l-am întrebat: 

— Asa e bine? 


— Bine, domnită, cum să nu fie bine, sărut 
mânușiţele. 

— Atunci, mai dă-mi o carte de vizită, să te sun 
când să vii după mine. 

— Să știi că și Baba Ecaterina m-a cinstit cum se 
cuvine. A spus că i-am adus un client care i-a purtat 
noroc și cred că de dumneata e vorba. Adevărul este 
că, de câtva timp, numai clienţi unul și unul are. Ii 
merge din plin, după ce aţi plecat de-aici. O să vedeţi 
schimbările de cum intraţi în curte. 

Am coborât și parcă nu mi-a venit să cred: vechea 
poartă care părea, la prima mea vizită, că stă să 
cadă, era înlocuită acum de o poartă metalică 
ornamentată cu flori din fier forjat. A trebuit să 
împing din greu la ea, pentru că, deși nu scârțâia, se 
vedea că încă nu se rodase. 

Câinele pe care îl văzusem și data trecută scoase 
iar capul din cușcă și hămăi leneș de câteva ori. 

Ceva era schimbat: peste tot se simţea un alt aer, 
o altă atmosferă și chiar dacă nu-mi puteam explica, 
se vedea bunăstarea. In spatele curții, câţiva 
meseriași lucrau la o construcţie nouă. Unul dintre ei 
mi-a strigat: 

— Intrati, că e acasă! Nu vă fie frică de câine, doar 


latră ca să se afle în treabă, dar nu muscă. 
>» 


Am ajuns la vechea ușă și chiar dacă nu era 
schimbată, se vedea că cineva lucrase la ea și îi 
întărise scheletul, pentru că era vopsită proaspăt și 
nu mai scârțâia. 

Am ciocănit și o voce veselă a răspuns: 

— Intră! 

Am privit în spate, să mă conving că n-am greșit 
casa, atât era de deosebită vocea care mi-a răspuns, 
față de cea de data trecută. Dar din spate nu mă 
privea decât câinele, care căscă plictisit și se 
ascunse cu totul în cușcă. 

Am pășit înăuntru și din nou nu mi-a venit să cred: 
în faţa ochilor mei uimiți apăru o încăpere 
luminoasă, strălucind de curăţenie, iar bătrâna 
vrăjitoare mă aștepta pe o canapea comodă, nouă 
nouţă. 

Semineul arăta acum ca unul modern si flăcările 

ar- >» » 
deau vesel. 

Bătrâna m-a lăsat să mă obişnuiesc cu noul 
interior, apoi a bătut cu palma în canapea: 

— Vino și stai lângă mine, fata mea! Vreau să te 
văd de aproape. 

M-am apropiat și m-am așezat cu grijă lângă 
femeia care... era și nu era bătrâna vrăjitoare care 


mă primise data trecută. 

Nu era vorba doar de haine, ci și de faţa pe care 
mi-o aminteam cu totul altfel: atunci era atât de 
zbârcită si o * făcea să arate ca o cotoroanţă de o 
sută de ani, iar acum părea faţa unei femei de cel 
mult cincizeci de ani sau poate nici atât. 

Ridică mâna și îmi mângâie cu delicateţe obrazul, 
apoi zâmbi: 

— Ti-a trecut! 

Am dat din cap, incapabilă o vreme să scot vreun 
cuvânt: 

— Mi-a trecut, am spus în cele din urmă. 

Cum doar zâmbea în continuare, fără să mai spună 
nimic, am precizat: 

— Dar nu am ucis pe nimeni! 

— Sigur că nu. Dar cineva a făcut-o, totuși. Altfel, 
nu îti trecea... 

Mi-a mai mângâiat puţin faţa, acolo unde fusese 
pata de psoriazis, apoi, după ce s-a convins că nu mai 
simte nicio urmă, a spus: 

—  Blestemele astea sunt foarte periculoase, 
pentru că uneori se pot întoarce împotriva celui care 
le face. 

Oftă din greu și adăugă: 

— Am simţit asta pe propria-mi piele. 

Scoase dintr-un portofel vechi o fotografie: 

— Cineva a venit acum cinci ani cu fotografia asta 
la mine și mi-a spus că vrea să arunce un blestem 
asupra acestei fetiţe. 

Mi-a întins fotografia și m-am recunoscut pe mine 
la absolvirea clasei a opta. Eram în uniforma de 
sfârșit de an, pentru că diriginta noastră insistase ca 
măcar pentru serbarea de absolvire să ne îmbrăcăm 
toţi la fel. 

— Am aruncat blestemul, numai că atunci când 
nedreptatea e prea mare și cel blestemat e 
nevinovat, blestemul, chiar dacă prinde, se întoarce 
și asupra celui care l-a pus. 

Răscoli iar cu cleștele focul din semineu si 

continuă: » , » 

— Pe măsură ce pata creştea pe obrazul tău, una 
la fel îmi creștea și mie... Și, pe lângă asta, totul a 
început să îmi meargă pe dos. Nu aveam ce face, 
fiindcă nu te cunoșteam și nici unde locuiești nu 
știam, ca să te pot ajuta și să mă ajut și pe mine, în 
același timp. Singurul lucru pe care l-am putut face a 
fost să te aștept și, în cele din urmă, norocul te-a 
adus la mine. Sau poate nu norocul, ci felul cum 
lucrează vrăjile și lumea magică... 

— Bine, dar dacă eu n-am ucis pe nimeni, atunci 
cum au murit oamenii ăia de pe listă? 

A tăcut un timp, parcă nehotărâtă să îmi spună, 
dar în cele din urmă a zis: 

— Ce să zic? Bine că ai făcut lista, că în rest a avut 
cine să se ocupe. Dar nu mă mai întreba altceva, 
pentru că, cu cât știi mai puţine, cu atât e mai bine. 
Acum, du-te. Şi ai grijă de tine! 

M-am ridicat și am dat să ies, dar m-am oprit în 
ușă: 

— Aș putea măcar să știu cine a adus fotografia 
mea în trecut? 

— Nu are rost, a spus repede. A murit și, crede- 
mă, nu are rost să dezgropăm morţii. Pentru binele 
tuturor. 

N-am mai întrebat nimic despre plată, pentru că 
simțeam că nu mai e cazul și am ieșit grăbită la aer. 
Câinele a mai hămăit de două ori, dar nu s-a obosit 
să mai iasă din cușcă, în schimb, omul care strigase 
mai înainte la mine, a venit să mă conducă la poartă, 
văzând că mă chinui să o deschid. 

Era îmbrăcat în haine de lucru, murdar pe mâini: 

— Să vă ajut eu! E făcută de mine, dar abia am 
pus-o ieri și încă n-am uns-o. O să mă ocup și de ea 
astăzi, mai ales că mama a început din nou să 
primească clienți. 

L-am privit mai atent, în timp ce ridica puţin 
poarta, să o poată deschide mai ușor. "Era solid și 
părea să aibă vreo patruzeci de ani, iar mâinile sale 
erau uriașe, ca și cum ar fi fost un fierar de pe 
vremuri. Dar cel mai mult mi-au atras atenţia urmele 
lăsate de pantofii lui în noroiul de lângă poartă: 
conţineau niște trifoi cu patru foi întipăriţi la fel de 
clar ca într-un atlas de botanică. 

A văzut că mă uit la ele și a zâmbit: 

— Mda, mi-a spus mama să scap de pantofii ăștia 
și de haine. Hainele le-am ars, dar pantofii ăștia îmi 
sunt tare comozi. Insă aveţi dreptate: cum plecaţi, 
am să-i ard, să nu mai rămână nicio urmă. 

Mi-a deschis poarta, m-a lăsat să trec și a închis-o 
în urma mea, continuând să zâmbească. 

Am ieșit în stradă, simțind cum mă urmărește cu 
privirea până când mă urc în taxi și mă îndepărtez de 
toţi și de toate. 

Deocamdată... enigme 
de Dan Apostol 


"Cea mai citită carte despre 
enigmele 
Terrei scrisă de un autor român!" 


“Trăim într-o lume în care este 
suficient să dăm un pic la o parte 
draperia realității de zi cu zi și 
vom 
descoperi lucruri uluitoare. 
Dan Apostol ni le arată pe cele 
rămase fără niciun răspuns!" 


O carte-dacument din domeniul 
paleoastronauticii și ozenologiei, care aduce la lumină 
cele mai enigmatice întâmplări cu care omenirea se 
confruntă, din timpuri imemoriale și până în prezent. 

împărțită în patru mari capitole, lucrarea fostului 
aviator militar Dan Apostol scoate în evidenţă ipoteze și 
teorii dificil de explicat din punct de vedere științific, 
oferind cititorului o serie de posibile răspunsuri la 
întrebări rămase fără răspuns. Deocamdată, teribilele 
întâmplări și mărturii prezentate în carte rămân „enigme", 
urmând ca viitorul să le transforme în adevăruri 
confirmate sau să lase pe umerii generaţiilor viitoare 
elucidarea lor. 

Dicţionar de enigme și mistere 


de Aurel Cărășel 


“"Minunată idee! Să aduni la un 


loc într-un dicţionar cele mai 
enigmatice și misterioase 
întâmplări ale omenirii..." 


"Am aflat atât de multe lucruri 

din această carte, despre cele 

mai ciudate ființe și cele mai 
neobișnuite evenimente!" 


P Cum ar fi să poţi afla o mulţime 


de informații despre ființele enigmatice despre care se 
spune că au trăit (sau încă mai trăiesc, ascunse) pe 
Pământ? 

Cum ar fi să aprofundez! misterele trecutului, într-o 
călătorie fascinantă în universul paleoastronauticii, 
descoperind răspunsurile pe care le căutai de foarte mult 
timp? 

„Dicţionarul de enigme și mistere" oferit de scriitorul 
Aurel Cărășel vine să facă lumină în câteva dintre cele mai 
interesante domenii. într-un stil simplu. clar si concis. 


Titlu: Dictionar de enigme si mistere 

